വിപണി അറിഞ്ഞ് കൃഷി തുടങ്ങാം; മുതൽമുടക്കാവുന്ന 10 പഴവർഗവിളകൾ | 10 Most Profitable Fruits to Grow in Kerala\nജയിംസ് ജേക്കബ് തുരുത്തുമാലി November 17, 2020 04:20 PM IST\nഇനഭേദമനുസരിച്ചും സ്ഥലഭേദമനുസരിച്ചും ദുരിയന്റെ രൂക്ഷഗന്ധത്തില് വ്യത്യാസമുണ്ടാകാറുണ്ടത്രെ\nകേരളത്തിൽ വളരുന്ന ഉഷ്ണമേഖലാ പഴവർഗങ്ങളുടെ നീണ്ട നിര തന്നെയുണ്ട്. എന്നാൽ അവയിൽ നിന്ന് വിപണിക്കു യോജിച്ചവ കണ്ടെത്തി കൃഷി ചെയ്യുന്നതിലാണ് കൃഷിക്കാരുടെ വിജയം. നമ്മുടെ നാട്ടിലെ കടകളിൽ എത്തിയിട്ടില്ലെങ്കിലും വരും വർഷങ്ങളിൽ വിപണി സൃഷ്ടിച്ചെടുക്കാവുന്ന പഴങ്ങളെ തിരിച്ചറിയാൻ സാധിക്കണം. എല്ലാ പഴവർഗങ്ങളിലും വ്യത്യസ്ത ഇനഭേദങ്ങളുണ്ടാവും. അവയിൽനിന്ന് ഉപഭോക്താക്കളുടെ താൽപര്യത്തിനു യോജിച്ചവ കണ്ടെത്തിയാൽ മാത്രമെ വിപണിയിൽ നിലനിൽക്കാനാവൂ. ഇതിനകം കേരളത്തിലെ കൃഷിക്കാർ വാണിജ്യക്കൃഷിക്കുവേണ്ടി കണ്ടെത്തിയതും വരുംവർഷങ്ങളിൽ വ്യാപകമായ ഉൽപാദനത്തിനു സാധ്യതയുള്ളതുമായ ഏതാനും പഴവർഗങ്ങളാണ് ചുവടെ:\nഏതു വിദേശപഴവർഗത്തെയും അതിശയിപ്പിക്കുന്ന സാധ്യതകളാണ് പ്ലാവിനുള്ളത്. നേരിട്ടു കഴിക്കുന്നതിനും മൂല്യവർധനയ്ക്കും ഒരേപോലെ യോജിച്ച ഫലമെന്ന നിലയിൽ ചക്കയുടെ ഭാവി മികച്ചതാണ്. ചക്ക വിപണനവും സംസ്കരണവുമൊക്കെ ഏറെ വർധിച്ചിട്ടുണ്ടെങ്കിലും സംസ്ഥാനത്തെ കൃഷിയിടങ്ങളിൽ ഇപ്പോഴും ധാരാളം ചക്ക പാഴാകുന്നുണ്ട്. വല്ലപ്പോഴും കഴിക്കുന്ന പഴമെന്ന നിലയിൽനിന്നു നിത്യഭക്ഷണത്തിന്റെ ഭാഗമായി ചക്കയെ മാറ്റിയാലേ ഈ സ്ഥിതി ഒഴിവാകൂ. ആവശ്യമുള്ളതിലധികം ചക്ക ഇവിടെ ഉല്‍പാദിപ്പിക്കപ്പെടുന്നതിനാല് വീട്ടാവശ്യങ്ങള്‍ക്കായുള്ള പ്ലാവുകൃഷിക്ക് പ്രസക്തിയില്ല. എന്നാല് മൂല്യവര്‍ധന നടത്തി ഉല്‍പന്നങ്ങളുണ്ടാക്കുന്ന സംസ്കരണശാലകളുടെ ആവശ്യങ്ങള്‍ക്കുതകുന്ന തരം ചക്ക വലിയ തോതില് വേണ്ടിവരും. ഉണങ്ങിയും പൊടിച്ചും തണുപ്പിച്ചുമൊക്കെ ചക്ക വിപണിയിലെത്തിക്കുന്ന സംരംഭങ്ങൾ അടുത്ത കാലത്ത് കേരളത്തിലുടനീളം ആരംഭിച്ചിട്ടുണ്ട്. സംസ്കരണമേഖലയ്ക്കാവശ്യമായ ചക്ക സുഗമമായും സുലഭമായും കിട്ടുന്നതിന് വാണിജ്യാടിസ്ഥാനത്തിലുള്ള പ്ലാവുകൃഷി തന്നെ വേണ്ടിവരും. ആരാണ് ആവശ്യക്കാരെന്നു മനസിലാക്കുകയും അവരുമായി വ്യാപാരബന്ധങ്ങളുണ്ടാക്കുകയും ചെയ്ത ശേഷം പ്ലാവിന്‍തോട്ടമുണ്ടാക്കുന്നതാവും അഭികാമ്യം. തൊടികളിലെ ഒന്നോ രണ്ടോ പ്ലാവിനെ കൃഷിയായി കാണുന്ന രീതി നമുക്കില്ല. എന്നാൽ അരയേക്കറിലെങ്കിലും പ്ലാവ് നട്ടു വളർത്തിയാൽ മികച്ച വരുമാനമാക്കാം. മലനാടെന്നോ ഇടനാടെന്നോ ഭേദമില്ലാതെ സംസ്ഥാനത്തെ എല്ലാ ജില്ലകളിലും വളർത്താവുന്ന വിളയാണിത്.\nകേരളത്തിൽ ഏറ്റവുമാദ്യം വാണിജ്യസാധ്യത തിരിച്ചറിഞ്ഞ വിദേശ ഫലവർഗങ്ങളിലൊന്ന്. സൂക്ഷിപ്പുകാലം കൂടുതലുള്ളതിനാൽ വിപണനം താരതമ്യേന എളുപ്പമാണ്. ടേബിൾ ഫ്രൂട്ടെന്ന നിലയിൽ നേരിട്ടുള്ള ഉപയോഗമാണ് കൂടുതൽ. 40 അടി ഇടയകലം നൽകി ഒരു ഏക്കറിൽ 30 റംബുട്ടാൻ നട്ടുവളർത്താം. അഞ്ചു വർഷമായ റംബുട്ടാനിൽനിന്ന് ഏക്കറിന്5ടണ് പഴം പ്രതീക്ഷിക്കാം. ഓഫ് സീസണില് വിളവെടുക്കാമെന്നതിനാല് ഹൈറേഞ്ചിലെ റംബുട്ടാനു മെച്ചപ്പെട്ട വില ലഭിക്കും. മരങ്ങൾ തമ്മിൽ 40 അടി അകലത്തില് കൃഷി ചെയ്യുന്ന റംബുട്ടാന് ഹൈറേ‍ഞ്ച് മേഖലയിലെ തേയില, കാപ്പി തോട്ടങ്ങളില് 30 അടി അകലത്തില് നടാം. മലനാട്ടിലും ഇടനാട്ടിലും വളരുന്ന ഈ ഫലവൃക്ഷം കേരളത്തിലും കർണാടകത്തിലെ ചില പോക്കറ്റുകളിലും മാത്രമാണ് സമൃദ്ധമായി വിളവ് നൽകുക. തന്മൂലം ആഭ്യന്തര വിപണിക്കാവശ്യമായ റംബുട്ടാന് ഉല്‍പാദനത്തില് കുത്തക നേടാനാകും. പാകമായ ശേഷം കൂടുതല് കാലം മരത്തില് നിര്‍ത്താവുന്നതും 15 ദിവസമെങ്കിലും സൂക്ഷിപ്പുകാലമുള്ളതും ചെറിയ കുരുവുള്ളതും മാംസളഭാഗം അനായാസം വേര്‍പെടുത്താവുന്നതുമായ ഇനങ്ങളാണ് വാണിജ്യക്കൃഷിയില് ഉപയോഗിക്കേണ്ടത്. രോഗ കീട ബാധ തീരെ കുറവ്.\nസംസ്ഥാനത്തെ എല്ലാ ജില്ലകളിലും വളരുമെങ്കിലും ഹൈറേ‍ഞ്ചിലാണ് ലോകനിലവാരമുള്ള പഴങ്ങൾ ഉൽപാദിപ്പിക്കാനാവുക. ഒരു ഹെക്ടറില് 200 മരങ്ങൾ നട്ടുവളർത്താം. 12 വർഷമായ ഒരു മരത്തിൽനിന്ന് 70 കിലോ പഴങ്ങൾ പ്രതീക്ഷിക്കാം. കിലോയ്ക്ക് 150 മുതൽ 300 രൂപവരെ വിലയുണ്ട് 7–8 ദിവസത്തെ സൂക്ഷിപ്പുകാലമുള്ള മാങ്കോസ്റ്റിൻ നീർവാർച്ചയുള്ള കൃഷിയിടങ്ങളിലാണ് നടേണ്ടത്. ആദായം നൽകിത്തുടങ്ങാൻ കാലതാമസമുണ്ടെന്നതാണ് മാങ്കോസ്റ്റിന്റെ പരിമിതി. രണ്ടോ മൂന്നോ വർഷം പ്രായമായ തൈകൾ നട്ടുവളർത്തിയാൽ ഈ കാലദൈർഘ്യം കുറയ്ക്കാനാവും.\nആദ്യമായി കിട്ടുമ്പോള് മൂക്കു പൊത്തുന്നവര് വീണ്ടും കിട്ടുമ്പോള് മൂക്കുമുട്ടെ കഴിക്കുന്ന പഴമെന്നാണ് ദുരിയനെ വിശേഷിപ്പിക്കാറുള്ളത്. ഏതായാലും ഇനഭേദമനുസരിച്ചും സ്ഥലഭേദമനുസരിച്ചും ദുരിയന്റെ രൂക്ഷഗന്ധത്തില് വ്യത്യാസമുണ്ടാകാറുണ്ടത്രെ. റബർ കൃഷി ചെയ്യുന്ന മേഖലകളിലെല്ലാം ദുരിയനും നന്നായി വളരും. പഴവർഗ വിപണിയിൽ മറ്റ് ഇനങ്ങളെക്കാള് ഉയര്‍ന്ന വില ലഭിക്കും. കിലോയ്ക്ക് 500 രൂപ വരെ വിലയുണ്ട്. ഒരു ഹെക്ടറില് 75 ദുരിയൻ വീതം കൃഷി ചെയ്യുമ്പോൾ അഞ്ചാം വർഷം 750 കിലോ പഴങ്ങൾ പ്രതീക്ഷിക്കാം. പത്താം വര്‍ഷം ഇത്7ടണ്ണായി വര്‍ധിക്കും. ശരാശരി 40 അടി അകലത്തിലാണ് ദുരിയന് നടാറുള്ളത്. ഇടയകലം കൂടുതലുള്ളതിനാല് ദുരിയനൊപ്പം മറ്റ് പഴവര്‍ഗങ്ങളും കൃഷി ചെയ്യാം. മൂസ കിങ് എന്ന ഇനം ചിപ്സുണ്ടാക്കാന് യോജ്യമാണ്. പ്രമുഖ ഉല്‍പാദകരാജ്യങ്ങളിലെല്ലാം ദുരിയന്‍കൃഷിക്കു ഫാം ടൂറിസത്തില് വലിയ സ്ഥാനമുണ്ട് . ഇതിന്റെ അഞ്ച് ഇനങ്ങള് നമ്മുടെ നാട്ടില് ലഭിക്കും.\nസൂപ്പർ ഫുഡ് എന്ന നിലയിൽ ഭാവിയുടെ ഫലമായി അവ്ക്കാഡോയെ വിശേഷിപ്പിക്കാം. ലോകമെമ്പാടും കുതിച്ചുയരുന്ന ആവശ്യകതയ്ക്കനുസരിച്ച് അവക്കാഡോ ഉൽപാദനമില്ല. മെക്സിക്കന്, ഗ്വാട്ടിമാലന്, വെസ്റ്റ് ഇന്ത്യന് ഇനഭേദങ്ങള് ലഭ്യമാണ്. കാലാവസ്ഥാഭേദമനുസരിച്ച് ഇനങ്ങൾ തിരഞ്ഞെടുക്കണം. സാധാരണ അവ്ക്കാഡോ തണുപ്പുള്ള ഹൈറേഞ്ച് കാലാവസ്ഥയിലാണ് മികച്ച ഫലം നൽകുക. എന്നാൽ സമതലങ്ങളിലെ ഉഷ്ണമേഖലാ കാലാവസ്ഥയിൽ വളരുന്ന ഇനങ്ങളും ലഭ്യമാണ്. രാജ്യാന്തര പ്രശസ്തിയുള്ള ഹാസ് ഇനം ഹൈറേ‍ഞ്ച് മേഖലയ്ക്കു ചേര്‍ന്നതാണെങ്കില് റസല്, റീഡ് ഇനങ്ങള് ഇടനാടിനു യോജിച്ചതാണ്. തണുപ്പേറിയ ഹൈറേ‍ഞ്ചിൽനിന്നു അവ്ക്കാഡോ തൈകൾ വാങ്ങി ഇടനാട്ടിൽ നട്ടുവളർത്തിയാൽ കായ്ക്കണമെന്നില്ല. ഒരു ഹെക്ടറില് 265 മരങ്ങൾ വളർത്താം. കിലോയ്ക്ക് 80 രൂപ മുതൽ 200 രൂപവരെ വില കിട്ടും. അഞ്ചു വർഷമാകുമ്പോള് ഒരു ഹെക്ടറില് 8 ടണ് ഉൽപാദനം പ്രതീക്ഷിക്കാം. പത്താം വര്‍ഷം ഇത് 25 ടണ് വരെയായി ഉയർന്നേക്കും. കാപ്പി, തേയില തോട്ടങ്ങളില് തണല് നല്‍കുന്ന ഇടവിളയായി കൃഷി ചെയ്യാന് ഉത്തമം. ലോകമാകെ 64 ലക്ഷം ടണ് അവ്ക്കാഡോ ഉല്‍പാദിപ്പിക്കപ്പെടുന്നുണ്ട്. വിറ്റാമിനുകളുടെയും ധാതുക്കളുടെയും കലവറയായ വെണ്ണപ്പഴം ഹൃദയാരോഗ്യത്തിനും അര്‍ബുദപ്രതിരോധത്തിനും ഉപകരിക്കുന്നമെന്നു കരുതുന്നു. പ്രമേഹരോഗികള്‍ക്കും കഴിക്കാം.\nവാണിജ്യസാധ്യതയുള്ളതും എന്നാല് കേരളത്തിൽ വ്യാപകമായി കൃഷി ചെയ്തു തുടങ്ങിയിട്ടില്ലാത്തതുമായ ഫലമാണിത്. സപ്പോട്ട കുടുംബത്തിൽപ്പെട്ട ഈ വൃക്ഷത്തിന്റെ പഴങ്ങൾക്കു മഞ്ഞ നിറവും ഉള്‍ഭാഗത്തിന് ഇളനീര് കാമ്പിനോടു സാമ്യമുള്ള രുചിയുമാണ്. ഉഷ്ണമേഖലാ കാലാവസ്ഥയിൽ ഇവ നന്നായി വളരും. അഞ്ചാം വര്‍ഷം ഹെക്ടറിനു രണ്ടു ടണ്ണോളം ഉല്‍പാദനം പ്രതീക്ഷിക്കാം. പത്താം വര്‍ഷമാകുമ്പോഴേക്കും ഇത് ഇരട്ടിയാകും. തണല് സഹിക്കുന്ന വിളയായതിനാല് തെങ്ങിന്‍തോപ്പുകളിലും മറ്റും ഇടവിളയായി കൃഷി ചെയ്യാനാകും. വേനല്‍ക്കാലത്ത് വിളവെടുക്കുന്നതിനാല് വിപണനം എളുപ്പമാകും. സൂക്ഷിപ്പുകാലം കൂടുതലുണ്ടെന്നതും അബിയുവിന്റെ മേന്മയാണ്\nരണ്ടാം വർഷം ആദായം നൽകിത്തുടങ്ങുമെന്നതാണ് മലനാടെന്നോ ഇടനാടെന്നോ തീരപ്രദേശമെന്നോ ഭേദമില്ലാതെ വളരുന്ന ഡ്രാഗൺഫ്രൂട്ടിനെ ശ്രദ്ധേയമാക്കുന്നത്. കുട്ടനാടിനു സമാനമായ വിയറ്റ്നാമിലെ മെക്കോങ്ങിലാണ് ഏറ്റവുമധികം ഡ്രാഗണ്‍ഫ്രൂട്ട് കൃഷിയുള്ളത്. മണ്ണ് ഉയര്‍ത്തിയെടുത്ത് നീര്‍വാര്‍ച്ച ഉറപ്പാക്കിയ വാരങ്ങളില് ഡ്രാഗണ് നട്ടുവളര്‍ത്തുന്ന രീതിയാണ് ഇവിടെയുള്ളത്. ഏറെ പോഷകഗുണങ്ങളുള്ള ഈ പഴത്തിനു കിലോയ്ക്ക് 150 രൂപ വില കിട്ടാറുണ്ട്. ഒരു ഏക്കറിൽ 400 ചുവട് കൃഷി ചെയ്യാം. ഏക്കറിന് 5-6 ടണ് ഉല്‍പാദനം തരുന്ന ഡ്രാഗണ്‍ഫ്രൂട്ട് വര്‍ഷത്തില് ഒന്നിലധികം വിളവ് നല്‍കും. മൂന്നു വർഷമായ ഒരു ഡ്രാഗൺ ചെടിയിൽനിന്ന് 10 കിലോ ഉൽപാദനം പ്രതീക്ഷിക്കാം. ഉൾഭാഗം വെളുത്തതും ചുവന്നതുമായി ഇനങ്ങളും പുറംതോടിനു മഞ്ഞ നിറമുള്ള ഇനവും ലഭ്യമാണ്.\nഡ്രഗൺ ഫ്രൂട്ട്, ലോങ്ങൻ (ഇൻസെറ്റിൽ)\nകുട്ടനാട് ഉള്‍പ്പെടെ കേരളത്തില് എല്ലാ ഭാഗത്തും കൃഷി ചെയ്യാവുന്നതും വാണിജ്യസാധ്യതയുള്ളതുമായ പഴമാണിത്. വിയറ്റ്നാമിലും തായ്‌ലന്‍ഡിലുമൊക്കെ ഉയര്‍ത്തിയെടുത്ത വാരങ്ങളിലാണ് ലോങ്ങന് കൃഷി ചെയ്യുന്നത്. ശരാശരി 35 അടി അകലത്തില് ഇവ നട്ടുവളര്‍ത്താം. ഈഡോ എന്ന ഇനം വാണിജ്യസാധ്യതയുള്ളതാണ്. പത്തു വർഷമായ മരത്തിൽനിന്ന് 300 കിലോ പഴം ലഭിക്കും. ഒരു ഏക്കറിൽ 50 തൈകൾ നട്ടുവളർത്താം. പരിസ്ഥിതിക്കു ദോഷകരമല്ലാത്ത ചില സംയുക്തങ്ങൾ തളിച്ച് പൂവിടലിനു പ്രേരിപ്പിക്കാമെന്നതിനാൽ ഏതു മാസത്തിലും വിപണിക്കനുസരിച്ച് ഉൽപാദനം ക്രമീകരിക്കാമെന്നത് ലോങ്ങന്റെ സവിശേഷതയാണ്. മരുന്നു തളിച്ച് 165 ദിവസം പിന്നിടുമ്പോൾ വിളവെടുപ്പ് ആരംഭിക്കാം. വാണിജ്യാടിസ്ഥാനത്തിലുള്ള ലോങ്ങൻ കൃഷി കേരളത്തിലും ആരംഭിച്ചുകഴിഞ്ഞു.\nബൊളീവിയന് മാങ്കോസ്റ്റിന് എന്നുമറിയപ്പെടുന്ന ഈ പഴവര്‍ഗത്തിന്റെ വാണിജ്യകൃഷി കൂടുതലായുള്ളത് ഓസ്ട്രേലിയയിലാണ്. മാങ്കോസ്റ്റിന് കുടുംബക്കാരാണെങ്കിലും ഇരട്ടി ഉല്‍പാദനവും വിലയും പ്രതീക്ഷിക്കാം. കേടുണ്ടാവാനുള്ള സാധ്യത താരതമ്യേന കുറവ്. മുപ്പതടി അകലത്തില് നടാവുന്ന അച്ചാച്ചെറുവിനു വരള്‍ച്ചയെ അതിജീവിക്കാനുള്ള ശേഷി കൂടുതലുണ്ട്. അച്ചാച്ചെറുവിന്റെ തോട്ടങ്ങളില് തേനീച്ചവളര്‍ത്തലിനു വലിയ സാധ്യതകളുണ്ട്.\nഅടുത്ത കാലത്ത് വാണിജ്യക്കൃഷി വ്യാപകമായ പാഷന്‍ഫ്രൂട്ട് മലയോരജില്ലകളില് പല കൃഷിക്കാര്‍ക്കും മെച്ചപ്പെട്ട വരുമാനം നല്‍കിത്തുടങ്ങിയിട്ടുണ്ട്. ഏക്കറില് 150–180 ചുവട് കൃഷി ചെയ്താൽ5ടൺ ഉൽപാദനം പ്രതീക്ഷിക്കാം. സീസൺ നീണ്ടുനിൽക്കുന്ന ഹൈറേഞ്ചിൽ ഇത് 10 ടൺ വരെയാകും. പഴങ്ങള്‍ക്ക് 50–100 രൂപ വിലയുണ്ട്. വീട്ടിൽ‌തന്നെ ജ്യൂസ്, സിറപ്പ് എന്നിവയുണ്ടാക്കി അധിക വരുമാനം നേടുന്നവരുമുണ്ട്. പ്രധാനമായും നാലിനം പാഷന്‍ഫ്രൂട്ടാണ് കേരളത്തില് കൃഷി ചെയ്യപ്പെടുന്നത്.\nകേരളത്തിന്റെ മണ്ണിനും കാലാവസ്ഥയ്ക്കും യോജിച്ച ഫലവര്‍ഗങ്ങള് ഇനിയുമേറെയുണ്ട്. പണ്ടുമുതല്‍ക്കേ നമ്മുടെ പഴവിപണിയില് തിളങ്ങുന്ന മാമ്പഴവും പൈനാപ്പിളും പപ്പായയുമൊക്കെ വാണിജ്യാടിസ്ഥാനത്തില് ഇവിടെ വളരുന്നവ തന്നെ. കൂടാതെ ലോങ്കോങ്, മില്‍ക് ഫ്രൂട്ട്, ലിച്ചി, റൊളീനിയ, ബാക്കുപാരി, മെക്സിക്കൻ മാങ്കോസ്റ്റിൻ എന്നിങ്ങനെ സാധ്യതയുള്ള വിദേശ ഇനങ്ങളും ഏറെയുണ്ട്. എന്നാല് വിപണിപഠനത്തിന്റെയും പരീക്ഷണക്കൃഷികളുടെയും അടിസ്ഥാനത്തില് വിലയിരുത്തിയ ശേഷം മാത്രമേ ഇവയ്ക്കായി പണം മുടക്കാനാവൂ.\nEnglish summary: 10 Most Profitable Fruits to Grow in Kerala


കാര്‍ഷിക വികസന, കര്‍ഷക ക്ഷേമ വകുപ്പ് ആത്മയുടെ ആഭിമുഖ്യത്തില് സംഘടിപ്പിക്കുന്ന പി.എം.കെ.എസ്.വൈ ജില്ലാ കാര്‍ഷിക മേള 22 മുതല് 24 വരെ നിലമ്പൂര് വീട്ടിക്കുത്ത് ഗവ.എല്.പി സ്‌കൂളില് നടക്കും.മേളയുടെ ഭാഗമായി വിവിധ വിഷയങ്ങളില് കാര്‍ഷിക സെമിനാറും കാര്‍ഷിക അനുബന്ധോപാധികളുടെയും നൂതന കാര്‍ഷിക യന്ത്രങ്ങളുടേയും പ്രദര്‍ശനവും വില്‍പ്പനയും നടക്കും. സര്‍ക്കാര് കൃഷി ഫാമുകള്‍ക്കൊപ്പം, സര്‍ക്കാര് സബ്സിഡി ലഭ്യമായ സ്വകാര്യ എജന്‍സികളും മേളയില് പങ്കെടുക്കും. നാല്‍പ്പതോളം സ്റ്റാളുകളിലായി നടക്കുന്ന മേളയില് മൃഗ സംരക്ഷണ വകുപ്പിന്റെ ആഭിമുക്യത്തില് വളര്‍ത്തു മൃഗങ്ങളുടെ പ്രദര്‍ശനവും വില്‍പ്പനയുമുണ്ടാവും. 22 ന് ഉച്ചയ്ക്കു2മണിക്ക് കൃഷി വകുപ്പ് മന്ത്രി വി.എസ്.സുനില്‍കുമാര് മേളയുടെ ഉദ്ഘാടനം നിര്‍വ്വഹിക്കും. പി.വി.അന്‍വര് എം.എല്.എ അധ്യക്ഷത വഹിക്കും. പി.വി.അബ്ദുല് വഹാബ് എം.പി, എം.എല്.എ മാരായ പി.കെ.ബഷീര്, എ.പി. അനില്‍കുമാര്, ജന പ്രതിനിധികള്, രാഷ്ട്രീയ പാര്‍ട്ടി പ്രതിനിധികള് പങ്കെടുക്കും. തുടര്‍ന്നു ഹരിത കേരള മിഷന്റെ ആഭിമുഖ്യത്തില് മണ്ണ്, ജല സംരക്ഷണ സെമിനാര് നടക്കും. 23 ന് രാവിലെ 10 മണിക്ക് മണ്ണ്, ആരോഗ്യ പരിപാലന സെമിനാര് നടക്കും. 24 ന് രാവിലെ 10 മണിക്ക് മൃഗ സംരക്ഷണ സെമിനാറും ഇന്‍വെസ്റ്റേഴ്സ് മീറ്റും നടക്കും. വൈകീട്ട് നാല് മണിക്ക് സമാപന സമ്മേളനം എം.ഐ. ഷാനവാസ് എം.പി. ഉദ്ഘാടനം ചെയ്യും. ജില്ലാ പഞ്ചായത്ത് പ്രസിഡന്റ് എ.പി. ഉണ്ണികൃഷ്ണന് അധ്യക്ഷത വഹിക്കും.


kuthiravattom mental health center murder കുതിരവട്ടത്തെ കൊല..\nകുതിരവട്ടത്തെ യുവതിയുടെ കൊലപാതകം; പ്രതിയുടെ അറസ്റ്റ് ഇന്ന് രേഖപ്പെടുത്തിയേക്കും\nകോഴിക്കോട് കുതിരവട്ടം മാനസികാരോഗ്യ കേന്ദ്രത്തിലെ അന്തേവാസിയായ യുവതിയുടെ കൊലപാതകത്തിൽ പ്രതിയുടെ അറസ്റ്റ് ഇന്ന് രേഖപ്പെടുത്തിയേക്കും. പ്രതിയും മാനസികാരോഗ്യ കേന്ദ്രത്തിലെ അന്തേവാസിയായതിനാൽ ഡോക്ടറോട് കൂടി ആലോചിച്ച ശേഷമായിരിക്കും അറസ്റ്റ് രേഖപ്പെടുത്തുക. ( kuthiravattom mental health center murder )\nമഹാരാഷ്ട്രക്കാരിയായ ജിയ റാം ജിലോട്ടിനെ സഹ അന്തേവാസിയായ പത്തൊൻപതുകാരി കഴുത്തു ഞെരിച്ചും ശ്വാസം മുട്ടിച്ചും കൊലപ്പെടുത്തിയെന്നാണ് പോലീസിന്റെ കണ്ടെത്തൽ. എന്നാൽ ബുധനാഴ്ച വൈകുന്നേരം കൊലപാതകം നടന്നിട്ടും വ്യാഴാഴ്ച പുലർച്ചെ മാത്രമാണ് മാനസികാരോഗ്യ കേന്ദ്രത്തിലെ ജീവനക്കാർ അറിഞ്ഞത്. ആശുപത്രിക്ക് വീഴ്ച ഉണ്ടായോ എന്ന് കണ്ടെത്താനുള്ള ആരോഗ്യ വകുപ്പിന്റെ അന്വേഷണം പുരോഗമിക്കുകയാണ്. ഡി.എം.ഒ യുടെ നിർദേശപ്രകാരം ഡെപ്യൂട്ടി ഡി.എം.ഒ ആണ് അന്വേഷണം നടത്തുന്നത്. രണ്ട് ദിവസത്തിനകം റിപ്പോർട്ട് സമർപ്പിക്കും.\nയുവതിയുടെ മരണം കൊലപാതകമാണെന്ന് ഇന്നലെ കണ്ടെത്തിയിരുന്നു. ശ്വാസം മുട്ടിയാണ് മരണമെന്ന് പോസ്റ്റ്‌മോർട്ടത്തിൽ കണ്ടെത്തി. മാനസികാരോഗ്യ കേന്ദ്രത്തിലെ തന്നെ മറ്റൊരു അന്തേവാസിയാണ് കൊല നടത്തിയതെന്ന് പൊലീസ് പറഞ്ഞു. സംഭവത്തിൽ ജീവനക്കാർക്ക് വീഴ്ചയുണ്ടായോ എന്ന് അന്വേഷിക്കുന്ന ആരോഗ്യവകുപ്പിന്റെ റിപ്പോർട്ട് ഉടൻ സമർപ്പിക്കും.\nRead Also : കുതിരവട്ടം മാനസികാരോഗ്യ കേന്ദ്രത്തില് യുവതി മരിച്ച നിലയില്\nകുതിരവട്ടം മാനസികാരോഗ്യ കേന്ദ്രത്തിലെ അന്തേവാസിയായ മഹാരാഷ്ട്ര സ്വദേശിനി ജിയ റാം ജിലോട്ടിനെ വ്യാഴാഴ്ച പുലർച്ചെയാണ് മരിച്ച നിലയിൽ കണ്ടെത്തിയത്. മുപ്പതുകാരിയായ ജിയ റാമിനെ ശ്വാസം മുട്ടിച്ചും കഴുത്ത് ഞെരിച്ചും കൊലപ്പെടുത്തിയതാണെന്ന് പോസ്റ്റ് മോർട്ടത്തിൽ വ്യക്തമായി. ഉച്ചയ്ക്ക് കഴിച്ച ഭക്ഷണം മാത്രമാണ് വയറ്റിലുണ്ടായിരുന്നത്. ബുധനാഴ്ച വൈകിട്ട് ആറു മണിയോടെയാണ് മരണം സംഭവിച്ചതെന്നാണ് നിഗമനം.\nബുധനാഴ്ച വൈകിട്ട് ജിയ റാം ജിലോട്ടും കൊൽക്കത്ത സ്വദേശിനിയായ മറ്റൊരു അന്തേവാസിയും തമ്മിൽ സെല്ലിനുള്ളിൽ സംഘർഷം ഉണ്ടായിരുന്നു. കൊൽക്കത്ത സ്വദേശിനിക്ക് പരിക്കേറ്റത് ശ്രദ്ധയിൽപ്പെട്ട ജീവനക്കാർ ഉടൻ തന്നെ അവരെ മറ്റൊരു സെല്ലിലേക്ക് മാറ്റി ചികിത്സ നൽകിയെന്നാണ് ആശുപത്രിയുടെ വിശദീകരണം. എന്നാൽ ജിയ റാം മരിച്ചത് വ്യാഴാഴ്ച രാവിലെ മാത്രമാണ് അധികൃതർ അറിഞ്ഞത്.\nStory Highlights: kuthiravattom mental health center murder


ഗോ ഫാഷന് ഐ പി ഒയ്ക്ക് മികച്ച പ്രതികരണം; ഇതുവരെ സബ്‌സ്‌ക്രൈബ് ചെയ്തത് 3.58 മടങ്ങ്\nറീറ്റെയ്ല് നിക്ഷേപകരുടെ വിഭാഗം 17.13 മടങ്ങ് സബ്‌സ്‌ക്രൈബ് ചെയ്തു.\n|18 Nov 2021 8:02 AM GMT\nഫാഷന് ബ്രാന്‍ഡുകള്‍ക്ക് ഓഹരി വിപണിയില് ഡിമാന്‍ഡ് ഉയരുന്നതിന്റെ സൂചകങ്ങളാണ് ഇക്കഴിഞ്ഞ നൈക ഐപിഓയിലൂടെ ദൃശ്യമായത്. ഇപ്പോഴിതാ ഓണ്‍ലൈന് ഫാഷന് ടെക്‌സ്റ്റൈല് ബ്രാന്‍ഡ് ഗോ ഫാഷനും മികച്ച പ്രതികരണം. ഐപിഓയുടെ രണ്ടാം ദിനമായ നവംബര് 18 ന് ആദ്യ മണിക്കൂറുകള് വരെ 3.58 മടങ്ങാണ് ഇഷ്യു സബ്‌സ്‌ക്രൈബ് ചെയ്യപ്പെട്ടത്.\nസബ്സ്‌ക്രിപ്ഷന് ഡാറ്റ പ്രകാരം 80.79 ലക്ഷം ഇക്വിറ്റി ഷെയറുകളുടെ ഓഫര് വലുപ്പത്തിനെതിരെ 2.88 കോടി ഇക്വിറ്റി ഓഹരികള്‍ക്കായാണ് നിക്ഷേപകര് ബിഡ്ഡുകള് സമര്‍പ്പിച്ചത്. 655-690 രൂപവരെയുമാണ് പ്രൈസ് ബാന്‍ഡ്. 1,013.61 കോടി രൂപയുടെ പബ്ലിക് ഇഷ്യു നവംബര് 22-ന് ഇഷ്യു അവസാനിക്കും.\nറീറ്റെയ്ല് നിക്ഷേപകര് ലേലത്തിന്റെ ആദ്യ ദിവസം മുതല് സജീവമാണ്, റിസര്‍വ് ചെയ്ത ഭാഗത്തിന്റെ 17.13 മടങ്ങ് ഓഹരികള് ആണ് ഇത് വരെ സബ്‌സ്‌ക്രൈബ് ചെയ്തത്. അതേസമയം സ്ഥാപനേതര നിക്ഷേപകര്‍ക്കായി നീക്കിവച്ചിരിക്കുന്ന ഭാഗം ഇതുവരെ 1.16 മടങ്ങ് സബ്സ്‌ക്രൈബുചെയ്തു. യോഗ്യതയുള്ള ഇന്‍സ്റ്റിറ്റിയൂഷണല് ബയേഴ്‌സില് നിന്നും 27 ശതമാനം സബ്സ്‌ക്രിപ്ഷന് ലഭിച്ചു.\nനിലവില്, പി കെ എസ് ഫാമിലിക്കും വികെഎസ് ഫാമിലിക്കും കൂടാതെ സെക്വയ ക്യാപിറ്റലിന് 8.73 ശതമാനം, ഇന്ത്യ അഡ്വാന്റേജ് ഫണ്ടിന് 12.69 ശതമാനം, ഡൈനാമിക് ഇന്ത്യ ഫണ്ടിന് 1.1 ശതമാനം എന്നിങ്ങനെ ഓഹരികളുണ്ട്. 2020 വരെ സാമ്പത്തിക വര്‍ഷത്തില് ബ്രാന്‍ഡഡ് സ്ത്രീകളുടെ വസ്ത്ര വിപണിയില് ഏകദേശം 8 ശതമാനം വിപണി വിഹിതമുള്ള\nജെഎം ഫിനാന്‍ഷ്യല്, ഡിഎഎം ക്യാപിറ്റല് അഡൈ്വസേഴ്സ്, ഐസിഐസിഐ സെക്യൂരിറ്റീസ് എന്നിവരാണ് ഇഷ്യുവിന്റെ ലീഡ് മാനേജര്‍മാര്.\nGo fashion Go fashion ipo IPO Latest news IPO


മാലിക്കിനെതിരെ നടപടിയെടുക്കുന്നില്ലെന്ന് പാക്കിസ്ഥാന് ക്രിക്കറ്റ് ബോര്‍ഡ്\neditor Saturday, June 16th, 2012 11:07 am 16 June, 2012\nബംഗലൂരു: ബി.സി.സി.ഐയുടെ അനുമതിയില്ലാതെ ഇന്ത്യയിലെത്തി ക്ലബ്ബ് മത്സരത്തില് പങ്കെടുത്തതിന്റെ പേരില് പാക്കിസ്ഥാന് ക്രിക്കറ്ററും മുന് ക്യാപ്റ്റനുമായ ഷോഹിബ് മാലിക്കിനെതിരെ നടപടിയെടുക്കുന്നില്ലെന്ന് പാക്കിസ്ഥാന് ക്രിക്കറ്റ് ബോര്‍ഡ്.\n‘സംഭവവുമായി ബന്ധപ്പെട്ട് വിശദീകരണം തരാന് ഞങ്ങള് മാലിക്കിനോട് പറഞ്ഞിട്ടില്ല. അദ്ദേഹം അങ്ങനെ തെറ്റായൊരു കാര്യം ചെയ്‌തെന്ന് തോന്നുന്നില്ല. അദ്ദേഹം ഇന്ത്യയിലെത്തി ക്രിക്കറ്റ് കളിച്ചു എന്നുള്ളത് സത്യം തന്നെ. എന്നാല് അത് വെറും ഒരു ക്ലബ്ബ് മത്സരമായിരുന്നു.\nഅതുമാത്രമല്ല. അത് അദ്ദേഹത്തിന്റെ സ്വാകാര്യസന്ദര്‍ശനമായിരുന്നു. മാലിക് പാക്കിസ്ഥാനിലെത്തിയാല് അദ്ദേഹത്തോട് ഇക്കാര്യത്തെ കുറിച്ച് സംസാരിക്കും. അല്ലാതെ നടപടിയൊന്നും എടുക്കില്ല”.- പാക്കിസ്ഥാന് ക്രിക്കറ്റ് ബോര്‍ഡ് അറിയിച്ചു.\nബി.സി.സി.ഐയുടെ നിയമമനുസരിച്ച് മറ്റ് രാജ്യങ്ങളിലെ താരങ്ങളെ ക്ലബ്ബ് ടൂര്‍ണമെന്‍്‌റുകളില് പങ്കെടുപ്പിക്കേണ്ടതില്ലെന്നാണ്. എന്നാല് ദല്‍ഹി ക്രിക്കറ്റ് അസോസിയേഷന് ബി.സി.സി.ഐയുടെ ഈ നിയമത്തെ കുറിച്ച് അറിവില്ലായിരുന്നെന്നാണ് പറയുന്നത്.\nഅതുകൊണ്ടാണ് മാലികിനെ ക്ലബ്ബില് കളിപ്പിച്ചത്. ഇതിനുമുന്‍പ് ഒരു തവണയും മാലിക് ഇതേ ക്ലബ്ബിന് വേണ്ടി കളിച്ചിട്ടുണ്ടായിരുന്നെന്നും ദല്‍ഹി ക്രിക്കറ്റ് അസോസിയേഷന് അറിയിച്ചു.


under 19 asia india അണ്ടർ 19 ഏഷ്യാ കപ്പിനുള്ള ഇന്ത്യൻ\nഅണ്ടർ 19 ഏഷ്യാ കപ്പിനുള്ള ഇന്ത്യൻ ടീമിനെ പ്രഖ്യാപിച്ചു. 20 അംഗ സംഘത്തെയാണ് സെലക്ഷൻ കമ്മറ്റി പ്രഖ്യാപിച്ചിരിക്കുന്നത്. ഡിസംബർ 23 മുതൽ ജനുവരി 1 വരെയാണ് ഏഷ്യാ കപ്പ് നടക്കുക. ഡൽഹി താരം യാഷ് ധുൽ ടീമിനെ നയിക്കും. മലയാളി താരം ഷോൺ റോജർക്ക് ടീമിൽ ഇടം ലഭിച്ചില്ല. (under 19 asia india)\nവിനു മങ്കാദ് ട്രോഫിയിൽ തകർപ്പൻ പ്രകടനമാണ് യാഷ് നടത്തിയത്. അഞ്ച് മത്സരങ്ങളിൽ നിന്ന് 75 ശരാശരിയിൽ 302 റൺസ് നേടിയ താരത്തിൻ്റെ സ്ട്രൈക്ക് റേറ്റ് 103.42 ആയിരുന്നു. ടൂർണമെൻ്റിൽ ഏറ്റവുമധികം റൺസെടുത്ത താരങ്ങളിൽ താരം അഞ്ചാമതായിരുന്നു. നാഗാലാൻഡിനെതിരെ ഹാട്രിക്ക് നേടിയ ഉത്തർപ്രദേശ് പേസർ വാസു വാറ്റ്സ് ടീമിൽ ഉൾപ്പെട്ടിട്ടുണ്ടെങ്കിലും ഫിറ്റ്നസ് പരിഗണിച്ചേ പ്ലേയിങ് ഇലവനിൽ പരിഗണിക്കൂ. ഇവർക്കൊപ്പം എൻസിഎ ക്യാമ്പിനുള്ള സ്റ്റാൻഡ് ബൈ താരങ്ങളെയും പ്രഖ്യാപിച്ചു.\nRead Also : കോലി എല്ലായ്പ്പോഴും നായകനാണ്; അദ്ദേഹത്തെ ടീമിന് ആവശ്യമുണ്ടെന്ന് രോഹിത്\n2022 ജനുവരി-ഫെബ്രുവരി വിൻഡോയിൽ വെസ്റ്റ് ഇൻഡീസിലാണ് ഇത്തവണത്തെ അണ്ടർ 19 ലോകകപ്പ് നടക്കുക. കഴിഞ്ഞ ലോകകപ്പിൽ ഫൈനലിലെത്തിയ ഇന്ത്യ മത്സരത്തിൽ ബംഗ്ലാദേശിനോട് പരാജയപ്പെട്ടിരുന്നു.\nസ്റ്റാൻഡ് ബൈ താരങ്ങൾ:\nStory Highlights : under 19 asia cup india team\nRead more on: asia cup | india


പാവലിലെ കൃത്രിമ പരാഗണം\nപലരും പരീക്ഷിച്ച് വിജയിച്ച ഒരു പരിപാടിയാണിത് എന്നാൽ ആർക്കും പറഞ്ഞ് കൊടുക്കാറുമില്ല . അറിവുകൾ പകർന്ന് കൊടുക്കാനുള്ളതാണ്. ഈ ഐഡിയ നിങ്ങൾക്ക് വേണ്ടി ഷെയർ ചെയ്യുന്നു. ഇത് വ്യാവസായികമായി കൃഷി ചെയ്യുന്നവർക്കും, അടുക്കളകൃഷിക്കാർക്ക് ഉപകാരപ്പെടും. ഒരു പെൺ പൂവും ഇനി നശിച്ച് പോകില്ല . നല്ല നീളമുള്ള സൂപ്പർ പാവക്ക കിട്ടും\nപാവലിന്റെ ഹാന്‍ഡ് പോള്ളിനെഷന് ( കൃത്രിമ പരാഗണം) . പാവലിന്‍റെ പൂക്കള് ആണും പെണ്ണും രണ്ടും രണ്ടായാണ് കാണുന്നത്. പോസ്റ്റിൽ കൊടുത്തിട്ടുണ്ട് രണ്ടിൻ്റെ യും ഫോട്ടോ . അടിയിൽ ചെറിയ കായ് ഉള്ളത് പെൺപൂവ് , കായ് ഇല്ലാത്തത് ആൺപൂവ് . രാവിലെ വേണം ഇത് ചെയ്യാൻ .\nആണ് പൂവിലുള്ള പൂമ്പൊടി പെണ് പൂവില് നിക്ഷേപിക്കുക ആണ് പരാഗണം എന്നത് കൊണ്ടുധേശിക്കുനത്.( പീച്ചിൽ ചെയ്യുന്നത് പോലെ ബ്രഷും ഉപയോഗിച്ച് ചെയ്യാം or കൈ )\nനമ്മളില് പലരും കരുതുന്ന പോലെ പൂക്കള് വരുമ്പോള് പാവക്ക പോലെ കാണപ്പെടുന്നത് മിക്കവയും കായ ആകാറില്ല, അതില് പരാഗണം സംഭവിച്ചാല് മാത്രമേ കായ വലുതാകാരുള്ളൂ. പലര്‍ക്കും ഇക്കാര്യം അറിയാവുന്നതാണെങ്കിലും കൃഷിയിലേക്ക് വരുന്ന പുതിയ കൂട്ടുകാര്‍ക്ക് ഇതൊരു സഹായം ആയിരിക്കും. സലാഡ് വെള്ളരി ,മത്തന് ,പടവലം എന്നിവയെല്ലാം ഇതേ പോലെ ചെയ്യാം. ഇനി പാവൽ മുഴുവൻ പാവയ്ക്ക ഉണ്ടാകട്ടെ .\nകടപ്പാട്. Lijo Joseph\nKTG Krishithottam FB Group


സെലിയാക് രോഗം - വിക്കിപീഡിയ\nസെലിയാക് രോഗം ഒരു ജനിതകക്രമരാഹിത്യ രോഗമാകുന്നു. ഇതു ശരീരത്തിന്റെ സ്വയംപ്രതിരോധശക്തിയുമായി ബന്ധപ്പെട്ടിരിക്കുന്നു. ഈ രോഗം ഉള്ളവരിൽ ഗ്ലൂട്ടൻ അടങ്ങിയ ഭക്ഷണം കഴിക്കുകയാണെങ്കിൽ അത് ചെറുകുടലിനെ തകരാറിലാക്കുന്നു. ലോകജനസംഖ്യയിൽ 100 ൽ ഒരാൾക്ക് ഈ അസുഖം ബാധിച്ചിരിക്കുന്നു. രോഗനിർണ്ണയം യഥാവണ്ണം നടത്താത്തതിനാൽ രണ്ടര മില്യൺ അമേരിക്കക്കാർ ഇതിനോടനുബന്ധിച്ചുള്ള മറ്റു വിഷമതകളാൽ അപകടത്തിന്റെ വക്കിലാണ്. ഗ്ലൂട്ടൻ അടങ്ങിയ ഭക്ഷണം ചെറുകുടലിൽ എത്തിയാൽ ചെറുകുടൽ പെട്ടെന്നു തന്നെ പ്രതികരിക്കുന്നു. ചെറുകുടലിന്റെ ലൈനിംങ് തകരാറിലാകുകയും ചെയ്യുന്നു. ഗ്ലൂട്ടൻ എന്നു പറയുന്നത് ചില ധാന്യങ്ങളിൽ അടങ്ങിയിരിക്കുന്ന ഒരു തരം പ്രോട്ടീൻ ആകുന്നു. ചെറുകുടലിന്റെ തകരാർ ശരീരത്തിന് ഭക്ഷണത്തിലെ പോഷകഘടകങ്ങളെ ആഗിരണം ചെയ്യുന്നതു തടയുന്നു, പ്രത്യേകിച്ച് കൊഴുപ്പുകൾ, കാത്സ്യം, അയൺ, folate തുടങ്ങിയവ.\n1 സെലിയാക് രോഗകാരണങ്ങൾ\n2 സെലിയാക് രോഗലക്ഷണങ്ങൾ\n3 സെലിയാക് രോഗത്തിനോടൊപ്പം അനുഗമിച്ചുള്ള മറ്റ് അസുഖങ്ങൾ\n4 People who have celiac disease may have other autoimmune diseases, including:\n5 സെലിയാക് രോഗം ലക്ഷണം നോക്കി രോഗം നിർണ്ണയിക്കുക\n6 സെലിയാക് രോഗം എങ്ങനെ ചികിത്സിക്കാം\n7 സെലിയാക് രോഗം ബാധിച്ച ഏതാനും സെലിബ്രിറ്റീസ്\n7.1 ചെൽസിയ ക്ലിന്റൻ\n7.2 എമ്മി റോസം\n7.3 വിക്ടോറിയ ബെക്കാം\n7.4 ജെസിക്ക സിംപ്സൺ\n7.5 ഡാനാ വോൾമർ\n7.6 നൊവാക് ജോക്കോവിക്\n7.7 ആമി യോഡർ ബെഗ്ലി\n7.8 റേച്ചൽ വേയ്സ്\nഇതൊരു പാരമ്പര്യ രോഗമായി കണ്ടു വരുന്നു. സാധാരണഗതിയിൽ ശരീരത്തിന്റെ പ്രതിരോധസംവിധാനം അന്യവസ്തുക്കളെ സ്വയം പുറന്തള്ളുന്ന രീതിയിലാണ് നിർമ്മിക്കപ്പെട്ടിരിക്കുന്നത്. Celiac disease ബാധിച്ചവർ ഗ്ലൂട്ടൻ അടങ്ങിയ ഭക്ഷണം കഴിക്കുമ്പോൾ അവരുടെ ശാരീരികപ്രതിരോധസംവിധാനം സ്വയമേവ പ്രവർത്തനസജ്ജമാകുകയും ആന്റിബോഡികൾ ഉൽപാദിപ്പിക്കുകയും ചെയ്യുന്നു. ഈ ആന്റിബോഡികൾ ചെറുകുടലിന്റെ ലൈനിങ്ങിനെ ആക്രമിക്കുന്നു. ഇതുകാരണം ചെറുകുടലിൽ ജ്വലനം (inflammation) ഉണ്ടാകുകയും ചെറുകുടലിന്റെ ഭിത്തിയിലെ മുടിയിഴകൾ പോലെയുള്ള villi എന്ന ലൈനിങ്ങിനെ തകരാറിലാക്കുകയും ചെയ്യുന്നു. ഭക്ഷണത്തിലെ പോഷകങ്ങളെ സാധാരണഗതിയിൽ villi യാണ് വലിച്ചെടുക്കുന്നത്. Villi തകരാറിലായാൽ ഒരാളുടെ ശരീരത്തിന് ഭക്ഷണത്തിൽ നിന്നു പോഷകങ്ങൾ കിട്ടാതെ വരുന്നു. അങ്ങനെ പോഷകാഹാരക്കുറവിനാൽ വ്യക്തി കഷ്ഠപ്പെടുകയും ചെയ്യുന്നു. അവനോ അവളോ എത്ര അളവു ഭക്ഷണം കഴിച്ചിട്ടും യാതൊരു കാര്യവുമില്ല.\nരോഗികളിൽ ലക്ഷണങ്ങൾ വ്യത്യാസപ്പെട്ടു കണ്ടുവരുന്നു. തുടക്കത്തിൽ ദഹനസംബന്ധമായ പ്രശ്നങ്ങൾ. വയർ വീർക്കുക, വയറുവേദന, ഗ്യാസ്, അതിസാരം, വർണ്ണരഹിതമായ മലം, തൂക്കം കുറയൽ. തൊലിയിൽ തടിപ്പ് (dermatitis herpetiformis) അയൺ കുറവുകൊണ്ടുള്ള വിളർച്ച (ലോ ബ്ലഡ് കൌണ്ട്) Musculoskeletal problems (പേശികളിലും സന്ധികളിലും വേദന) കുട്ടികളിൽ വളർച്ച സംബന്ധമായ പ്രശ്നങ്ങൾ കോച്ചിപ്പിടുത്തം കാത്സ്യത്തിൻറെ കുറവു കൊണ്ടുള്ള പ്രശ്നങ്ങൾ. വായിൽ കുരുക്കൾ ഉണ്ടാകുക. എന്നിവ... എന്നിവ...\nസെലിയാക് രോഗത്തിനോടൊപ്പം അനുഗമിച്ചുള്ള മറ്റ് അസുഖങ്ങൾതിരുത്തുക\nOsteoporosis (അസ്ഥികൾ ദുർബ്ബലമാകുന്ന ഒരു രോഗം – ചെറുതട്ടുകളും മുട്ടുകളും കാരണം അസ്ഥികൾ ഒടിയുന്നു) ഇത് എന്തുകൊണ്ടെന്നാൽ വ്യക്തിക്ക് ആവശ്യത്തനു കാത്സ്യവും വിറ്റാമിൻ ഡിയും സ്വീകരിക്കാൻ പറ്റുന്നില്ല. വന്ധ്യത ജനനവൈകല്യങ്ങള് (ഫോളിക് ആസിഡ് പോലുള്ള nutrients ്്ആഗിരണം ചെയ്യാന് സാധിക്കാത്തതിനാല്) കുട്ടികളിലെ വളര്ച്ച സംബന്ധമായ പ്രശ്നങ്ങള് കുടലിലെ കാന്സർ (അപൂർവ്വ\nPeople who have celiac disease may have other autoimmune diseases, including:തിരുത്തുക\nതൈറോയിഡ് സംബന്ധിയായ അസുഖം\nType 1 ഡയബറ്റ്സ്.\nSjogren's syndrome (ഗ്ലാന്സുകളില് ആവശ്യത്തിനു ഈര്പ്പം ഇല്ലാതെ വരുന്ന അവസ്ഥ)\nസെലിയാക് രോഗം ലക്ഷണം നോക്കി രോഗം നിർണ്ണയിക്കുകതിരുത്തുക\nനിങ്ങള്ക്ക് സെലിയാക് രോഗം പിടിപെട്ടിട്ടുണ്ടെന്നു ഒരു ഡോക്ടര്ക്കു സംശയമുണ്ടെങ്കില് അദ്ദേഹം നിങ്ങളോട് ചില ടെസ്റ്റുകള് നടത്തുവാന് ആവശ്യപ്പെടാം. നിങ്ങളുടെ മെഡിക്കല് ഹിസ്റ്ററിയും അതോടൊപ്പം ചില ആന്റിബഡികളുടെ ഉയര്ന്ന നില പരിശോധിക്കുവാനുള്ള ഒരു ബ്ലഡ് ടെസ്റ്റ്, ശരീരത്തിലെ പോഷക ഘടകങ്ങളുടെ പോരായ്മ കണ്ടുപിടിക്കുവാനുള്ള ടെസ്റ്റ് (ഉദാഹരണം – അയണ്) എന്നിവ. മലം പരിശോധിച്ചാല് ശരീരം ഫാറ്റ് അബ്സോര്ബ് ചെയ്യുന്നുണ്ടോ എന്നറിയുവാന് സാധിക്കും. സെലിയാക് രോഗം കൊഴുപ്പിനെ ശരീരം ആഗിരണം ചെയ്യുന്നതു തടയുന്നു. ഡോക്ടര്ക്കു വേണമെങ്കില് നിങ്ങളുടെ ചെറുകുടലിന്റെ ഒരു ബയോപ്സി ടെസ്റ്റു പോലും ആവശ്യപ്പെടാം, ചെറുകുടലിന്റെ ഭിത്തിയിലെ villi യുടെ തകരാര് മനസ്സിലാക്കുന്നതിനു വേണ്ടി.\nസെലിയാക് രോഗം എങ്ങനെ ചികിത്സിക്കാംതിരുത്തുക\nസെലിയാക് രോഗം ബാധിച്ച വ്യക്തിക്ക് gluten അടങ്ങിയ യാതൊരു ഭക്ഷണസാധനങ്ങളും ആഹരിക്കുവാൻ സാധിക്കുകയില്ല എന്നതാണ് വലിയ പ്രശ്നം (ഗോതമ്പ്, ബാരലി, ഓട്സ് പോലുള്ള ധാന്യവര്ഗ്ഗങ്ങൾ) ഭക്ഷണത്തില് നിന്നും ഇത്തരം ഭക്ഷ്യധാന്യങ്ങൾ ഒഴിവാക്കുന്നതോടുകൂടിത്തന്നെ രോഗിയുടെ അവസ്ഥ ഏതാനും ദിവസങ്ങള്ക്കൊണ്ട് അഭിവൃദ്ധിപ്പെട്ടു തുടങ്ങുന്നതാണ്. രോഗലക്ഷണങ്ങൾ പടിപടിയായി മാറിത്തുടങ്ങും. കൂടുതൽ ആളുകളിലും ചെറുകുടലിലെ villi യില് സംഭവിച്ച കേടുപാടുകള്6മാസത്തിനുള്ളില് പരിഹരിക്കപ്പെടുന്നു. മറ്റുചിലരിൽ കേടുപാടുകൾ ഗുരുതരമായിരിക്കും. ഗ്ലൂട്ടൻ ഒഴിവാക്കിയ ഭക്ഷണം മാത്രം കഴിച്ച് ആളുകള്ക്കു പ്രശ്നരഹിതമായി ജീവിക്കാം. ഗ്ലൂട്ടൻ -free ഡയറ്റ് ഒരാളുടെ ജീവിതത്തില് വലിയ മാറ്റം വരുത്തുന്നു. ഇത്തരം ആളകൾക്ക് ആഹാര ശീലങ്ങളില് ഒരു പുനർവിചിന്തനം നടത്താം, ബ്രെയ്ക്ക് ഫാസ്റ്റന്, ലഞ്ചിന്, പാര്ട്ടികളില് എന്തു കഴിക്കാം – എന്തു കഴിക്കരുത്. പാക്കേജ്ഡ് ഫുഡ് കഴിക്കുമ്പോള് വളരെ ശ്രദ്ധിക്കേണ്ടതുണ്ട്, അതില് Gluten അടങ്ങിയിട്ടുണ്ടാവാം. പാക്കേജ്ഡ് ഫുഡിലെ ഇന്ഗ്രഡിയന്റ്സ് എന്തൊക്കെയെന്നു വായിച്ചു നോക്കി ഉറപ്പു വരുത്തേണ്ടതാണ്. മറ്റു തരം ധാന്യങ്ങള് കൊണ്ടുണ്ടാക്കിയ ആഹാരപദാര്ത്ഥങ്ങൾ സെലിയാക് രോഗം ബാധിച്ചവര്ക്ക് ആസ്വദിക്കാം. ഉദാഹരണത്തിന് അരി കൊണ്ടുള്ള വിഭവങ്ങൾ, ഉരുഴക്കിഴങ്ങ്, ചോളം, സോയ പോലുള്ളവ ഗ്ലൂട്ടൻ -free ആകുന്നു. കൃത്രിമമായി പ്രൊസസ് ചെയ്യാത്ത ഇറച്ചി വര്ഗ്ഗങ്ങൾ, പച്ചക്കറികൾ, മീൻ, പഴങ്ങൾ എന്നിവയിൽ ഗ്ലൂട്ടൻ അടങ്ങിയിട്ടില്ലാത്തതിനാൽ ധൈര്യമായി ഇവയൊക്കെ ആഹാരമാക്കാം. ഒരു ഡയറ്റീഷ്യന് സെലിയാക് രോഗം ബാധിച്ചവരെ ഇക്കാര്യത്തിൽ സഹായിക്കുവാൻ സാധിക്കുന്നതാണ്.\nസെലിയാക് രോഗം ബാധിച്ച ഏതാനും സെലിബ്രിറ്റീസ്തിരുത്തുക\nലോകജനതയിൽ എല്ലാ മേഖലകളിൽ നിന്നും അനേകം ആളുകൾ ഗ്ലൂട്ടൻ അലർജി മൂലമുണ്ടാകുന്ന സെലിയാക് രോഗത്താൽ വിഷമതകൾ അനുഭവിക്കുന്നവരാണ്. (ചില ഡയറ്റീഷ്യൻസ് ഗ്ലൂട്ടൻ അലർജി മാത്രമായിട്ടില്ല എന്ന വാദം ഉയർത്താറുണ്ട് - ഗോതമ്പിൽ അലർജിയുള്ളവർക്ക് ഗ്ലൂട്ടൻ അടങ്ങിയ മറ്റൊരു ധാന്യത്തിൽ നിന്ന് ഉണ്ടാവാറല്ല എന്നുള്ള വാദം) സെലിയാക് രോഗം ബാധിച്ച ഏതാനും പ്രശസ്ത വ്യക്തികളുമുണ്ട്. അവരിൽ പലർക്കും ഗ്ലൂട്ടൻ അടങ്ങിയ ഒരു ഭക്ഷ്യവസ്തുവും കഴിക്കുവാൻ പാടില്ല. ഈ അസുഖം മരുന്നുകൾ കൊണ്ടു ചികിത്സിച്ചു മാറ്റാൻ സാധിക്കില്ല തന്നെ, എന്നാൽ ഡയറ്റു മൂലം പൂർണ്ണമായും നിയന്ത്രിച്ചു നിർത്തുകയും ചെയ്യാം.\nമുൻ അമേരിക്കൻ പ്രസിഡന്റ് ബിൽ ക്ലിന്റന്റെ മകൾ ചെൽസിയ ക്ലിന്റൻ സെലിയാക് രോഗത്തിനാൽ അവശത അനുഭവിക്കുന്ന ഒരു വ്യക്തിയാണ്. ഗ്ലൂട്ടൻ അലർജിയായതിനാൽ പുള്ളിക്കാരി പൂർണ്ണമായും സസ്യാഹാരിയായ വ്യക്തിയാണ്. അവരുടെ വിവാഹസൽക്കാരം പൂർണ്ണമായും വെജിറ്റേറിയൻ ആയിരുന്നു. പൂർണ്ണമായും ഗ്ലൂട്ടൻ -free ആക്കുന്നതിനായി വെഡ്ഢിങ് കേക്കു പോലും ഗോതമ്പിന്റെ അംശം മുഴുവനായി മാറ്റിയാണു ഉണ്ടാക്കിയിരുന്നത്.\nഗ്ലാമർ വേഷങ്ങളിലൂടെയും ഗാനങ്ങളിലൂടെയും മറ്റും ജനഹൃദയങ്ങളിൽ ഇടം നേടിയ എമ്മി റോസം ഒരു ഗ്ലൂട്ടേൻ (Gluten) അലർജിയുള്ള വ്യക്തിയാണ്. ഒരിക്കൽ MTV News ഒരുക്കിയ ബർത്ത്ഡേ പാർട്ടി അവർക്ക് ആസ്വദിക്കാൻ സാധിച്ചില്ല.\nഡേവിഡ് ബെക്കാമിന്റെ ഭാര്യ വിക്ടോറിയ ബെക്കാം സെലിയാക് രോഗം ബാധിച്ച വ്യക്തിയാണ്.\n(Jessica Simpson) - അമേരിക്കൻ നടി - Wheat/ഗ്ലൂട്ടൻ Intolerance\nഅമേരിക്കൻ നീന്തൽ താരം ഡാനാ വോൾമർ (Dana Vollmer) ഗ്ലൂട്ടൻ അടങ്ങിയ ഭക്ഷണസാധനങ്ങൾ വർജ്ജിച്ച് ഡയറ്റിംഗിലൂടെ ജീവിക്കുന്നു.\n(Novak Djokovic) – ലോകപ്രശസ്ത ടെന്നീസ് കളിക്കാരൻ.\nആമി യോഡർ ബെഗ്ലിതിരുത്തുക\n(Amy Yoder Begley) : Gluten Intolerance – ഓട്ടക്കാരി. അസുഖം എന്താണെന്ന് ആദ്യകാലത്ത് അറിയില്ലായിരുന്നു. ഗ്ലൂട്ടൻ അലർജി 2005 ൽ ആണു കണ്ടുപിടിക്കുന്നത്. ഈ അസുഖത്തിന്റെ പേരിൽ മത്സരങ്ങളിൽ നിന്ന് ഒരിക്കലും പിൻവാങ്ങിയിട്ടില്ല, ഒളിമ്പിക് മത്സരവേദികളിൽ നിന്നു പോലും.\n(Rachel Weisz) : Wheat Intolerance “Constantine” “The Mummy,” എന്നീ സിനിമകളിലൂടെ ശ്രദ്ധേയയായ ഇവർ ഗ്ലൂട്ടൻ അടങ്ങിയ ആഹാര പദാർഥങ്ങൾ അതായത്ഗോതമ്പ് പോലെയുള്ളവ ഒഴിവാക്കിയിരിക്കുന്നു. വയർ കത്തുക, ദഹനസംബന്ധമായ പ്രശ്നങ്ങളിൽ നിന്നും ഒഴിഞ്ഞുനില്ക്കുന്നതിന് ഗ്ലൂട്ടൻ അടങ്ങിയ ഭക്ഷണസാധനങ്ങൾ പൂർണ്ണമായും ഒഴിവാക്കിയ ഒരു ഡയറ്റാണ് അവർ പിന്തുടർന്നു കൊണ്ടിരിക്കുന്നത്.\n↑ 1.0 1.1 ഉദ്ധരിച്ചതിൽ പിഴവ്: അസാധുവായ <ref> ടാഗ്; Fasano2005Pediatric എന്ന പേരിലെ അവലംബങ്ങൾക്ക് എഴുത്തൊന്നും നൽകിയിട്ടില്ല.\n↑ "Symptoms & Causes of Celiac Disease | NIDDK". National Institute of Diabetes and Digestive and Kidney Diseases. June 2016. മൂലതാളിൽ നിന്നും 24 April 2017-ന് ആർക്കൈവ് ചെയ്തത്. ശേഖരിച്ചത് 24 April 2017.\n↑ ഉദ്ധരിച്ചതിൽ പിഴവ്: അസാധുവായ <ref> ടാഗ്; Leb2015 എന്ന പേരിലെ അവലംബങ്ങൾക്ക് എഴുത്തൊന്നും നൽകിയിട്ടില്ല.\n↑ ഉദ്ധരിച്ചതിൽ പിഴവ്: അസാധുവായ <ref> ടാഗ്; Lund2015 എന്ന പേരിലെ അവലംബങ്ങൾക്ക് എഴുത്തൊന്നും നൽകിയിട്ടില്ല.\n↑ "Celiac disease". World Gastroenterology Organisation Global Guidelines. July 2016. മൂലതാളിൽ നിന്നും 17 March 2017-ന് ആർക്കൈവ് ചെയ്തത്. ശേഖരിച്ചത് 23 April 2017.\n↑ 6.0 6.1 ഉദ്ധരിച്ചതിൽ പിഴവ്: അസാധുവായ <ref> ടാഗ്; Cic2015 എന്ന പേരിലെ അവലംബങ്ങൾക്ക് എഴുത്തൊന്നും നൽകിയിട്ടില്ല.\n↑ Lionetti E, Francavilla R, Pavone P, Pavone L, Francavilla T, Pulvirenti A, Giugno R, Ruggieri M (August 2010). "The neurology of coeliac disease in childhood: what is the evidence? A systematic review and meta-analysis". Developmental Medicine and Child Neurology. 52 (8): 700–7. doi:10.1111/j.1469-8749.2010.03647.x. PMID 20345955.\n↑ ഉദ്ധരിച്ചതിൽ പിഴവ്: അസാധുവായ <ref> ടാഗ്; ESPGHAN2012 എന്ന പേരിലെ അവലംബങ്ങൾക്ക് എഴുത്തൊന്നും നൽകിയിട്ടില്ല.\n↑ ഉദ്ധരിച്ചതിൽ പിഴവ്: അസാധുവായ <ref> ടാഗ്; TovoliMasi2015 എന്ന പേരിലെ അവലംബങ്ങൾക്ക് എഴുത്തൊന്നും നൽകിയിട്ടില്ല.\n↑ 10.0 10.1 ഉദ്ധരിച്ചതിൽ പിഴവ്: അസാധുവായ <ref> ടാഗ്; NIH2015 എന്ന പേരിലെ അവലംബങ്ങൾക്ക് എഴുത്തൊന്നും നൽകിയിട്ടില്ല.\n↑ ഉദ്ധരിച്ചതിൽ പിഴവ്: അസാധുവായ <ref> ടാഗ്; VivasVaquero2015 എന്ന പേരിലെ അവലംബങ്ങൾക്ക് എഴുത്തൊന്നും നൽകിയിട്ടില്ല.\n↑ ഉദ്ധരിച്ചതിൽ പിഴവ്: അസാധുവായ <ref> ടാഗ്; SeeKaukinen2015 എന്ന പേരിലെ അവലംബങ്ങൾക്ക് എഴുത്തൊന്നും നൽകിയിട്ടില്ല.\n↑ ഉദ്ധരിച്ചതിൽ പിഴവ്: അസാധുവായ <ref> ടാഗ്; NEJM2012 എന്ന പേരിലെ അവലംബങ്ങൾക്ക് എഴുത്തൊന്നും നൽകിയിട്ടില്ല.\nPatient UK: സെലിയാക് രോഗം\nവിക്കിമീഡിയ കോമൺസിലെ Coeliac disease എന്ന വർഗ്ഗത്തിൽ ഇതുമായി ബന്ധപ്പെട്ട കൂടുതൽ പ്രമാണങ്ങൾ ലഭ്യമാണ്.\nസെലിയാക് രോഗം ഓപ്പൺ ഡയറക്റ്ററി പ്രൊജക്റ്റിൽ\n"https://ml.wikipedia.org/w/index.php?title=സെലിയാക്_രോഗം&oldid=3264207" എന്ന താളിൽനിന്ന് ശേഖരിച്ചത്


ദിലീപിനെ പുറത്താക്കാന് ആവശ്യപ്പെട്ടു, ലാലിന്റെ സമീപനത്തെ നല്ല ഉദ്ദേശ്യത്തോടെ കാണണം- എ.കെ.ബാലന് | ak balan mohanlal AMMA WCC Dileep Actress abduction case\nദിലീപിനെ പുറത്താക്കാന് ആവശ്യപ്പെട്ടു, ലാലിന്റെ സമീപനത്തെ നല്ല ഉദ്ദേശ്യത്തോടെ കാണണം- എ.കെ.ബാലന്\nഇരയുടെ കേസ് കൈകാര്യം ചെയ്യാന് സാമ്പത്തികം തടസ്സമാവില്ല. പത്മപ്രിയ ഹൈക്കോടതിയില് നല്‍കിയ കേസിന് പൂര്‍ണ പിന്തുണ നല്‍കും\nകോഴിക്കോട് : ദിലീപിനെ അമ്മയില് നിന്ന് പുറത്താക്കണമെന്ന് മോഹന്‍ലാലിനോട് ആവശ്യപ്പെട്ടിരുന്നെന്ന് മന്ത്രി എ കെ ബാലന്. മാധ്യമങ്ങളോട് സംസാരിക്കുകയായിരുന്നു അദ്ദേഹം. ദിലീപിനെ പുറത്താക്കണം, പരാതികള് പരിഹരിക്കാന് ഇന്റേണൽ കമ്മിറ്റി രൂപവത്കരിക്കണം, ആക്രമിക്കപ്പെട്ട നടിക്ക് വേണ്ടി കേസ് വാദിക്കാന് സാമ്പത്തിക നിയമ സഹായം നല്‍കണം തുടങ്ങിയ കാര്യങ്ങള് മോഹന്‍ലാലിനോട് ആവശ്യപ്പെട്ടിരുന്നുവെന്നും എ.കെ.ബാലന് പറഞ്ഞു.\nഅമ്മയുമായി സമവായത്തിലെത്തിക്കുന്നതിന് ലാലുമായി ചര്‍ച്ച നടത്തി. നടികളുടെ പ്രശ്നം പരിഹരിക്കുന്നതിന് ഇന്റേണല് കമ്മിറ്റി രൂപവത്കരിക്കുന്നതിനും ദിലീപിനെ ഒഴിവാക്കുന്നതിനും നടപടി എടുക്കണമെന്ന് ആവശ്യപ്പെട്ടിരുന്നു. ഇത് ചെയ്തിട്ടുണ്ട്. ലാലിന്റെ സമീപനം നല്ല ഉദ്ദേശ്യത്തോടെ കാണണം. ഇരയുടെ കേസ് കൈകാര്യം ചെയ്യാന് സാമ്പത്തികം തടസ്സമാവില്ല. പത്മപ്രിയ ഹൈക്കോടതിയില് നല്‍കിയ കേസിന് പൂര്‍ണ പിന്തുണ നല്‍കും. ഇരയേയും അമ്മയേയും വേര്‍തിരിച്ച് കാണില്ല. തര്‍ക്കം സിനിമാ മേഖലയെ ബാധിക്കരുത്. പ്രശ്നപരിഹാരത്തിന് ഇരു സംഘടനകളും ശ്രമിക്കണം. പരസ്പരം സഹകരിച്ച് പോവണം-എ കെ ബാലന് ആവശ്യപ്പെട്ടു.\nContent Highlights : ak balan mohanlal AMMA WCC Dileep Actress abduction case\nak balan mohanlal AMMA


Viral Archives | Page2of 18 | MovieSeeks.Com\nപ്രളയത്തിൽ സർക്കാരിന്റെ കണക്കുകൂട്ടൽ തെറ്റി; വീടു തുറന്നു നോക്കിയപ്പോൾ കണ്ടത് കെട്ടിപ്പിടിച്ചു മരിച്ചു കിടക്കുന്ന അമ്മയും കുഞ്ഞും; തുറന്നു പരിശോധിക്കാൻ ബാക്കിയായി അനേകം വീടുകൾ; എത്രപേർ മരിച്ചുവെന്ന് ഇനിയുംഒരു നിശ്ചയവും ഇല്ലാതെ പൊലീസും ഉദ്യോഗസ്ഥരും; ദുരിതഭൂമിയിലെ ചിത്രങ്ങൾ അറിയാൻ ഇനിയും ദിവസങ്ങൾ കാത്തിരിക്കണം ; സംഭവിക്കുന്നത് ഇങ്ങനെ\nകേരളത്തെ മുഴുവൻ ബാധിച്ച പ്രളയക്കെടുതിയിൽ ഏറ്റവും അധികം നാശനഷ്ടം സംഭവിച്ചത് ചെങ്ങന്നൂരിലാണ്. ഇവിടെ പാണ്ടനാട് എന്ന സ്ഥലത്ത് എന്തൊക്കെ ദുരിതങ്ങളാണ് അവശേഷിപ്പിക്കുന്നത് എന്നറിയാൻ കുറച്ചു ദിവസങ്ങൾ കൂടി…\nപ്രളയ മഴക്കിടയിലും വീട്ടിലെ കിണർ പെട്ടെന്ന് വറ്റിവരണ്ട്; സംഭവം ഇങ്ങനെ\nപെരുമഴക്കാലത്ത് വീട്ടുമുറ്റത്തെ കിണർ പെട്ടെന്ന് വറ്റിവരണ്ടുപോയത് വീട്ടുകാരെയും നാട്ടുകാരെയും ആശങ്കയിലാഴ്ത്തി. പരപ്പൻപൊയിൽ തിരുളാംകുന്നുമ്മൽ അബ്ദുൽറസാക്കിന്റെ വീട്ടിലെ കിണറിലെ വെള്ളമാണ് ഒരു ഉറവപോലും അവശേഷിക്കാതെ പൂർണമായും ഉൾവലിഞ്ഞുപോയത്. വെള്ളിയാഴ്ച…\nരക്ഷിക്കാനായി വിളിച്ചു വരുത്തി ഒടുവിൽ യുവാവ് ചെയ്തു കൂട്ടിയത് ഇങ്ങനെ ; സംഭവിച്ചത് നേവി ഉദ്യോഗസ്ഥര് തുറന്നു പറയുന്നു\nപ്രളയക്കെടുതിയില് അകപെട്ടുപോയവരെ രക്ഷിക്കാനായി രാവും,പകലുമില്ലാതെ കഷ്ടപെടുന്നത് നിരവധി പേരാണ്. അതില് ജനങ്ങളും,മത്സ്യത്തൊഴിലാളികളും, നേവി ഉദ്യോഗസ്ഥരും തുടങ്ങി സമൂഹത്തിന്റെ വിവിധ മേഖലകളില് പ്രവര്‍ത്തിക്കുന്നവരുണ്ട്. ഇവരുടെ കൂട്ടായ പ്രവര്‍ത്തനങ്ങളിലൂടെ പ്രളയക്കെടുതിയില്…\n‘അവളുമാരും സുഖം അറിയട്ടെ..’ ദുരിതാശ്വാസ ക്യാമ്പിലെ പെൺകുട്ടികൾക്കെതിരെ യുവാവ് ചെയ്തത് ഇങ്ങനെ\nപ്രളയക്കെടുതി മൂലം ദുരിതാശ്വാസ ക്യാമ്പുകളിൽ കഴിയുന്ന പെൺകുട്ടികൾക്കെതിരെ ലൈംഗിക പരാമർശവുമായി യുവാവ്. ക്യാമ്പിലെ പെൺകുട്ടികളോട് ചിലർ ലൈംഗികാതിക്രമം നടത്തുന്നു എന്നറിയിക്കുന്ന പോസ്റ്റിൽ കമൻ്റായിട്ടാണ് യുവാവിൻ്റെ പ്രതികരണം. ചെങ്ങന്നൂർ…\nകേരളത്തിലെ പ്രളയത്തിന് കാരണം ബീഫ് കഴിക്കുന്നോണ്ട് എന്ന് കണ്ടെത്തൽ ഇങ്ങനെ ; ബീഫ് കഴിക്കുന്ന കേരളത്തിന് സഹായം നല്‍കരുതെന്ന് ദേശീയ തലത്തില് ക്യാമ്പയിന്\nപ്രളയ ദുരന്തത്തില് കേരള ഹേറ്റ് ക്യാംപയിനുമായി രംഗത്തെത്തിയിരിക്കുകയാണ് ചിലര്. കേരളത്തെ പരിഹസിച്ച് ക്യാമ്പെയ്ന്. ദുരന്തമാകുന്ന നേതാക്കള്. കേരളത്തിലുള്ളവര് ബീഫ് കഴിയ്ക്കുന്നതാണ് പ്രശ്‌നം. ഇവരെ രക്ഷിച്ചാല് ബീഫ് ചോദിക്കുമെന്നാണ്…\nരക്ഷാപ്രവര്‍ത്തനത്തിന് ബോട്ട് വിട്ടുനല്‍കാതിരുന്ന ബോട്ടുടമകള്‍ക്കു സംഭവിച്ചത് ഇങ്ങനെ\nആലപ്പുഴയില് രക്ഷാപ്രവര്‍ത്തനവുമായി സഹകരിക്കാതെ വിട്ടുനിന്ന അഞ്ചു ബോട്ടുടമകളില് നാലുപേരെ അറസ്റ്റ് ചെയ്തു. മന്ത്രി ജി.സുധാകരന്റെ നിര്‍ദേശ പ്രകാരമാണ് അറസ്റ്റ്. രക്ഷാപ്രവര്‍ത്തനവുമായി സഹകരിക്കാത്ത ബോട്ട് ഡ്രൈവര്‍മാരുടെ ലൈസന്‍സ് അടിയന്തരമായി…\nകനത്ത മഴയ്ക്ക് ശമനമായതോടെ ചെങ്ങന്നൂരില് രക്ഷാപ്രവര്‍ത്തനം ഊര്‍ജ്ജിതം ; ഡോക്ടര്‍മാരുടെ വിദഗ്ധസംഘവും ചെങ്ങന്നൂരില് എത്തി\nദിവസങ്ങളായി കേരളത്തെ ഭീതിയിലാഴ്ത്തിയ പ്രളയക്കെടുതി രൂക്ഷമായ സാഹചര്യത്തില് നിരവധി നാശനഷ്ടങ്ങളാണ് ഉണ്ടായിരിക്കുന്നത്. പലര്‍ക്കും സ്വന്തം വീടും ഉറ്റവരേയും നഷ്ടപ്പെട്ടു. മഴയുടെ ശക്തി കുറഞ്ഞതോടെ ചില മേഖലകളില് മാത്രം…\nപ്രളയ ദുരിതാശ്വാസ പ്രവർത്തനത്തിലെ നന്മനിറഞ്ഞ ചില കാഴ്‌ച്ചകൾ ഇങ്ങനെ ; രക്ഷാപ്രവർത്തനത്തിനിടെ ബോട്ടിൽ കയറാൻ കഴിയാത്തവർക്ക് മുന്നിൽ മുതുക് കുനിച്ചു ചവിട്ടുപടിയാക്കി നൽകി രക്ഷാപ്രവർത്തകർ…പിഞ്ചു കുഞ്ഞിനെ നെഞ്ചോട് ചേർത്ത് സുരക്ഷിതമായി ഹെലികോപ്ടറിൽ എത്തിച്ച് അമ്മയ്ക്ക് നൽകുന്ന വ്യോമസേനാ ഉദ്യോഗസ്ഥൻ; ദാ കണ്ടില്ലേ\nഎന്തിനും ഏതിനും രാഷ്ട്രീയം കാണുന്ന സ്വഭാവക്കാരാണ് മലയാളികൾ. ഓഖി ദുരിതാശ്വാസ പ്രവർത്തന ഘട്ടത്തിൽ പോലും പ്രതിപക്ഷവും ഭരണപക്ഷവും തമ്മിൽ പരസ്പ്പരം കൊമ്പുകോർക്കുന്ന അവസ്ഥ നാം കണ്ടതാണ്്. ഈ…\nമുല്ലപെരിയാറിന്റെ അളവ് 143 ആയതോടെ ഷട്ടറുകൾ കൂടുതൽ ഉയർത്തിയതോടെ ഇടുക്കി ഡാമിൽ സംഭവിക്കുന്നത് ഇതാണ്; പെരിയാറിലെ ജലനിരപ്പ് അനുനിമിഷം മുകളിലേക്ക്; പ്രളയത്തിൽ മുങ്ങി കേരളം താഴുന്നു ; സംഭവിക്കുന്നത് ഇങ്ങനെ\nഇടുക്കി അണക്കെട്ടിലെ ജലനിരപ്പ് പൂർണ സംഭരണശേഷിയോട് അടുക്കുന്നു. വൃഷ്ടി പ്രദേശങ്ങളിൽ കനത്ത മഴ തുടരുന്നതിനാൽ അണക്കെട്ടിലേക്കുള്ള നീരൊഴുക്കു വർധിച്ചതാണ് കാരണം. വ്യാഴാഴ്ച രാത്രി അണക്കെട്ടിലെ ജലനിരപ്പ് 2402.2…\nഒന്ന് ശ്രദ്ധിക്കുക; പ്രളയത്തിനിടെ വൈദ്യുതി അപകടങ്ങൾ ഒഴിവാക്കാൻ ചെയ്യേണ്ടത് ഇങ്ങനെ\nഇതുവരെ കാണാത്തത്ര വലിയ പേമാരിയിലും പ്രളയത്തിലും വിറങ്ങലിച്ചു നിൽക്കുകയാണ് കേരളം. പ്രളയക്കെടുതിയ്ക്കിടെ വൈദ്യുതി അപകടങ്ങള് ഉണ്ടാകാതെ നോക്കാന് ഏവരും പരമാവധി ശ്രദ്ധിക്കേണ്ടതുണ്ട്. എന്തൊക്കെയാകാം മുന്‍കരുതലുകള്, ശ്രദ്ധിക്കേണ്ട കാര്യങ്ങള്…


നിയുക്ത മന്ത്രിമാരുമായി 4.30 ന് മോദി കൂടിക്കാഴ്ച്ച നടത്തും; സഖ്യകക്ഷികള്‍ക്കെല്ലാം ഒരോ മന്ത്രിപദം | narendra modi 2.0: narendra modi to meet his new ministers at home - Malayalam Oneindia\n24 min ago മരട് ഫ്ളാറ്റ് നിർമ്മാതാക്കൾക്ക് എട്ടിന്റെ പണി, സ്വത്തുക്കൾ കണ്ടുകെട്ടും, ക്രൈംബ്രാഞ്ച് നടപടി തുടങ്ങി\nPublished: May 30 2019, 15:17 [IST]\nദില്ലി: സത്യപതിജ്ഞയ്ക്ക് മുന്നോടിയായി നിയുക്ത മന്ത്രിമാരുമായി നരേന്ദ്രമോദി കൂടിക്കാഴ്ച്ച നടത്തും. വൈകീട്ട് നാലരയക്ക് അദ്ദേഹത്തിന്‍റെ വസതിയില് വെച്ചാണ് കൂടിക്കാഴ്ച്ച. പാര്‍ട്ടി ദേശീയ അധ്യക്ഷന് അമിത് ഷായും മോദിയുടെ വസതിയില് എത്തും. പുതിയ മന്ത്രിസഭയുമായി ബന്ധപ്പെട്ട് ഇന്ന് രാവിലേയും നരേന്ദ്ര മോദിയും അമിത് ഷായും തമ്മില് ദീര്‍ഘ സമയം ചര്‍ച്ച ചെയ്തിരുന്നു. ഇതിന് ശേഷമാണ് മന്ത്രിമാരുടെ കാര്യത്തില് അന്തിമ തീരുമാനം ഉണ്ടായത്.\nപ്രധാനമന്ത്രിക്കൊപ്പം സത്യപ്രതിജ്ഞ ചെയ്യുന്ന മന്ത്രിമാരുടെ പട്ടിക രാഷ്ട്രപതി ഭവനിലേക്ക് അയച്ചിട്ടുണ്ട്. ഒന്നാം മോദി മന്ത്രിസഭയിലെ പ്രമുഖരായ രാജ്‌നാഥ് സിങ്, രവിശങ്കര് പ്രസാദ്, നരേന്ദ്ര സിങ് തോമര്, അര്‍ജുന് റാം മേഘ്‌വാല്, ധര്‍മ്മേന്ദ്ര പ്രധാന്, പ്രകാശ് ജാവേദ്കര്, സ്മൃതി ഇറാനി, സദാനന്ദ ഗൗഡ എന്നിവര് മന്ത്രിസഭയില് തുടരും. അരുണ് ജയ്റ്റ്ലിയുടെ കാര്യത്തില് ബിജെപി എടുത്ത തീരുമാനം എന്താണെന്ന് ഇതുവരെ പുറത്തുവന്നിട്ടില്ല.\nസഖ്യകകക്ഷികള്‍ക്കെളാം ഒരോ മന്ത്രിസ്ഥാനം നല്‍കാനാണ് തീരുമാനം. കഴിഞ്ഞ സര്‍ക്കാറില് ഉണ്ടായിരുന്ന അനുപ്രിയ പട്ടേലിനെ തന്നെയാണ് അപ്നാദള് ഇത്തവണയും മന്ത്രിസഭയിലേക്ക് നിര്‍ദ്ദേശിച്ചിരിക്കുന്നത്. എല്‍ജെപിയില് നിന്ന് രാം വിലാസ് പാസ്വാന് മന്ത്രിയായി തുടരും. ശിവസേനയില് നിന്ന് അരവിന്ദ് സാവന്തിനാണ് നറുക്ക് വീണിരിക്കുന്നത്.\nഹസിമ്രത് കൗര് ബാദല് ആണ് ശിരോണി അകാലി ദളിന്‍റെ പ്രതിനിധി. ജെഡിയുവില് നിന്ന് ആര് മന്ത്രിസഭയിലേക്ക് എത്തുമെന്ന കാര്യം ഇതുവരെ വ്യക്തമായിട്ടില്ല. തമിഴ്നാട്ടില് നിന്നുള്ള സഖ്യകക്ഷിയായ അണ്ണാഡിഎംകെയ്ക്കും ഒരു മന്ത്രിപദത്തിന് സാധ്യതയുണ്ട്. രാജ്യസഭാംഗമായ വൈത്തിലിംഗത്തിനാണ് സാധ്യത കൂടുതല്. ലോക്സഭ തിരഞ്ഞെടുപ്പില് വിജയിച്ച അണ്ണാഡിഎംകെയുടെ ഏക പ്രതനിധിയായ ഉപമുഖ്യമന്ത്രി ഒ പനീര്‍ശെല്‍വത്തിന്റെ മകന് ഒപി രവീന്ദ്രനാഥ് കുമാറിനും സാധ്യത കല്‍പ്പിക്കപ്പെടുന്നത്.\nnarendra modi modi government bjp oath taking siv sena cabinet ബിജെപി സത്യപ്രതിജ്ഞ ശിവസേന മന്ത്രിസഭ മോദി സര്‍ക്കാര്\nnarendra modi 2.0: narendra modi to meet his new ministers at home\nStory first published: Thursday, May 30, 2019, 15:17 [IST]


കോവിഡ്; കേരളം ആശങ്കാ മുനമ്പിൽ തന്നെ, കുറയാതെ രോഗികൾ | Malayalam News\nതിരുവനന്തപുരം- കേരളത്തിൽ കോവിഡ് നിരക്കിൽ വർധന തുടരുന്നു. ഇന്ന് 7515 പേർക്ക് കോവിഡ്19 സ്ഥിരീകരിച്ചു. എറണാകുളം 1162, കോഴിക്കോട് 867, തൃശൂർ 690, മലപ്പുറം 633, കോട്ടയം 629, തിരുവനന്തപുരം 579, കണ്ണൂർ 503, ആലപ്പുഴ 456, കൊല്ലം 448, കാസർഗോഡ് 430, പാലക്കാട് 348, പത്തനംതിട്ട 312, ഇടുക്കി 259, വയനാട് 199 എന്നിങ്ങനേയാണ് ജില്ലകളിൽ ഇന്ന് രോഗ ബാധ സ്ഥിരീകരിച്ചത്.\nയുകെ, സൗത്ത് ആഫ്രിക്ക, ബ്രസീൽ എന്നീ രാജ്യങ്ങളിൽ നിന്നും വന്ന ആർക്കും തന്നെ കഴിഞ്ഞ 24 മണിക്കൂറിനകം കോവിഡ്19 സ്ഥിരീകരിച്ചില്ല. അടുത്തിടെ യുകെ (104), സൗത്ത് ആഫ്രിക്ക (7), ബ്രസീൽ (1) എന്നീ രാജ്യങ്ങളിൽ നിന്നും വന്ന 112 പേർക്കാണ് ഇതുവരെ കോവിഡ് 19 സ്ഥിരീകരിച്ചത്. ഇവരിൽ 107 പേരുടെ പരിശോധനാഫലം നെഗറ്റീവായി. ആകെ 11 പേരിലാണ് ജനിതക വകഭേദം വന്ന വൈറസിനെ കണ്ടെത്തിയത്.\nകഴിഞ്ഞ 24 മണിക്കൂറിനിടെ 73,441 സാമ്പിളുകളാണ് പരിശോധിച്ചത്. ടെസ്റ്റ് പോസിറ്റിവിറ്റി നിരക്ക് 10.23 ആണ്. റുട്ടീൻ സാമ്പിൾ, സെന്റിനൽ സാമ്പിൾ, സിബി നാറ്റ്, ട്രൂനാറ്റ്, പി.ഒ.സി.ടി. പി.സി.ആർ., ആർ.ടി. എൽ.എ.എം.പി., ആന്റിജൻ പരിശോധന എന്നിവ ഉൾപ്പെടെ ഇതുവരെ ആകെ 1,38,87,699 സാമ്പിളുകളാണ് പരിശോധനയ്ക്കായി അയച്ചത്.\nഇന്ന് രോഗം സ്ഥിരീകരിച്ചവരിൽ 198 പേർ സംസ്ഥാനത്തിന് പുറത്ത് നിന്നും വന്നവരാണ്. 6747 പേർക്ക് സമ്പർക്കത്തിലൂടെയാണ് രോഗം ബാധിച്ചത്. 534 പേരുടെ സമ്പർക്ക ഉറവിടം വ്യക്തമല്ല. എറണാകുളം 1114, കോഴിക്കോട് 835, തൃശൂർ 661, മലപ്പുറം 597, കോട്ടയം 570, തിരുവനന്തപുരം 417, കണ്ണൂർ 405, ആലപ്പുഴ 449, കൊല്ലം 444, കാസർഗോഡ് 388, പാലക്കാട് 144, പത്തനംതിട്ട 280, ഇടുക്കി 251, വയനാട് 192 എന്നിങ്ങനെയാണ് സമ്പർക്കത്തിലൂടെ രോഗം ബാധിച്ചത്.\n36 ആരോഗ്യ പ്രവർത്തകർക്കാണ് രോഗം ബാധിച്ചത്. കണ്ണൂർ 9, തൃശൂർ 7, കാസർഗോഡ് 6, പാലക്കാട് 4, കോഴിക്കോട് 3, തിരുവനന്തപുരം, വയനാട്2വീതം, പത്തനംതിട്ട, കോട്ടയം, മലപ്പുറം 1 വീതം ആരോഗ്യ പ്രവർത്തകർക്കാണ് രോഗം ബാധിച്ചത്.\nരോഗം സ്ഥിരീകരിച്ച് ചികിത്സയിലായിരുന്ന 2959 പേരുടെ പരിശോധനാഫലം നെഗറ്റീവ് ആയി. തിരുവനന്തപുരം 196, കൊല്ലം 583, പത്തനംതിട്ട 132, ആലപ്പുഴ 81, കോട്ടയം 216, ഇടുക്കി 106, എറണാകുളം 336, തൃശൂർ 186, പാലക്കാട് 61, മലപ്പുറം 263, കോഴിക്കോട് 409, വയനാട് 63, കണ്ണൂർ 266, കാസർഗോഡ് 61 എന്നിങ്ങനേയാണ് പരിശോധനാ ഫലം ഇന്ന് നെഗറ്റീവായത്. ഇതോടെ 52,132 പേരാണ് രോഗം സ്ഥിരീകരിച്ച് ഇനി ചികിത്സയിലുള്ളത്. 11,23,133 പേർ ഇതുവരെ കോവിഡിൽ നിന്നും മുക്തി നേടി.\nസംസ്ഥാനത്തെ വിവിധ ജില്ലകളിലായി 1,82,589 പേരാണ് ഇപ്പോൾ നിരീക്ഷണത്തിലുള്ളത്. ഇവരിൽ 1,75,007 പേർ വീട്/ഇൻസ്റ്റിറ്റിയൂഷണൽ ക്വാറന്റൈനിലും 7582 പേർ ആശുപത്രികളിലും നിരീക്ഷണത്തിലാണ്. 1289 പേരെയാണ് ഇന്ന് ആശുപത്രിയിൽ പ്രവേശിപ്പിച്ചത്.\nഇന്ന് 14 പുതിയ ഹോട്ട് സ്‌പോട്ടുകളാണുള്ളത്. ഒരു പ്രദേശത്തെ ഹോട്ട് സ്‌പോട്ടിൽ നിന്നും ഒഴിവാക്കി. നിലവിൽ ആകെ 416 ഹോട്ട് സ്‌പോട്ടുകളാണുള്ളത്.


മോചനത്തിന്‍റെ ക്രെഡിറ്റ് വത്തിക്കാനോ ദൈവത്തിനോ ഇന്ത്യയ്ക്കോ ആകട്ടെ ! കൊല്ലപ്പെടുമോ ജീവിക്കുമോ സ്വന്തക്കാരെയെല്ലാം കാണാനാകുന്ന ഒരു കാലം ഇനി വരുമോ എന്നറിയാതെ കഴിഞ്ഞുപോയ ഫാ. ടോമിന്‍റെ മാനസികാവസ്ഥ നിങ്ങള് വിസ്മരിക്കരുത് - മുരളി തുമ്മാരുകുടി response Voices , പ്രതികരണം SathyamOnline\nന്യൂസ് ബ്യൂറോ, കൊച്ചി » Posted : 16/09/2017\nയെമനിൽ തീവ്രവാദികൾ തട്ടിക്കൊണ്ടുപോയ ഫാദർ ടോം ഉഴുന്നാലിൽ മോചിപ്പിക്കപ്പെട്ടത് സന്തോഷം നൽകുന്ന വാർത്തയാണ്. മോചിപ്പിക്കപ്പെട്ടതിന്റെ ക്രെഡിറ്റ് ദൈവത്തിനാണോ വത്തിക്കാനാണോ ഇൻഡ്യക്കാണോ എന്നുള്ള തർക്കപോസ്റ്റുകളും, മോചിതനായതിനുശേഷം അദ്ദേഹം നടത്തിയ പരാമർശങ്ങളും അതിനെപ്പറ്റിയുള്ള വിമർശനങ്ങളും ഒക്കെ കണ്ടു.\nഇതൊക്കെ എഴുതുന്നവരോട് എനിക്ക് ഒന്നേ പറയാനുള്ളു. ഒരു മനുഷ്യന് കടന്നുപോകേണ്ടി വരുന്ന ഏറ്റവും വലിയ മാനസികസംഘർഷങ്ങളാണ് തട്ടിക്കൊണ്ടു പോയ ശേഷം താൻ കൊല്ലപ്പെടുമോ ജീവിക്കുമോ സ്വന്തം നാടും സ്വന്തക്കാരെയും കാണുന്ന ഒരു കാലം ഇനിയും ഉണ്ടാകുമോ എന്നൊക്കെ ചിന്തിച്ചു കഴിയേണ്ടിവരുന്ന അവസ്ഥ. എത്ര കട്ടിയായ മനസ്സുള്ളവരേയും അത് പ്രതികൂലമായി ബാധിക്കും.\nമോചിപ്പിക്കപ്പെട്ടാലും വർഷങ്ങളെടുത്തേക്കാം ആ സ്ഥിതിയിൽനിന്നും മോചനം കിട്ടാൻ. ചിലരാകട്ടെ, ഒരിക്കലും അതിൽനിന്ന് മുക്തരാകുകയുമില്ല. അതിനാൽ നമ്മുടെ ഓഫീസിന്റെയും വീടിന്റെയും സുരക്ഷിതത്വത്തിലിരുന്ന് ടി വി യിൽ കാണുന്ന കാര്യങ്ങളെ അടിസ്ഥാനമാക്കി അവരെ വിലയിരുത്തുകയോ, കമ്പ്യൂട്ടറിൽ വരുന്ന വിവരങ്ങളെ അടിസ്ഥാനമാക്കി വിമർശിക്കുകയോ അരുത്.\nഅദ്ദേഹത്തിന് സാധാരണ ജീവിതത്തിലേക്ക് വരാൻ സമയവും സാവകാശവും കൊടുക്കുക, കരുണയോടെ അദ്ദേഹത്തെ കാണുക. അതാണ് ഇപ്പോൾ നാം ചെയ്യേണ്ടത്.\nതട്ടിക്കൊണ്ടു പോകപ്പെടാനുള്ള സാധ്യത എന്റെ തൊഴിലിന്റെ ഭാഗമാണ്. എന്റെ സഹപ്രവർത്തകയായിരുന്ന ലിൻഡ അഫ്‌ഗാനിസ്ഥാനിൽ തട്ടിക്കൊണ്ടുപോകലിന് ഇരയായിട്ടുണ്ട്. അമേരിക്കൻ സൈന്യം നടത്തിയ റെയ്‌ഡിൽ (അവരെ രക്ഷിക്കാനായി) ലിൻഡ കൊല്ലപ്പെട്ടു.\nഅതുകൊണ്ടൊക്കെ തട്ടിക്കൊണ്ടുപോകൽ എന്റെ ചിന്തയുടെയും പ്ലാനിങ്ങിന്റെയും ഭാഗമാണ്. അതിനായി ഐക്യരാഷ്ട്രസഭയിൽ ഞങ്ങൾക്ക് പ്രത്യേക പരിശീലനവും ലഭിക്കാറുണ്ട്. ബന്ദിയാക്കാൻ കൂടുതൽ സാധ്യതയുള്ള സ്ഥലങ്ങളിലേക്ക് പോകുന്നതിനു മുൻപ് പ്രതിരോധിക്കാനുള്ള തയ്യാറെടുപ്പും നടത്താറുണ്ട്.\nകഴിഞ്ഞ മുപ്പത് വർഷത്തിനിടക്ക് ഔദ്യോഗികജോലിയുടെ ഭാഗമായി ധാരാളം പരിശീലനങ്ങൾ അഭ്യസിക്കേണ്ടി വന്നിട്ടുണ്ട്. മഴക്കാടുകളിൽ ഒറ്റപ്പെട്ടുപോയാൽ ഏതൊക്കെ പുഴുക്കളെ ഭക്ഷിച്ച് ജീവൻ നിലനിർത്താൻ പറ്റും?, മരുഭൂമിയിൽ അകപ്പെട്ടാൽ രക്ഷപ്പെടുന്നത് എങ്ങനെ?,\nനടുക്കടലിൽ വീണാൽ രക്ഷപ്പെടലിന്റെ സാധ്യത വർധിപ്പിക്കാനായി എന്തൊക്കെ ചെയ്യാം? ഹെലികോപ്റ്റർ ചിറകൊടിഞ്ഞു വീണാൽ തല പോകാതെ പുറത്തുകടക്കുന്നത് എങ്ങനെ? തുടങ്ങി ഒട്ടും സുഖകരമല്ലാത്ത വിഷയങ്ങളും അതുപോലെ കഠിനമായ പരിശീലനവുമാണ്.\nഎന്നാൽ മനസ്സിനെ വല്ലാതെ പിടിച്ചുകുലുക്കിയത് തട്ടിക്കൊണ്ടുപോകലിനെ നേരിടാനുള്ള പരിശീലനമാണ്. പരിശീലനത്തിന്റെ ഭാഗമായി കാറിൽനിന്നും വലിച്ചു താഴെയിട്ട് രണ്ടു ചവിട്ടും തന്ന് കൈ പുറകിൽ കെട്ടി വായിൽ പ്ലാസ്റ്ററൊട്ടിച്ച് കണ്ണുകെട്ടി കാറിന്റെ ഡിക്കിയിലിട്ട് മൂന്നോ നാലോ മണിക്കൂർ എവിടെയൊക്കെയോ കറക്കി അവസാനം അറിയാത്തൊരിടത്ത് തള്ളിയിട്ടു കഴിയുമ്പോഴേക്കും നമ്മുടെ ധൈര്യം മുഴുവൻ ചോർന്നുപോകും. അപ്പോൾപ്പിന്നെ ഇത് യഥാർത്ഥജീവിതത്തിൽ നേരിടേണ്ടി വന്നാലുള്ള കാര്യം പറയണോ?\nഎല്ലാ തട്ടിക്കൊണ്ടുപോകലും ഒരുപോലെയല്ല, അതുകൊണ്ടുതന്നെ അതിനെ നേരിടാനുള്ള തയ്യാറെടുപ്പും വ്യത്യസ്തമാണ്. പൊതുവെ പറഞ്ഞാൽ ഒരാളെ തട്ടിക്കൊണ്ടുപോകുന്നവർക്ക് നാലുതരത്തിലുള്ള ദുരുദ്ദേശ്യങ്ങളാണുള്ളത്.\n1.ബന്ദിയെ ഉപയോഗിച്ച് വിലപേശി കാശുവാങ്ങാൻ\n2.ബന്ദിയെ വെച്ച് വിലപേശി മറ്റാരെയെങ്കിലും മോചിപ്പിക്കാൻ\n4.ലൈംഗികമായി ഉപയോഗിക്കാൻ (പ്രത്യേകിച്ച് സ്ത്രീകളെയും കുട്ടികളെയും.)\nലോകത്ത് ഏറ്റവും കൂടുതൽ നടക്കുന്നത് ഒന്നാമത്തെ തരത്തിലുള്ള തട്ടിക്കൊണ്ടുപോകലാണ്, ഇന്ത്യയിൽത്തന്നെ പലപ്പോഴും നടക്കുന്നതും. സോമാലിയയിലും നൈജർ ഡെൽറ്റയിലും ഇതൊരു കുടിൽവ്യവസായം തന്നെയാണ്. ഇത്തരം തട്ടിക്കൊണ്ടുപോകലിൽ അകപ്പെട്ടുപോയാൽ പ്രശ്നം താരതമ്യേന ലളിതമാണ്. കാരണം അവരുടെ ഉദ്ദേശം പണമാണ്, പണം കിട്ടണമെങ്കിൽ നമ്മൾ ജീവനോടെ വേണം. അത് കൊണ്ട് വലിയ പരിക്കൊന്നും വരാതെ നോക്കും.\nനമ്മെ തട്ടിക്കൊണ്ടുപോയ വിവരം വലിയ താമസമില്ലാതെ നമ്മുടെ കമ്പനിയെയോ ബന്ധുക്കളെയോ വിളിച്ചറിയിക്കുകയും ചെയ്യും. പിന്നെയുള്ളത് വിലപേശലാണ്. തട്ടിക്കൊണ്ടുപോകൽ സാധാരണമായ സ്ഥലങ്ങളിൽ പോകുന്നവർക്ക് ഇപ്പോൾ കിഡ്‌നാപ്പിംഗ് ഇൻഷുറൻസ് വരെ ലഭ്യമാണ്.\nനമ്മെ ആരെങ്കിലും തട്ടിക്കൊണ്ടുപോയാൽ ഇൻഷുറൻസ് കമ്പനിയെ വിവരമറിയിച്ചാൽ മതി. അവരുടെ ആളുകൾ വന്ന് വിലപേശി നമ്മളെ മോചിപ്പിക്കും. എന്നാൽ ഇതിലൊക്കെ ചില നിയമപ്രശ്നങ്ങളുമുണ്ട്. അടുത്തനാൾ വരെ അമേരിക്കയിൽ തട്ടിക്കൊണ്ടു പോകുന്നവരുമായി സർക്കാർ അല്ലാതെ ബന്ധുക്കൾ വിലപേശുന്നത് നിയമവിരുദ്ധമായിരുന്നു.\nഇത്തരം തട്ടിക്കൊണ്ടുപോകലിലെ പ്രധാന റിസ്‌ക്ക് നമ്മളെ തട്ടിയെടുക്കാൻ വരുമ്പോഴോ, നമ്മെ രക്ഷിക്കാൻ പോലീസോ പട്ടാളമോ വരുമ്പോഴോ ഉണ്ടാകാവുന്ന വെടിവെപ്പ് പോലെയുള്ള അപകടങ്ങളാണ്. പൊതുവെ പറഞ്ഞാൽ കാശിനുവേണ്ടി തട്ടിക്കൊണ്ടുപോകപ്പെട്ടവരിൽ നൂറിൽ തൊണ്ണൂറ്റൊമ്പതും അധികം താമസിയാതെ അപകടം കൂടാതെ തിരിച്ചെത്തും.\nരണ്ടാമത്തെ പ്രശ്നം അല്പംകൂടി ഗുരുതരമാണ്. നമ്മെവെച്ച് വിലപേശി വേറെയാരെയെങ്കിലും വിട്ടുകിട്ടാനാണെങ്കിൽ കളി നമ്മുടെ കൈയിൽനിന്നും പോയി. പലപ്പോഴും പട്ടാളക്കാരെയും മറ്റ് ഉന്നതരെയും (ഹൈ വാല്യൂ ടാർഗറ്റ്) ഒക്കെയാണ് ഇങ്ങനെ തട്ടിക്കൊണ്ടുപോകുന്നത്. പൊതുവെ നല്ല പ്ലാനിംഗോടെയാണ് ഇത് നടക്കുന്നത്.\nമൂന്ന് സംഘങ്ങൾ ഇതിന് പിന്നിലുണ്ടാകും. snatching (പിടിച്ചെടുക്കൽ), holding (സുരക്ഷിതമായി സൂക്ഷിക്കൽ), negotiating (വിലപേശൽ) എന്നിങ്ങനെ. എത്ര ആസൂത്രിതമായിട്ടാണോ നമ്മെ റാഞ്ചിയത്, അത്രയും ബുദ്ധിമുട്ടായിരിക്കും നമ്മെ രക്ഷിക്കാനും. നമ്മളെ തട്ടിക്കൊണ്ടു പോകുന്നവർ ഒരു രാജ്യത്താണെങ്കിൽ വിലപേശൽ നടത്തുന്നത് മറ്റൊരു രാജ്യത്തു നിന്നായിരിക്കും.\nപക്ഷെ, പൊതുവിൽ ഇത്തരക്കാരും നമ്മെ ദേഹോപദ്രവം ചെയ്യില്ല. മാനസികമായി തളർത്താൻ നോക്കുമെങ്കിലും നമ്മൾ തട്ടിപ്പോകുകയോ ആത്മഹത്യ ചെയ്യുകയോ ചെയ്താൽ അവരുടെ വിലപേശൽ നടക്കില്ലെന്ന ബോധ്യം നമ്മെ രക്ഷിക്കും.\nമൂന്നാമത്തെ കൂട്ടരുടെ കൈയിലകപ്പെട്ടാലാണ് പ്രശ്നം ഗുരുതരമാകുന്നത്. അവർക്ക് നമ്മളെക്കൊണ്ട് പണമോ വെച്ചുമാറ്റലോ വേണ്ട. സർക്കാരിനെ നാണംകെടുത്തുക, മറ്റുള്ള രാജ്യങ്ങൾക്ക് മുന്നറിയിപ്പ് കൊടുക്കുക, പരമാവധി പബ്ലിസിറ്റി നേടുക ഇതൊക്കെയാണ് അവരുടെ ലക്ഷ്യം. അപ്പോൾ നമ്മുടെ മാനസിക-ശാരീരിക ആരോഗ്യമൊന്നും അവർക്ക് വിഷയമല്ല.\nചിലപ്പോൾ നമ്മളെ കഴുത്തറുത്തോ പെട്രോളൊഴിച്ചോ കൊല്ലാനാണ് അവരുടെ പദ്ധതിയെങ്കിൽ അതുതന്നെ നടത്തുകയും ചെയ്യും. കൊളംബിയയിലെ പ്രസിഡന്റ് സ്ഥാനാർത്ഥിയായിരുന്ന ഇൻഗ്രിഡ് ബെറ്റെൻകൂറിനെ അവിടുത്തെ സർക്കാരിനെതിരെ പോരാടുന്നവർ തട്ടിക്കൊണ്ടുപോയി വർഷങ്ങളോളമാണ് തടവിലിട്ടത്.\nഫ്രെഞ്ച് പൗരത്വം കൂടി അവർക്ക് ഉണ്ടായിരുന്നതിനാൽ രണ്ടു രാജ്യങ്ങളും, യൂറോപ്യൻ യൂണിയനും അവരെ മോചിപ്പിക്കാൻ ഏറെ അദ്ധ്വാനിച്ചു. പക്ഷേ ഒരു തരത്തിലുള്ള വിലപേശലിനും ഗറില്ലകൾ തയ്യാറായില്ല. അവസാനം ആറു വർഷങ്ങൾക്ക് ശേഷം അതി സാഹസികമായി കൊളംബിയൻ സേന അവരെ മോചിപ്പിച്ചു. |ഭയത്തെക്കുറിച്ചും വിശ്വാസത്തെ കുറിച്ചും ഇക്കാലം എന്താണ് പഠിപ്പിച്ചതെന്ന് അവരുടെ റ്റെഡ് ടോക് ഉണ്ട്, കേട്ടിരിക്കേണ്ടതാണ്.\nനാലാമത്തേതാണ് ദുരിതപർവ്വം. കൊടുംകുറ്റവാളികളാണ് ഇത് ചെയ്യൂന്നത്. ആസ്ട്രിയയിൽ ഒരു പിതാവ് സ്വന്തം മകളെയാണ് തട്ടിയെടുത്ത് വീടിനടിയിൽ പ്രത്യേക അറയുണ്ടാക്കി താമസിപ്പിച്ച് വർഷങ്ങളോളം ബലാൽസംഗം ചെയ്തത്. അതിനിടയിൽ അവർക്ക് കുട്ടികൾ ഉണ്ടായി.\nആ കുട്ടികളും വീടിനടിയിലെ അറയിൽ ലോകവും മാനവും കാണാതെ വളർന്നു. ഇത്രയും ക്രൂരമല്ലെങ്കിലും സ്ത്രീകളെയും കുട്ടികളെയും തട്ടിക്കൊണ്ടുപോയി ലൈംഗിക അടിമകളാക്കുന്ന സംഭവങ്ങൾ ബെൽജിയത്തിലും അമേരിക്കയിലുമൊക്കെ ഉണ്ടായിട്ടുണ്ട്.\nപ്രായോഗിക ജീവിതത്തിൽ ഈ വിഭജനം പക്ഷെ ഇത്ര കൃത്യമല്ല. പണത്തിനു വേണ്ടി ആരെങ്കിലും തട്ടി കൊണ്ട് പോയവരെ ഭീകരവാദികൾ വിലകൊടുത്തു വാങ്ങി അവരുടെ പ്രൊപ്പഗാണ്ടക്കായി ഉപയോഗിച്ച സംഭവങ്ങൾ ഉണ്ടായിട്ടുണ്ട്. രാഷ്ട്രീയകാരണങ്ങളാൽ തട്ടിക്കൊണ്ടു പോയ സ്ത്രീകളെ ലൈംഗികമായി ഉപയോഗിച്ച അവസരങ്ങളും ഉണ്ട്.\nതട്ടിക്കൊണ്ടുപോകലിന് ഇരയാകാതിരിക്കാൻ ശ്രദ്ധിക്കുക എന്നതാണ് ഒന്നാമത്തെ പാഠം. തട്ടിക്കൊണ്ടുപോകാൻ സാധ്യതയുള്ള സ്ഥലങ്ങളിൽ ജീവിക്കുമ്പോൾ സുരക്ഷാകാര്യങ്ങളിൽ വളരെ ശ്രദ്ധിക്കേണ്ടതുണ്ട്. ചുരുക്കിപ്പറഞ്ഞാൽ നമ്മളെ തട്ടിയെടുക്കുക എന്നത് മറ്റുള്ളവർക്ക് ഏറ്റവും വിഷമമുള്ള പണിയാക്കുക എന്നർത്ഥം. നിങ്ങളിൽ കൂടുതൽ പേർക്കും അത്യാവശ്യം ഇല്ലാത്ത വിഷയം ആയതിനാൽ വിസ്തരിക്കുന്നില്ല.\nതട്ടിയെടുക്കപ്പെട്ടാൽ അക്രമികളോട് കെഞ്ചുകയോ കരയുകയോ ചെയ്യരുതെന്നതാണ് അടുത്ത പാഠം. കരച്ചിൽ കണ്ടാൽ മനസ്സലിയുന്ന ആളുകളൊന്നുമല്ല കിഡ്‌നാപ്പിംഗ് ബിസിനസിനിറങ്ങുന്നത് എന്നോർക്കുക. അതിനാൽ “എനിക്ക് നാട്ടിൽ ഭാര്യയും കുട്ടികളുമുണ്ട്” എന്നൊന്നും കരഞ്ഞുപറയുന്നതിൽ വലിയ കാര്യമൊന്നുമില്ല. പരമാവധി ധൈര്യത്തോടെ പരുമാറുക. നമുക്കൊട്ടും അധികാരമില്ലാത്ത സാഹചര്യമാണെങ്കിലും അഭിമാനം കളയാതെ നോക്കുക എന്നതും പ്രധാനമാണ്.\nകൊളംബിയയിൽ ബന്ദികളാക്കിയവർക്ക് പേരിനു പകരം ജയിൽപ്പുള്ളികളെപ്പോലെ നമ്പർ വിളിക്കുന്ന ഏർപ്പാടുണ്ടായിരുന്നു. ബെറ്റൻകൂർ അതിനെതിരെ ശബ്ദമുയർത്തി. അതോടെ തടവുകാരുടെ ഭക്ഷണം കാവൽക്കാർ നിർത്തലാക്കി. അവരെ മൃഗങ്ങളെപ്പോലെ കുറ്റിയിൽ കെട്ടിയിട്ടു. എന്നിട്ടും അവർ തളർന്നില്ല. മനസ്സ് തകർന്നാൽ എല്ലാം തകർന്നു എന്നതായിരുന്നു അവരെ ജീവിപ്പിച്ച ചിന്ത. അവരുടെ സഹതടവുകാരുമായി ഇക്കാര്യത്തിൽ വഴക്കുണ്ടായി. അവരുടെ കദനകഥ നമ്മെ കരയിക്കുന്നതാണ്, ചിന്തിപ്പിക്കുന്നതും!\nഏതൊരു സാഹചര്യത്തിലും ആരോഗ്യം ശ്രദ്ധിക്കുക എന്നതാണ് അടുത്ത പടി. ഭക്ഷണം കിട്ടുമ്പോഴൊക്കെ കഴിക്കുക. ചെറിയ മുറിയിലാണ് അടച്ചിട്ടിരിക്കുന്നതെങ്കിൽ പോലും ദിനവും മിതമായി വ്യയാമം ചെയ്യുക. (ജീവിച്ചിരിക്കാനാണ്, സിക്സ് പാക്കിനല്ല.) കാവൽക്കാരൻ ശത്രുപക്ഷമാണെങ്കിൽ കൂടി ലോകത്തിൽ എല്ലാവർക്കും താല്പര്യമുള്ള വിഷയങ്ങൾ (സ്പോർട്ട്സ്, സിനിമ) അവരോട് സംസാരിക്കുക.\nപിന്നിട്ട ജീവിതത്തിലെ നല്ലകാര്യങ്ങളെപ്പറ്റി മാത്രം ഓർക്കുക. തടവിൽനിന്ന് മോചനം നേടിയശേഷം ചെയ്യാൻപോകുന്ന പദ്ധതികളെപ്പറ്റി ചിന്തിച്ചുകൊണ്ടേയിരിക്കുക എന്നിങ്ങനെ ശരീരത്തിന്റെയും മനസ്സിന്റെയും ആരോഗ്യം നിലനിർത്താനാവശ്യമായ നിരവധി കാര്യങ്ങൾ ശ്രദ്ധിക്കേണ്ടതുണ്ട്.\nതീവ്രവാദികൾ പ്രമേഹത്തിനുള്ള മരുന്ന് നൽകിയെന്ന് ഫാദർ പറഞ്ഞു. എന്റെയൊക്കെ ഏറ്റവും വലിയ പേടി അതാണ്. തൈറോയിഡ് ഗ്രന്ഥിയെല്ലാം പണ്ടേ മുറിച്ചുകളഞ്ഞ് ഗുളികയിലാണ് ഹോർമോൺ നിലനിർത്തുന്നത്. രണ്ടുമാസം ഗുളിക കഴിച്ചില്ലെങ്കിൽ ശരീരവും മനസ്സും പിടിച്ചാൽ കിട്ടാതാകും. അതുകൊണ്ട് എന്റെ ഗ്രാബ് ബാഗിൽ നൂറുദിവസത്തേക്കുള്ള ഗുളിക ഞാൻ എപ്പോഴും കരുതും.\nതീവ്രവാദികളുമായി മോചനത്തിനായി വിലപേശൽ നടത്തുമ്പോൾ ഏറ്റവും പ്രധാനം നമ്മൾ ജീവിച്ചിരിക്കുന്നു എന്നതിന്റെ തെളിവ് നമ്മുടെ രാജ്യത്തിനോ കമ്പനിക്കോ കൈമാറുക എന്നതാണ്. ഇതിനുവേണ്ടിത്തന്നെ ഞങ്ങൾ ഓരോരുത്തരും മൂന്ന് ‘പ്രൂഫ് ഓഫ് ലൈഫ്’ ചോദ്യങ്ങൾ സീൽചെയ്ത് ജനീവയിൽ ഒരു കവറിൽ സൂക്ഷിച്ചിട്ടുണ്ട്.\nനമുക്ക് മാത്രം ഉത്തരമറിയാവുന്ന ചോദ്യങ്ങളാകും ഇവ. ഹൈസ്‌കൂളിലെ ആദ്യത്തെ ഗേൾഫ്രണ്ടിന്റെ പേര് എന്നതൊക്കെയാവാം, ബന്ദിയാക്കപ്പെട്ടാൽ ജീവിച്ചിരിപ്പുണ്ടോ എന്നതിന്റെ തെളിവിനായി ആദ്യം ചോദിക്കുന്ന ചോദ്യം. എല്ലാ ചോദ്യവും ഒരുമിച്ച് ചോദിക്കില്ല. തടവ് നീണ്ടുപോകുകയാണെങ്കിൽ ആറുമാസം കഴിഞ്ഞായിരിക്കും അടുത്ത ചോദ്യത്തിന്റെ ആവശ്യം വരിക. അതേസമയം നമുക്ക് ആവശ്യമുള്ള മരുന്നുകളുടെ കാര്യവും സന്ദേശമായി അറിയിക്കാം.\nതട്ടിക്കൊണ്ടുപോകുന്നവർക്ക് മോചനദ്രവ്യം കൊടുക്കില്ല എന്നതാണ് ഐക്യരാഷ്ട്രസഭയുടെ പോളിസി. അതിനാൽത്തന്നെ കിഡ്‌നാപ്പിംഗ് ഇൻഷുറൻസ് ഞങ്ങൾ എടുക്കാറുമില്ല. ഇതൊരു നല്ല കാര്യമാണ്. എന്തെന്നാൽ ഒരുതവണ പണം കൊടുത്താൽ ‘അവൻ വീണ്ടും വരും’. അതിനാൽ മോചനദ്രവ്യം ആവശ്യമുള്ളവർ തട്ടിക്കൊണ്ടുപോകലിൽ നിന്ന് ഞങ്ങളെ അവഗണിക്കാറാണ് പതിവ്. നൈജർ ഡെൽറ്റയിലോക്കെ ധൈര്യത്തോടെ സ്ഥിരം പോകുന്നതിന്റെ രഹസ്യം ഇതാണ്.\nകഴിഞ്ഞപ്രാവശ്യം സിറിയയിൽ പോകുന്നതിനു മുൻപാണ് ലിബിയയിൽ ഐസിസ് തട്ടിക്കൊണ്ടുപോയവരുടെ കഴുത്തറുത്തത്. പ്രകൃതിദുരന്തത്തിലോ ബോംബ് സ്ഫോടനത്തിലോ മരിക്കാൻ പേടിയില്ലാത്ത ആളാണ് ഞാനെങ്കിലും കുനിച്ചുനിർത്തി കോഴിയെ അറക്കുന്നതുപോലെ കൊല്ലുന്നതു കണ്ടപ്പോൾ ഉള്ളൊന്നു കാളി. ഞാൻ എന്റെ സിറിയൻ സുഹൃത്തിന്റെ അടുത്ത് ചെന്നു പറഞ്ഞു. “സുഹൃത്തെ, എന്നെ നിങ്ങളുടെ ഭാഷയിലെ പത്ത് മുട്ടൻ തെറി പഠിപ്പിക്കണം,\nപെറ്റ തള്ള കേട്ടാൽ സഹിക്കാത്തത്, കേട്ടാൽ അപ്പോൾ തന്നെ അടിച്ചു ശരിയാക്കാൻ തോന്നുന്നത്.”\n“ഇവന്മാരെങ്ങാനും എന്നെ പിടിച്ച് അറക്കാൻ കൊണ്ടുപോയാൽ ഞാൻ അവന്റെ കുടുംബത്തെ മൊത്തം തെറിവിളിക്കും. ഒറ്റ കുത്തിന് അവരെന്നെ കൊല്ലും. എനിക്കങ്ങനെ ചത്താൽ മതി”\nഡിങ്കകൃപയാൽ ഇതേവരെ ആ തെറിയുടെ ആവശ്യം വന്നിട്ടില്ല. ഇനി വരില്ലെന്ന് തന്നെ പ്രതീക്ഷിക്കാം. എങ്കിലും ഒരു കരുതൽ എപ്പോഴും എല്ലാവർക്കും നല്ലതാണ്.


ഒടുവില് ഇന്ത്യയ്ക്കായുള്ള ആ പദ്ധതികളും ഫോർഡ് ഉപേക്ഷിക്കുന്നു\nഅതേസമയം ആഗോള വിപണികൾക്കായി ഇന്ത്യയിൽ ഇലക്ട്രിക് വാഹനങ്ങൾ (ഇവി) നിർമ്മിക്കാനുള്ള പദ്ധതികളും പിന്നാലെ ഫോർഡ് മോട്ടോർ കമ്പനി മുന്നോട്ടുവച്ചിരുന്നു.\nMumbai, First Published May 13, 2022, 2:55 PM IST\nകഴിഞ്ഞ വർഷം, ഫോർഡ് മോട്ടോർ ഇന്ത്യയിൽ പ്രവര്‍ത്തനം അവസാനിപ്പിക്കുന്നതായി പ്രഖ്യാപിച്ചിരുന്നു. രാജ്യത്ത് പ്രാദേശികമായി ഉൽപ്പാദനം നിർത്തുമെന്നും ഇറക്കുമതി വഴി മാത്രം ഉയർന്ന മോഡലുകൾ ഇവിടെ വിൽക്കുമെന്നും ആയിരുന്നു ആ പ്രഖ്യാപനം. അതേസമയം ആഗോള വിപണികൾക്കായി ഇന്ത്യയിൽ ഇലക്ട്രിക് വാഹനങ്ങൾ (ഇവി) നിർമ്മിക്കാനുള്ള പദ്ധതികളും പിന്നാലെ ഫോർഡ് മോട്ടോർ കമ്പനി മുന്നോട്ടുവച്ചിരുന്നു. എന്നാല് ഈ പദ്ധതിയും കമ്പനി ഉപേക്ഷിച്ചതായി റോയിട്ടേഴ്‌സിനെ ഉദ്ദരിച്ച് ഹിന്ദുസ്ഥാന് ടൈംസ് ഓട്ടോ റിപ്പോര്‍ട്ട് ചെയ്യുന്നു. കൂടാതെ രാജ്യത്തെ കമ്പനിയുടെ ഫാക്ടറികളുടെ വിൽപ്പന തുടരാൻ സാധ്യതയുണ്ടെന്നും റിപ്പോര്‍ട്ടുകള് പറയുന്നു.\nഫോര്‍ഡ് വിട പറയുമ്പോള്; ആശങ്കകള്, പ്രതീക്ഷകള്; ഇതാ ഉടമകള് അറിയേണ്ടതെല്ലാം!\nടാറ്റ മോട്ടോഴ്‌സുമായി ഗുജറാത്തിലെ ഫോറ്‍ഡിന്‍റെ സാനന്ദ് പ്ലാന്റ് വിൽക്കുന്നതിനുള്ള ചർച്ചകൾ നന്നായി പുരോഗമിക്കുന്നുണ്ട്. അതേസമയം ഫോർഡ് അതിന്റെ ചെന്നൈ ഫാക്ടറിക്കായി മറ്റ് നിരവധി കമ്പനികളുമായും ചര്‍ച്ച ചെയ്യുന്നതായും റിപ്പോർട്ട് പറയുന്നു.\nഇന്ത്യ വിട്ട് മാസങ്ങള്‍ക്കകം ഫോര്‍ഡ് തിരികെ വരുന്നു, അമ്പരപ്പില് വാഹനലോകം!\nഈ വർഷമാദ്യം, കയറ്റുമതിക്കായി ഇന്ത്യയിൽ ഇവികൾ നിർമ്മിക്കുന്നത് പരിഗണിക്കുകയാണെന്ന് കമ്പനി പറഞ്ഞിരുന്നു. ഒരുപക്ഷേ ആഭ്യന്തര വിപണിയിൽ വിൽക്കാൻ കൂടിയായിരുന്നു ഈ നീക്കം. കഴിഞ്ഞ വർഷം, വാഹന നിർമ്മാതാക്കൾ ഇന്ത്യയിൽ പ്രവര്‍ത്തനം അവസാനിപ്പിക്കുന്നതായും രാജ്യത്ത് പ്രാദേശികമായി ഉൽപ്പാദനം നിർത്തുമെന്നും ഇറക്കുമതി വഴി രാജ്യത്ത് ഉയർന്ന മോഡലുകൾ മാത്രമേ വിൽക്കൂ എന്നും പ്രഖ്യാപിച്ചിരുന്നു. ബ്രാൻഡിന് 10 വർഷത്തിനിടെ2ബില്യൺ ഡോളറിലധികം പ്രവർത്തന നഷ്ടം ഉണ്ടായതിനെ തുടർന്നാണ് പിന്‍വാങ്ങല് തീരുമാനം പ്രഖ്യാപിച്ചത്. ഇതുകൂടാതെ, 2019-ൽ 0.8 ബില്യൺ ഡോളറിന്റെ പ്രവർത്തനരഹിതമായ ആസ്‍തി എഴുതിത്തള്ളലും ഗുജറാത്തിലെയും ചെന്നൈയിലെയും രണ്ട് ഇന്ത്യൻ പ്ലാന്റുകൾ അടച്ചുപൂട്ടാനുള്ള തീരുമാനത്തിൽ കലാശിച്ചു.\n1920-കളിൽ കാനഡയിലെ ഫോർഡ് മോട്ടോർ കമ്പനിയുടെ ഉപസ്ഥാപനമായി രാജ്യത്ത് എത്തിയതോടെയാണ് ഫോർഡ് മോട്ടോറിന്റെ ഇന്ത്യയിലെ യാത്ര ആരംഭിച്ചത്. 1950കളില് രാജ്യം വിട്ട ഫോർഡ് കമ്പനി 1995-ൽ ഇന്ത്യയിൽ തിരിച്ചെത്തി. ഇത്തവണ ഇന്ത്യൻ വാഹന നിർമാതാക്കളായ മഹീന്ദ്ര ആൻഡ് മഹീന്ദ്രയുമായി സഹകരിച്ചെങ്കിലും വൈകാതെ ഫോർഡും മഹീന്ദ്രയും തമ്മിലുള്ള ബന്ധം വിച്ഛേദിക്കപ്പെട്ടു. 1998 ൽ ഫോർഡ് ഫോർഡ് മോട്ടോർ ഇന്ത്യ ലിമിറ്റഡായി.\nഫോർഡ് ഇന്ത്യയിൽ അവതരിപ്പിച്ച അവസാന മോഡൽ ഫ്രീസ്റ്റൈൽ ആണ്. ഫിഗോ ഹാച്ച്‌ബാക്കിനും ഇക്കോസ്‌പോർട്ട് എസ്‌യുവിക്കും ഇടയിൽ ഒരു ലൈഫ്‌സ്‌റ്റൈൽ അഡ്വഞ്ചർ വാഹനമായാണ് ഫോർഡ് ഇതിനെ അവതരിപ്പിച്ചത് . നിലവിൽ എൻഡവർ , ഇക്കോസ്‌പോർട്ട്, ഫിഗോ, ഫിഗോ ആസ്പയർ , ഫ്രീസ്റ്റൈൽ മോഡലുകളാണ് ഫോർഡ് ഇന്ത്യയിൽ വിൽക്കുന്നത്.\nപുതിയ സേവന ക്യാംപെയിനുമായി ഫോർഡ് ഇന്ത്യ\nഐക്കണിക്ക് അമേരിക്കന് (USA) വാഹന നിര്‍മ്മാതാക്കളായ ഫോർഡ് ഇന്ത്യയിൽ (Ford India) പ്രവർത്തനം നിർത്തിയിട്ട് ഏകദേശം മൂന്ന് മാസം തികയുന്നു. 2021 സെപ്റ്റംബറിൽ ഐക്കണിക്ക് കാർ നിർമ്മാതാവ് അതിന്‍റെ പുനർനിർമ്മാണ പദ്ധതികൾ പ്രഖ്യാപിക്കുകയും രാജ്യത്തെ അതിന്റെ നിർമ്മാണ പ്രവർത്തനങ്ങൾ താൽക്കാലികമായി നിർത്തുകയും ചെയ്‍തു. എന്നിരുന്നാലും, കാർ നിർമ്മാതാവ് അതിന്‍റെ ഉടമകളോട് അർപ്പണബോധമുള്ളവരാണെന്ന് തെളിയിക്കുകയാണ് പുതിയ ക്യാംപെയിനിലൂടെ. 'കമ്മിറ്റഡ് ടു സെർവ്' (Committed to Serve) എന്ന കാംപെയിന് ആണ് ഫോര്‍ഡ് ഇന്ത്യ ആരംഭിച്ചത് എന്ന് കാര് വെയ്‍ല് റിപ്പോര്‍ട്ട് ചെയ്യുന്നു.\nഉപഭോക്താക്കൾക്ക് സേവനവും സ്‌പെയർ പാർട്‌സും എളുപ്പത്തിൽ ലഭ്യമാക്കുക എന്നതാണ് ഈ പ്രോഗ്രാമിന്റെ പ്രധാന ലക്ഷ്യം. 240 നഗരങ്ങളിലെ സേവന ടച്ച് പോയിന്റുകളിലൂടെ വാഹന നിർമ്മാതാവ് തങ്ങളുടെ സാന്നിധ്യം തുടരുന്നു. എല്ലാ ഫോർഡ് വാഹന ഉടമകൾക്കും സർവീസ്, പാർട്‌സ് കാൽക്കുലേറ്റർ, വിപുലീകൃത വാറന്‍റി എന്നിവയും മറ്റും ഇത് വാഗ്ദാനം ചെയ്യുന്നു.\nഇന്ത്യയിലെ പ്രവര്‍ത്തനം നഷ്ടത്തില് തുടരുന്നത് കണക്കിലെടുത്താണ് ഫോര്‍ഡ് ഇന്ത്യ വിടുന്നുവെന്ന് പ്രഖ്യാപിച്ചത്. എന്നാല്, തിരഞ്ഞെടുത്ത മോഡലുകള് ഇറക്കുമതിയിലൂടെ ഇന്ത്യയില് വില്‍പ്പന തുടരുമെന്നാണ് ഫോര്‍ഡ് അറിയിച്ചിട്ടുള്ളത്. അതേസമയം, ഫോര്‍ഡ് ഇന്ത്യയില് നിര്‍മിക്കുന്ന ഫിഗോ, ആസ്പയര്, ഫ്രീസ്റ്റൈല്, ഇക്കോസ്‌പോട്ട്, എന്‍ഡേവര് തുടങ്ങിയ മോഡലുകള് സ്‌റ്റോക്ക് തീരുന്നത് വരെ മാത്രം വില്‍ക്കാനാണ് ഫോര്‍ഡിന്‍റെ നീക്കം. കൂടുതൽ മുന്നോട്ട് പോകുമ്പോൾ, സിബിയു റൂട്ട് വഴി മസ്‍താങ് കൂപ്പെയും മസ്‍താങ് മാക്-ഇയും ഇന്ത്യയിൽ അവതരിപ്പിക്കാൻ ഫോർഡ് പദ്ധതിയിടുന്നുണ്ട്. എന്നിരുന്നാലും, പ്രത്യേക സമയക്രമമോ വിശദാംശങ്ങളോ കാർ നിർമ്മാതാവ് വെളിപ്പെടുത്തിയിട്ടില്ല.\nഅതേസമയം ഇന്ത്യയിലെ വാഹന നിര്‍മ്മാണം അവസാനിപ്പിക്കുകയാണെന്നും പ്ലാന്റുകള് പൂട്ടും എന്നും പ്രഖ്യാപിച്ചതിനു പിന്നാലെ ജന്മനാടായ അമേരിക്കയില് വന് നിക്ഷേപ പദ്ധതിയും ഫോര്‍ഡ് പ്രഖ്യാപിച്ചിരുന്നു. അമേരിക്കയില് 11.4 ശതകോടി ഡോളര് നിക്ഷേപത്തിനാണ് ഫോര്‍ഡ് ഒരുങ്ങുന്നതെന്നാണ് റിപ്പോര്‍ട്ടുകള്. അമേരിക്കയിലെ ടെന്നസി, കെന്റക്കി എന്നിവിടങ്ങളില് ഇലക്ട്രിക്ക് വാഹനങ്ങള്‍ക്കാവശ്യമായ മൂന്ന് ബാറ്ററി നിര്‍മാണ ഫാക്ടറികളും അസംബ്ലി പ്ലാന്റും നിര്‍മിക്കുന്നതിനായിട്ടാണ് 11.4 ശതകോടി ഡോളര് നിക്ഷേപിക്കുമെന്നാണ് ഫോര്‍ഡ് അറിയിച്ചിരിക്കുന്നത്. ദക്ഷിണ കൊറിയയുടെ എസ് കെ ഇന്നവേഷന് കമ്പനിയുമായി സഹകരിച്ചാണ് പദ്ധതി നടപ്പാക്കുക. ഫോര്‍ഡ്7ശതകോടി ഡോളറും എസ്‌കെ 4.4 ശതകോടി ഡോളറുമാകും ചെലവിടുക.\nഫോര്‍ഡ് വൈദ്യുത വാഹന നിര്‍മാണത്തിനായി രണ്ട് പ്ലാന്റുകളും സ്ഥാപിക്കും. ഏകദേശം 11000 പേര്‍ക്ക് തൊഴില് നല്‍കുമെന്നും കമ്പനി അറിയിച്ചു. 2025 ഓടെ വൈദ്യുത വാഹനങ്ങള്‍ക്കായി 30 ശതകോടി ഡോളര് നിക്ഷേപിക്കുന്ന പദ്ധതിയുടെ ഭാഗമായാണ് ഫോര്‍ഡിന്റെ പുതിയ പ്രഖ്യാപനമെന്ന് ചീഫ് എക്‌സിക്യൂട്ടിവ് ഓഫീസര് ജിം ഫാര്‍ലെ പറയുന്നു. ടെന്നസിയില് നിര്‍മിക്കാനൊരുങ്ങുന്ന പദ്ധതി ആറു ചതുരശ്ര മൈല് പ്രദേശത്താണ്. ഒരു നൂറ്റാണ്ട് മുമ്പ് ഫോര്‍ഡ് സ്ഥാപകന് ഹെന്റി ഫോര്‍ഡ് മിഷിഗണില് നിര്‍മിച്ച പ്ലാന്റിനേക്കാള് മൂന്നിരട്ടി വലിപ്പമാണ് ഇതിനുണ്ടാകുക എന്നാണ് റിപ്പോര്‍ട്ടുകള്.\n2021 സെപ്റ്റംബര് ആദ്യമാണ്, കമ്പനി ഇന്ത്യന് വിപണിയില് നിന്നുള്ള പിന്മാറ്റം അറിയിച്ചത്. ഏകദേശം നാലായിരത്തിലേറെ തൊഴിലാളികള്‍ക്ക് ഇതോടെ തൊഴില് നഷ്‍ടപ്പെടുകയും ചെയ്‍തിരുന്നു. ഗുജറാത്തിലെയും ചെന്നൈയിലെയും പ്ലാന്‍റുകള് പൂട്ടും എന്നായിരുന്നു കമ്പനിയുടെ പ്രഖ്യാപനം. 2021 അവസാനത്തോടെ ഗുജറാത്തിലേയും 2022-ന്‍റെ പകുതിയോടെ തമിഴ്‌നാട്ടിലേയും പ്ലാന്‍റുകളിലെ വാഹനം നിര്‍മ്മാണം കമ്പനി അവസാനിപ്പിക്കും എന്നാണ് റിപ്പോര്‍ട്ട്.\nLast Updated May 13, 2022, 2:55 PM IST\nകിയ ഇവി6 ബ്രോഷര് ചോര്‍ന്നു, ഫീച്ചര് വിവരങ്ങള് പുറത്ത്\n'കറന്‍റടി പമ്പുകള്‍ക്കായി' കൈകോര്‍ത്ത് ഹ്യുണ്ടായിയും ടാറ്റയും\nപുതിയ ഡീലർഷിപ്പുകളുമായി റെനോ ഇന്ത്യ\nമോഹവിലയില് ഒരു കിടിലന് സ്‍കൂട്ടർ കൂടി ഇന്ത്യയിൽ\nതൃക്കാക്കരയ്ക്ക് മുമ്പ് ഒരു 'സാമ്പിള്'; 42 തദ്ദേശ വാർഡുകളില് വോട്ടെണ്ണല് ഇന്ന്, ഫലം കാത്ത് മുന്നണികള്


ക്രിസ്തുമസ് സന്ദേശം - Isha Foundation - Official Malayalam Blog\nആര്‍ഷസംസ്കൃതി, സംസ്കൃതിDecember 24, 2016 ക്രിസ്തുമസ് സന്ദേശം\nനന്മയിലേക്കും കരുണയിലേക്കും സഹനത്തിലേക്കും ക്ഷമയിലേക്കും സമാധാനത്തിലേക്കും ഒക്കെ മറ്റുള്ളവരെ നയിക്കാൻ കഴിയുന്ന ഒരു ചെറിയ നക്ഷത്രമെങ്കിലും നമുക്ക് ആകാൻ കഴിയണം.\nദൈവത്തിന്റെ പുത്രന് മനുഷ്യരൂപത്തില് ജന്മം എടുത്തത് സാധാരാണക്കാരില് ഒരുവളായ മറിയയുടെ ഉദരത്തില്, തച്ചനായ ജോസഫിന്റെ മകനായി. ഗര്‍ഭിണിയായ ഭാര്യയോടൊപ്പം തന്റെ പട്ടണമായ ബേത്ലെഹേമിലേക്ക് പോകുമ്പോള് അവള്‍ക്ക് പ്രസവവേദനയുണ്ടായി. അല്പം സ്ഥലത്തിനുവേണ്ടി ജോസഫ് വഴിയമ്പലങ്ങളില് അലഞ്ഞു തിരിഞ്ഞു. അവിടെയൊന്നും അവര്‍ക്ക് സ്ഥലം കിട്ടിയില്ല, അവസാനം തന്റെ കുഞ്ഞിനു ജന്മമെടുക്കാനായി ജോസഫ് സ്ഥലം കണ്ടെത്തിയതൊരു പശുത്തൊഴുത്തിലും. പ്രകൃതിയുടെ സൃഷ്ടികര്‍ത്താവായ ദൈവത്തിന്റെ ഏകജാതനായ പുത്രന് മനുഷ്യനായി ജനിച്ചു വീണത് ഒരു കാലിത്തൊഴുത്തില്!\nദൈവത്തിന്റെ പുത്രന് ദാവീദിന്റെ ഗോത്രത്തില് ജനിക്കുമെന്ന് പ്രവാചകന്‍മാര് നൂറ്റാണ്ടുകള്‍ക്കു മുമ്പുതന്നെ പ്രവചിച്ചിരുന്നു. ആ പ്രവചനങ്ങള് തങ്ങളിലൂടെ നിറവേറ്റപ്പെടണമെന്ന് ഓരോ കന്യകയും ആഗ്രഹിച്ചിരുന്നു. ജനങ്ങളുടെ വീണ്ടെടുപ്പ് നായകന് തങ്ങളുടെ ഉദരത്തില് ജന്മം എടുക്കാനായി രാജകന്യകമാള് വരെ കാത്തിരുന്നു. എന്നിട്ടും തന്റെ പുത്രന്റെ മനുഷ്യാവതാര ജന്മത്തിനായി ദൈവം എന്തിന് ഒരു സാധാരണക്കാരില് ഒരുവളായ മറിയ എന്ന കന്യകയെ തിരഞ്ഞെടുത്തു?\nദൈവത്തിന് തന്റെ പദ്ധതികള് എങ്ങനെ നിറവേറ്റപ്പെടണമെന്ന് ഒരു നിശ്ചയം ഉണ്ട്. യോസഫുമായി വിവാഹ നിശ്ചയം കഴിഞ്ഞിരുന്ന മറിയയുടെ അടുത്ത് ഗബ്രിയേല് ദൂതന് ചെന്ന് പറയുന്നു, “നീ ഗര്‍ഭം ധരിച്ച് ഒരു മകനെ പ്രസവിക്കും.”\nഇതുവരെ പുരുഷനെ അറിയാത്ത താനെങ്ങനെ ഗര്‍ഭിണിയാകും എന്ന് മറിയ സംശയം പ്രകടിപ്പിക്കുമ്പോള് ഗബ്രിയേല് പറയുന്നത് പരിശുദ്ധാത്മാവ്, അത്യുന്നതത്തിന്റെ ശക്തി നിന്റെ മേല് നിഴലിടും എന്നാണ്.\nമറിയം ദൈവദൂതന് നല്‍കുന്ന മറുപിടിയാണ് ശ്രദ്ധേയമായത്, “ഞാന് കര്‍ത്താവിന്റെ ദാസി, നിന്റെ വാക്കു പോലെ എല്ലാം ഭവിക്കട്ടെ.”\nമോശയുടെ ന്യായപ്രമാണം അനുസരിച്ച് വിവാഹം കഴിയാത്ത സ്ത്രീ ഗര്‍ഭിണിയായാല് അവളെ കല്ലെറിഞ്ഞ് കൊല്ലുകയാണ് ചെയ്യുന്നത്. പുരുഷനെ അറിയാത്ത താന് ഗര്‍ഭിണിയായാലുള്ള ശിക്ഷയെപ്പറ്റിയൊന്നും അവള് ചിന്തിക്കുന്നു പോലുമില്ല. ദൈവത്തിനു വേണ്ടി സ്വയം സമര്‍പ്പിക്കുന്ന ഒരുവളെയാണ് നമുക്ക് മറിയയില് ദര്‍ശിക്കാന് കഴിയുന്നത്.\nദൈവത്തിനു വേണ്ടി സ്വയം സമര്‍പ്പിക്കുന്ന ഒരുവളെയാണ് നമുക്ക് മറിയയില് ദര്‍ശിക്കാന് കഴിയുന്നത്\nതനിക്ക് വിവാഹം നിശ്ചയിച്ച പെണ്‍കുട്ടി ഗര്‍ഭിണിയാണന്ന് യോസഫ് മനസിലാക്കുകയും അവള്‍ക്ക് ലോകാപവാദം വരാതെ ഗൂഢമായി ഉപേക്ഷിക്കാന് ശ്രമിക്കുകയും ചെയ്യുമ്പോഴാണ് കര്‍ത്താവിന്റെ ദൂതന് അവിടെ പ്രത്യക്ഷനായി മറിയയെ ചേര്‍ത്തുകൊള്‍വാന് ശങ്കിക്കേണ്ട എന്ന് പറയുന്നത്. അതുപോലെ അവന് ചെയ്യുകയും ചെയ്യുന്നു.\nയേശുവിന്റെ ജനനം വിദ്വാന്മാർ മനസിലാക്കുന്നത് കിഴക്ക് കണ്ട നക്ഷത്രത്തിന്റെ ശോഭയിൽ നിന്നാണ്. ആ നക്ഷത്രമാണ് വിദ്വാന്മാരെ ഉണ്ണിയേശുവിലേക്ക് വഴികാട്ടിയാവുന്നത്. ശാന്തിയുടേയും സമാധാനത്തിന്റെയും പ്രചാരകനായി ജനിച്ച യേശുവിന്റെ ജനനം ജ്ഞാനികൾ അറിഞ്ഞത് ആ ദിവ്യതാരകത്തിന്റെ ഉദയത്തിലൂടെയായിരുന്നു.\nഇന്ന് നമ്മൾ നക്ഷത്രവിളക്കുകൾ വീടുകളിൽ തൂക്കി ഉണ്ണീയേശുവിന്റെ ജനനത്തിൽ പങ്കാളികൾ ആകുമ്പോൾ ആ നക്ഷത്രത്തിന്റെ ശോഭയിൽ മറ്റുള്ളവർക്ക് വഴികാട്ടികൾ ആകാൻ നമുക്ക് കഴിയുന്നുണ്ടോ? നൂറുകണക്കിനു നക്ഷത്രവിളക്കുകൾ തൂക്കിയാലും, വിപണിയിലെ ഏറ്റവും മുന്തിയ നക്ഷത്രം സ്വന്തമാക്കി അത് തെളിയിച്ചാലും, സ്വയം ഒരു നക്ഷത്രമായി മറ്റുള്ളവർക്ക് വഴികാട്ടിയാവാൻ നമുക്ക് കഴിയുന്നില്ലങ്കിൽ ഈ കൃത്രിമമായ നക്ഷത്രത്തിന്റെ തിളക്കം എന്തിനാണ്?\nവലിയ പ്രകാശം ഇല്ലങ്കിലും ഒരു ചെറിയ വെളിച്ചമുള്ള നക്ഷ്ത്രമാവാൻ നമുക്ക് കഴിയേണ്ടേ?\nകിഴക്ക് ഉദിച്ച ആ നക്ഷത്രത്തിന് വലിയ പ്രകാശം ഉണ്ടായിരുന്നില്ല. പക്ഷേ അതൊരു ദിവ്യതാരകം ആണന്നും അത് എന്തിന്റെയോ പ്രതീകവുമാണന്നും തിരിച്ചറിയാൻ വിദ്വാന്മാർക്ക് കഴിഞ്ഞു.\nവലിയ പ്രകാശം ഇല്ലങ്കിലും, നന്മയിലേക്കും കരുണയിലേക്കും സഹനത്തിലേക്കും ക്ഷമയിലേക്കും സമാധാനത്തിലേക്കും ഒക്കെ മറ്റുള്ളവരെ നയിക്കാൻ കഴിയുന്ന ഒരു ചെറിയ നക്ഷത്രമെങ്കിലും നമുക്ക് ആകാൻ കഴിയണം. ചെറിയ ചെറിയ നക്ഷത്രത്തിളക്കങ്ങൾ ചേർന്ന് വലിയ ഒരു പ്രകാശമാവാൻ, ആ പ്രകാശത്തിലൂടെ മറ്റുള്ളവർക്ക് വഴികാട്ടികൾ ആകാന് നമുക്കു കഴിയണം.\nതനിക്കും തന്റെ സന്തതി പരമ്പരയ്ക്കും ഭീഷണിയായി ജനിച്ച ‘ഇസ്രായേലിനു രാജാവായി പിറന്നവനെ’ കൊല്ലാനായി ബെത്ത്ലഹേമിലെയും അതിനു ചുറ്റുമുള്ള പ്രദേശങ്ങളിലെയും രണ്ടു വയസിനു താഴെയുള്ള ആൺകുട്ടികളെ ഒക്കെയും ഹൊരോദാവ് കൊന്നൊടുക്കി. രാജാവ് കുഞ്ഞുങ്ങളെ കൊല്ലാൻ കല്പന കൊടുക്കുന്നതിനു മുമ്പുതന്നെ ജോസഫ് മറിയയെയും ഉണ്ണിയേശുവിനയും കൊണ്ട് മിസ്രയീമിലേക്കു പോയിരുന്നു.\nനമ്മള് ക്രിസ്തുമസ് ആഘോഷിക്കുമ്പോള് ശ്രദ്ധിക്കാതെപോകുന്ന ഒരു നിലവിളിയുണ്ട്. ഉണ്ണിയേശുവിന്റെ ജീവനുവേണ്ടി സ്വന്തം ജീവന് നല്‍കേണ്ടിവന്ന അനേകം കുഞ്ഞുങ്ങളുടെ നിലവിളി, ‘റാമയില് നിന്ന് ഉയര്‍ന്ന കരച്ചിലും നിലവിളിയും!’\nനമ്മുടെ സമൂഹത്തിൽ നിന്ന് ഉയരുന്ന കുഞ്ഞുങ്ങളുടെയും അമ്മമാരുടെയും കരച്ചിലിന്റെ ശബ്ദ്ദം നിങ്ങൾക്ക് കേൾക്കാൻ കഴിയുന്നുണ്ടോ? വിശപ്പിനും പീഡനങ്ങൾക്കും രോഗങ്ങൾക്കും ഒക്കെ ഇരയായി കരയുന്ന കുഞ്ഞുങ്ങളുടെ കരച്ചിൽ. നമ്മൾ ക്രിസ്തുമസ് ആഘോഷിക്കുമ്പോൾ ഒരു നേരത്തെ ആഹാരത്തിന് വഴികാണാതെ അലയുന്ന അനേകം കുഞ്ഞുങ്ങൾ നമ്മുടെ ഇടയിലുണ്ട് എന്ന കാര്യം വിസ്മരിക്കരുത്.\nഅവർക്കെന്നും ആഘോഷങ്ങൾ അന്യമാണ്. വിശന്നിരുന്നവര്‍ക്ക് ഭക്ഷണം കൊടുത്തവനായ യേശുവിന്റെ ജനനത്തില് ഒരു നേരത്തെ ആഹാരത്തിന് വകയില്ലാതെ അലയുന്നവരുടെ വിശപ്പ് മാറ്റിക്കൊണ്ടല്ലേ നമ്മള് ക്രിസ്തുമസ് ആഘോഷിക്കേണ്ടത്. അടക്കിപ്പിടിച്ച തേങ്ങലുകളുമായി കഴിയുന്ന നമ്മുടെ തൊട്ടടുത്തുള്ളവന്റെ ദു:ഖം കാണാനും അവന്റെ ബുദ്ധിമുട്ടുകൾ കാണാനും നമുക്ക് കഴിയണം. കൂട്ടായ പ്രവർത്തനങ്ങളിലൂടെ അവന്റെ മുഖത്ത് പുഞ്ചിരിവരുത്താൻ നമുക്ക് കഴിയും. സങ്കടപ്പെടുന്നവന്റെ കണ്ണീർ കാണുവാനും അതിൽ നിന്നവന് മോചനം ഉണ്ടാക്കുവാനും നമുക്ക് കഴിയണം.\nഈ വര്‍ഷത്തെ ക്രിസ്തുമസില് 450 കോടിയുടെ മദ്യവില്പനയാണ് പ്രതീക്ഷിക്കപ്പെടുന്നത്. മൂന്നുകോടി ജനങ്ങളുള്ള കേരളത്തില് നിന്നാണ് 450 കോടിയുടെ മദ്യവില്പന പ്രതീക്ഷിക്കുന്നത്. ഒരു കൈയ്യില് ഉണ്ണിയേശുവിനേയും മറുകൈയ്യില് മദ്യം നിറച്ച ഗ്ലാസുമായിട്ടാണോ ഈ പുണ്യദിനം ആഘോഷിക്കേണ്ടത്?\nശരീരം ദൈവത്തിന്റെ ഭവനമാണ്. നമ്മുടെ വീടുകള്‍ക്കുമുന്നില് മറ്റുള്ളവര് കാണാനായി ഒരുക്കുന്ന പുല്‍ക്കൂടുകള് നമ്മടെയുള്ളില് സൃഷ്ടിക്കാന് നമുക്ക് കഴിയുമോ? ക്രിസ്തു ജനിക്കാനായി യോസഫ് പശുത്തൊഴുത്തിനെ ഒരുക്കിയതുപോലെ നമ്മള്‍ക്ക് ഒരു പുല്‍ക്കൂട് ഒരുക്കാന് സാധിക്കണം. ഭവനങ്ങളുടെ മുന്നിലെ പുല്‍ക്കൂടുകളിലല്ല ക്രിസ്തു ജനിക്കേണ്ടത്, നമ്മുടെ ഉള്ളിലാണ്, നമ്മുടെ ഹൃദയങ്ങളിലാണ് ക്രിസ്തു ജനിക്കേണ്ടത്. നമ്മുടെ ഹൃദയങ്ങളെയാണ് ജോസഫ് ഒരുക്കിയതുപോലെ ഒരുക്കേണ്ടത്.\nജനിച്ച അന്നുമുതല് നമ്മള് ഇന്നുവരെ ക്രിസ്തുമസ് ആഘോഷിച്ചിട്ടും ക്രിസ്തു നമ്മുടെ ഉള്ളില് ജനിക്കാനായി നമ്മള് ഹൃദയങ്ങളെ എന്നെങ്കിലും ഒരുക്കിയിട്ടുണ്ടോ? എന്റെ ഹൃദയത്തില് ക്രിസ്തു ജനിച്ചിട്ടുണ്ട് എന്ന് പറയാന് നമ്മളില് ആര്‍ക്കെങ്കിലും കഴിയുമോ? ഉണ്ണിയേശു ജനിച്ച സ്ഥലം വിദ്വാന്‍മാര്‍ക്ക് കാണിക്കാനായി വഴികാട്ടിയ നക്ഷത്രം ആ കാലിത്തൊഴുത്തിനു മുകളില് പ്രകാശിച്ചതുപോലെ നമ്മുടെ ഹൃദയങ്ങളില് ഉണ്ണിയേശു ജനിച്ചാല് നമുക്കു ചുറ്റും ആ ദിവ്യതാരകത്തിന്റെ പ്രകാശം നിറയുമെന്ന് ഉറപ്പാണ്. ഹൃദയങ്ങളില് അടിച്ചുകൂടിയ പകയും വിദ്വേഷവും മാറ്റി, പശുത്തൊട്ടിയില് ഉണ്ണിയേശുവിനെ കിടത്താനായി മറിയയും ജോസഫും വിരിച്ച കീറത്തുണിപോലെ, നമുക്ക് നമ്മുടെ ഹൃദയങ്ങളില് സ്നേഹമെന്ന പട്ടുതുണി വിരിക്കാം. നമ്മുടെ ഹൃദയങ്ങളില് ജനിക്കുന്ന ഉണ്ണിയേശുവിനായി കാത്തിരിക്കാം.\nസന്തോഷപൂര്‍ണ്ണമായ ക്രിസ്തുമസിന്റെ എല്ലാവിധമായ മംഗളങ്ങളും നേരുന്നു…\nക്രിസ്തുമസ് സന്ദേശം article courtsey to\nPrevious articleസ്വപ്നത്തില് കൂടി കര്‍മത്തിന്‍റെ കുരുക്കുകളഴിക്കാം Next articleസാധനകള് വഴി മുട്ടുമ്പോള് Type in below box in English and press Convert\nശരീരത്തിന്‍റെയും മനസ്സിന്‍റെയും ചൈതന്യത്തില് പരിവര്‍ത്തനം\tനിശ്ചലമായിരിക്കാന് ശരീരത്തെ ഒരുക്കാം\tബ്രഹ്മരന്ധ്രം : ജീവന്‍റെ സഞ്ചാരപഥം\tകൂടുതല് അറിയാന്\nആഴ്ചയിലെ ഏഴു ദിവസവും ഏഴു നന്മകളേകുന്ന ധ്യാനലിംഗം ധ്യാനലിംഗത്തിന്‍റെ മേല്‍ക്കൂര നിര്‍മിക്കുവാന് സിമന്റോ, ഇരുമ്പോ, കോണ്‍ക്രീറ്റോ ഒന്നും ഉപയോഗിച്ചിട്ടില്ല എന്ന കാര്യം അത്ഭുതവഹമായ ഒരു സത്യമാണ്. ഒരിക്കല് ധ്യാനലിംഗ സന്നിധിയിലേക്ക് വന്ന ഒരാള് സദ്‌ഗുരുവിനോട്, “ഒരു മനുഷ്യന് സാമ്പത്തിക സമൃദ്ധി,…\n© 2015 Isha Foundation – Official Malayalam Blog. All Rights Reserved. Back to top


മൂന്നാം വട്ടം യെദിയൂരപ്പ : Deepika.com National News\nദക്ഷിണേന്ത്യയിൽ ആദ്യമായി താമര വിരിഞ്ഞ കർണാടകത്തിന്‍റെ മുഖ്യമന്ത്രിപദത്തിൽ ബി.എസ്. യെദിയൂരപ്പയ്ക്കിത് മൂന്നാം ഊഴം. കോൺഗ്രസിന്‍റെ ധരംസിംഗ് സർക്കാരിനെ താഴെയിറക്കി ജെഡി-എസ് നേതാവ്എച്ച്.ഡി. കുമാരസ്വാമി മുഖ്യമന്ത്രിയായപ്പോൾ ഉപമുഖ്യമന്ത്രിപദം യെദിയൂരപ്പയ്ക്കായിരുന്നു.\nജെഡി-എസുമായുണ്ടായ ധാരണയനുസരിച്ച് 2007ൽ ആദ്യമായി മുഖ്യമന്ത്രിയായ യെദിയൂരപ്പയ്ക്ക് വെറും ഏഴു ദിവസം മാത്രമായിരുന്നു മുഖ്യമന്ത്രിക്കസേരയിലിരിക്കാൻ കഴിഞ്ഞത്. എച്ച്.ഡി. കുമാരസ്വാമി പാലം വലിച്ചതായിരുന്നു കാരണം. 2008 ലെ നിയമസഭാ തെരഞ്ഞെടുപ്പിൽ ബിജെപി ഏറ്റവും വലിയ ഒറ്റക്കക്ഷിയായി.\nഭൂരിപക്ഷത്തിന് ഏതാനും എംഎൽഎമാരുടെ കുറവുണ്ടായിരുന്ന ബിജെപി സ്വതന്ത്രരെയും പ്രതിപക്ഷ എംഎൽഎമാരെയും വശത്താക്കി ഭൂരിപക്ഷമുണ്ടാക്കി. മുഖ്യമന്ത്രിസ്ഥാനത്തേക്ക് യെദിയൂരപ്പയല്ലാതെ മറ്റൊരു പേര് ബിജെപിക്കില്ലായിരുന്നു. ഓപ്പറേഷൻ ലോട്ടസ് എന്നു പേരിട്ട ചാക്കിട്ടുപിടിത്തത്തിലൂടെ നിരവധി പ്രതിപക്ഷ എംഎൽഎമാരെ യെദിയൂരപ്പ ബിജെപി പക്ഷത്താക്കി. എന്നാൽ, മൂന്നു വർഷം മാത്രമേ മുഖ്യമന്ത്രിസ്ഥാനത്തിരിക്കാൻ യെദിയൂരപ്പയ്ക്കു കഴിഞ്ഞുള്ളൂ. അനധികൃത ഭൂമിയിടപാടു കേസിൽ ലോകായുക്ത റിപ്പോർട്ടിനെത്തുടർന്ന് അദ്ദേഹത്തിനു സ്ഥാനമൊഴിയേണ്ടി വന്നു. പദവിയിൽ തുടരാൻ പരാമാവധി ശ്രമിച്ചെങ്കിലും കേന്ദ്ര നേതൃത്വത്തിന്‍റെ സമ്മർദ്ദത്തെത്തുടർന്ന് രാജിവയ്ക്കേണ്ടി വന്നു.\nതുടർന്നു ഡി.വി. സദാനന്ദ ഗൗഡ മുഖ്യമന്ത്രിയായി. കഷ്ടിച്ച് ഒരു വർഷം മാത്രമാണു സദാനന്ദ ഗൗഡയ്ക്കു പദവിയിലിരിക്കാൻ കഴിഞ്ഞത്. യെദിയൂരപ്പയുടെ എതിർപ്പിനെത്തുടർന്നു സദാനന്ദ ഗൗഡയെ മാറ്റി ജഗദീഷ് ഷെട്ടാറിനെ മുഖ്യമന്ത്രിയാക്കി.\nബിജെപിയിൽ അസംതൃപ്തനായി കഴിഞ്ഞിരുന്ന യെദിയൂരപ്പ 2012 നവംബർ 30നു കർണാടക ജനപക്ഷ എന്ന പാർട്ടിയുണ്ടാക്കി. ശ്രീരാമലുവും ബിജെപി വിട്ട് ബിഎസ്ആർ കോൺഗ്രസ് രൂപവത്കരിച്ചു. 2013ലെ നിയമസഭാ തെരഞ്ഞെടുപ്പിൽ ബിജെപിയുടെ അംഗബലം വെറും 40 സീറ്റിലേക്ക് ഒതുങ്ങാൻ കാരണം യെദിയൂരപ്പയുടെ പാർട്ടിയായിരുന്നു. പത്തു സീറ്റ് നേടിയ കെജെപി പത്തു ശതമാനം വോട്ടും നേടി. വടക്കൻ കർണാടകത്തിലെ ലിംഗായത്ത് മേഖലകളെല്ലാം ബിജെപിയെ കൈവിട്ടു. കോൺഗ്രസ് കർണാടക തിരിച്ചുപിടിച്ചു. സിദ്ധരാമയ്യ മുഖ്യമന്ത്രിയായി.\nകർണാടക രാഷ്‌ട്രീയത്തിൽ പ്രത്യേകിച്ച് ഒരു റോളുമില്ലാതെ കഴിയവേ താൻ ബിജെപിയിലേക്ക് ഉപാധികളില്ലാതെ മടങ്ങുകയാണെന്നു യെദിയൂരപ്പ പ്രഖ്യാപിച്ചു. ബിജെപിയുടെ പ്രധാനമന്ത്രിസ്ഥാനാർഥിയാകാൻ നരേന്ദ്ര മോദി ശ്രമങ്ങൾ നടത്തവേ എല്ലാവിധ പിന്തുണയുമായി യെദിയൂരപ്പ രംഗത്തെത്തി. ഏതാനും മാസങ്ങൾക്കകം മോദി ബിജെപിയുടെ അനിഷേധ്യ നേതാവായതോടെ വീണ്ടും യെദിയൂരപ്പയുടെ നല്ലകാലം തെളിഞ്ഞു. ഷിമോഗ ലോക്സഭാ മണ്ഡലത്തിൽ ബിജെപി ടിക്കറ്റിൽ മത്സരിച്ച യെദിയൂരപ്പ 363,305 വോട്ടിന്‍റെ ഭൂരിപക്ഷത്തിൽ വിജയിച്ചു. എന്നാൽ ഇദ്ദേഹത്തിനു മോദി മന്ത്രിസഭയിൽ ഇടം ലഭിച്ചില്ലെന്നതു ശ്രദ്ധേയമാണ്. 2016ൽ ബിജെപി സംസ്ഥാന അധ്യക്ഷ പദവിയിലെത്തിയ യെദിയൂരപ്പ കർണാടക ബിജെപിയിൽ പിടിമുറുക്കി. 2018ലെ തെരഞ്ഞെടുപ്പിൽ യെദിയൂരപ്പയെ ബിജെപി മുഖ്യമന്ത്രിസ്ഥാനാർഥിയാക്കി. അതേസമയം, മകനെ സ്ഥാനാർഥിയാക്കാനുള്ള യെദിയൂരപ്പയുടെ നീക്കം ബിജെപി കേന്ദ്ര നേതൃത്വം അംഗീകരിച്ചില്ല.\nകർണാടക ജനസംഖ്യയിൽ 17 ശതമാനത്തോളം വരുന്ന ലിംഗായത്തുകളുടെ അകമഴിഞ്ഞ പിന്തുണയാണു യെദിയൂരപ്പയുടെ ശക്തി. വീരേന്ദ്ര പാട്ടീലിനു ശേഷം ഇത്ര തലയെടുപ്പുള്ള ലിംഗായത്ത് നേതാവ് ഉണ്ടായിട്ടില്ല. മതപദവി നല്കി ലിംഗായത്ത് വിഭാഗത്തെ പാട്ടിലാക്കാനുള്ള സിദ്ധരാമയ്യയുടെ നീക്കം പാളി. യെദിയൂരപ്പ മുഖ്യമന്ത്രിയാകുന്നതു തടയാനാണു മതപദവി നല്കി‍യതെന്ന ബിജെപിയുടെ പ്രചാരണം ലിംഗായത്തുകളെ സ്വാധീനിച്ചു. വടക്കൻ-മധ്യ കർണാടകയിൽ മിക്ക ലിംഗായത്ത് ഭൂരിപക്ഷ മണ്ഡലങ്ങളും ബിജെപിക്കൊപ്പം നിന്നു.\nറെഡ്ഡി സഹോദരന്മാരുടെ കോടികളുടെ പിൻബലമുണ്ടായിട്ടും നരേന്ദ്ര മോദി പ്രചണ്ഡ പ്രചാരണം നടത്തിയിട്ടും ബിജെപിക്കു കർണാടകയിൽ കേവല ഭൂരിപക്ഷം ലഭിച്ചില്ല. എങ്കിലും ഏറ്റവും വലിയ കക്ഷിയെ ക്ഷണിക്കാമെന്ന കീഴ്‌വഴക്കവും സംഘപരിവാറുകാരനായ ഗവർണറും യെദിയൂരപ്പയ്ക്ക് മൂന്നാമതും പദവി സമ്മാനിച്ചിരിക്കുന്നു.\n17നു സത്യപ്രതിജ്ഞ ചെയ്യുമെന്നു വോട്ടെടുപ്പിനിടെ നിയുക്ത മുഖ്യമന്ത്രി പ്രഖ്യാപിച്ചിരുന്നു. അതു യാഥാർഥ്യമായി.


മകരവിളക്ക് ഒരുക്കങ്ങൾ പൂർത്തിയായി | sabarimala pilgrimage\nബോർഡിന്റെ പ്രതിസന്ധി മറികടക്കാൻ സർക്കാരിനോട് നൂറു കോടി കൂടി ആവശ്യപ്പെട്ടു-ദേവസ്വം പ്രസിഡന്റ്\nശബരിമല: സന്നിധാനത്തെ വരുമാനം ഗണ്യമായി കുറഞ്ഞ സാഹചര്യത്തിൽ തിരുവിതാംകൂർ ദേവസ്വം ബോർഡ് കടുത്ത പ്രതിസന്ധിയിലൂടെയാണ് കടന്നുപോകുന്നതെന്ന് പ്രസിഡന്റ് അഡ്വ. എൻ.വാസു. സംസ്ഥാന സർക്കാർ നൂറു കോടി രൂപ അനുവദിച്ചെന്നും വീണ്ടുമൊരു നൂറു കോടി കൂടി സർക്കാരിനോട് ആവശ്യപ്പെട്ടിട്ടുണ്ടെന്നും സന്നിധാനത്ത് വാർത്താസമ്മേളനത്തിൽ അദ്ദേഹം അറിയിച്ചു. സന്നിധാനത്ത് മകരവിളക്ക് തൊഴാനുള്ള ഒരുക്കങ്ങളെല്ലാം പൂർത്തിയായി.\nവ്യാഴാഴ്ച രാവിലെ 8.14-നാണ് മകരസംക്രമപൂജ. വൈകീട്ട് അഞ്ചുമണിയോടെ ശരംകുത്തിയിലെത്തുന്ന തിരുവാഭരണഘോഷയാത്രയെ ദേവസ്വം ഉദ്യോഗസ്ഥർ സ്വീകരിച്ച് സന്നിധാനത്തേക്ക് ആനയിക്കും. വൈകീട്ട് 6-ന് അയ്യപ്പന് തിരുവാഭരണം ചാർത്തി ദീപാരാധന നടക്കും. തുടർന്ന് മകരജ്യോതി തെളിയും. മണ്ഡലമകരവിളക്കുകാലത്ത് ചൊവ്വാഴ്ച വരെ ശബരിമലയിൽനിന്നുള്ള വരുമാനം പതിനാറര കോടിയോളമാണ്. കഴിഞ്ഞ വർഷം 166 കോടി രൂപ കിട്ടിയ സ്ഥാനത്താണിത്.\nമണ്ഡലമകരവിളക്കുകാലത്ത് ചൊവ്വാഴ്ച വരെ 1,32673 തീർത്ഥാടകരാണ് സന്നിധാനത്ത് ദർശനം നടത്തിയത്. ബോർഡിനു കീഴിൽ 1250 ക്ഷേത്രങ്ങളുണ്ട്. ഇതിൽ 50 ക്ഷേത്രങ്ങളിൽനിന്ന് മാത്രമാണ് മിച്ചവരുമാനം ലഭിക്കുന്നത്.\nബാക്കി ക്ഷേത്രങ്ങളിലെ കാര്യങ്ങൾ നിർവഹിക്കുന്നതിന് ശബരിമലയിലെ വരുമാനം ഉപയോഗപ്പെടുത്തുന്നുണ്ട്. വരുമാനത്തിന്റെ മൂന്നിരട്ടിയാണ് ബോർഡിന്റെ ഇപ്പോഴത്തെ ചെലവ്. കോവിഡ് ഭീഷണി കഴിഞ്ഞാൽ അന്യസംസ്ഥാനങ്ങളിൽനിന്നും ഭക്തരിൽനിന്നും വിഭവ സമാഹരണം നടത്താൻ ഉദ്ദേശിക്കുന്നുണ്ട്. ശബരിമല തീർത്ഥാടനം വിചാരിച്ചതിലും ഭംഗിയായി നടന്നുവെന്നും അദ്ദേഹം പറഞ്ഞു. പുതുതായി ബോർഡ് അംഗമായ പി.എം.തങ്കപ്പനും വാർത്താസമ്മേളനത്തിൽ പങ്കെടുത്തു.


യോഗ തടസ്സങ്ങളുടെ കൂടെ വരുന്നവ (യോഗപദ്ധതി 44)\nഒന്‍പത് തരം ചിത്ത വിക്ഷേപങ്ങള് അഥവാ തടസ്സങ്ങള് (അന്തരായങ്ങള്) പറയുന്നതോടൊപ്പം അവയ്ക്ക്5കൂടപ്പിറപ്പുകളെയും (സഹഭുവങ്ങള്) പറയുന്നുണ്ട്.\n‘ദു:ഖ – ദൗര്‍മനസ്യ – അംഗമേജയത്വ – ശ്വാസ – പ്രശ്വാസാ: വിക്ഷേപ സഹ ഭുവ:’\nഅതായത് രോഗം (വ്യാധി) വരുമ്പോള് ദു:ഖം വരും, ദൗര്‍മനസ്യം വരും, ചിലപ്പോള് വിറ വരും, ശ്വാസോച്ഛ്വാസങ്ങളില് മാറ്റം വരും. ഇവയെയാണ് സഹഭുവങ്ങളെന്നു സൂചിപ്പിക്കപ്പെട്ടത്. ഇവ അഞ്ചും വിക്ഷിപ്ത ചിത്തരിലേ കാണൂ. ഏകാഗ്രചിത്തരില് ഇവ കാണില്ല.\nചിത്ത വിക്ഷേപങ്ങളുടെ ലക്ഷണമായും ഇവയെ എടുക്കാം. വേദന ദു:ഖമാണ് – ശാരീരികമായാലും മാനസികമായാലും. അതുണ്ടായാല് ശരീരത്തിലോ മനസ്സിലോ രോഗമുണ്ടെന്നു മനസ്സിലാക്കാം. വേദനയോടൊപ്പം ബലക്ഷയം കൂടി വന്നാല് നിരാശയാണ് ഫലം. അത് നാഡികളെ ബാധിക്കും. പ്രാണ പ്രവാഹത്തെ തടസ്സപ്പെടുത്തും. ശ്വാസഗതിയില് ഇതു പ്രതിഫലിക്കും.\nസാംഖ്യകാരിക തുടങ്ങുന്നത് ‘ദു:ഖത്രയ അഭിഘാതാത് ജിജ്ഞാസാ തദഭിഘാതകേ ഹേതൗ’ എന്നാണ്. ഭൗതികവും ആത്മീയവും ദൈവികവുമായി മൂന്ന് തരം ദു:ഖങ്ങളുണ്ട്.\nമറ്റു ജന്തുക്കളില് (ഭൂതങ്ങളില്) നിന്നുള്ള ഉപദ്രവങ്ങളാണ് ആധിഭൗതികങ്ങള്. വീട്, മതില് മുതലായവയൊക്കെ നാം ഉണ്ടാക്കുന്നത് ഈ ദു:ഖങ്ങളെ തടയാനാണ്.\nതന്റെ തന്നെ ശരീരത്തിലും മനസ്സിലും ഉണ്ടാകുന്ന രോഗാദികളും രാഗാദികളും ആയ ദുഃഖങ്ങള് ആധ്യാത്മികങ്ങള്. ആത്മാവ് എന്നാല് ഇവിടെ വ്യക്തി എന്നര്‍ഥമെടുത്താല് മതി. ഉള്ളിലിരിക്കുന്ന ചൈതന്യമെന്ന അര്‍ത്ഥത്തിലല്ല. ദാഹം, വിശപ്പ് മുതലായവ ദുഃഖം തന്നെ. വെള്ളം ഭക്ഷണം എന്നിവയാല് അവ മാറിക്കിട്ടും. എന്നാല് അവ അശുദ്ധമാണെങ്കില് മറ്റു രോഗങ്ങള് വരും. വാതം, പിത്തം, കഫം എന്നീ ത്രിദോഷങ്ങളുടെ വൈഷമ്യം കൊണ്ടും രോഗം വരും. വയറിളക്കം, പനി മുതലായവ ഇതില് പെടും.\nപ്രകൃതിയില് നിന്നുണ്ടാകുന്ന അതിവൃഷ്ടി, അനാവൃഷ്ടി, സുനാമി, കോവിഡ് 19, ഗ്രഹപ്പിഴകള് മുതലായവ ആധിദൈവികങ്ങള്. ഇവയെ മറികടക്കാനുള്ള പ്രയാസങ്ങളും ദു:ഖങ്ങളാണ്. ദേവന്മാര് പ്രകൃതിയുടെ പ്രതിപുരുഷന്മാര് തന്നെ.\nഖം എന്നാല് ആകാശം എന്നര്‍ത്ഥമുണ്ട്. ദുഷ്ടമായ ഖം ആണ് ദു:ഖം. പുറത്തെ ആകാശം ദുഷിച്ചാലും ഹൃദയാകാശം ദുഷിച്ചാലും ദു:ഖം തന്നെ.\nഒരുവന്റെ ഇച്ഛകളും ആഗ്രഹങ്ങളും സാധിക്കാതെ വരുമ്പോള് മനസ്സിനുണ്ടാകുന്ന ക്ഷോഭമാണ് ദൗര്‍മനസ്യം. ഇതിന്റെ എതിര് വാക്കാണ് സൗമനസ്യം. മനസ്സ് ശാന്തമായൊഴുകും. ഒരു ഗ്ലാസില് പകുതി പാല് ഉണ്ടെങ്കില് ദുര്‍മനസ്സുള്ളവന് അത് പകുതിയും കാലിയാണെന്നു പറയും; സുമനസ്സ് പകുതി നിറഞ്ഞിട്ടുണ്ടെന്നു പറയും.\nകാലമാവുമ്പോള് മാവില് നിറയെ മാങ്ങയുണ്ടാകും. അതില് മാവു സന്തോഷിക്കണം. മാങ്ങയ്ക്കു പകരം തേങ്ങയുണ്ടാവണമെന്നാഗ്രഹിക്കരുത്. ദുര്‍മനസ്സാണ് അത്തരത്തിലാഗ്രഹിക്കുക.\nഅംഗങ്ങള് അഥവാ അവയവങ്ങള് വിറക്കുക – അംഗാനി ഏജയതി, കമ്പയതി – അതാണ് അംഗമേജയത്വം. ‘സമം കായ – ശിരോ – ഗ്രീവം ധാരയന് അചലം സ്ഥിര:’ എന്ന് ഭഗവദ്ഗീത. ദേഹം, ശിരസ്സ്, കഴുത്ത് എന്നിവ സമമാക്കി അചലമായും സ്ഥിരമായും ഇരിക്കണം. വിറയലിന് രോഗവും കീടങ്ങളുടെ ആക്രമണവും ആസന സിദ്ധി ഇല്ലാത്തതും കാരണമാവാം. വികാരവിക്ഷോഭമുണ്ടാവുമ്പോള് ശരീരം കോച്ചുന്നതും പിരിമുറുക്കമുണ്ടാവുമ്പോള് അങ്ങോട്ടുമിങ്ങോട്ടും നടക്കുന്നതും നടക്കുമ്പോള് കൈ കൊണ്ട് അറിയാതെ ആംഗ്യം കാട്ടുന്നതുമൊക്കെ ഇതില് പെടും.\nശ്വാസ – പ്രശ്വാസം\nഅകത്തേക്കെടുക്കുന്ന വായുവാണ് ശ്വാസം. അകത്തുള്ള വായുവിനെ പുറത്തേക്കു കളയുന്നത് പ്രശ്വാസം. അലര്‍ജി, ആസ്ത്മാരോഗം മുതലായവ ശ്വാസഗതിയുടെ വേഗതയില് മാറ്റമുണ്ടാക്കും. മനസ്സില് പിരിമുറുക്കമുണ്ടാവുമ്പോള് ശ്വാസത്തിനു വേഗത കൂടും. ഇവ സാധകന്റെ നിയന്ത്രണത്തിലിരിക്കണം. പ്രാണായാമം ഇതിനുള്ള അഭ്യാസമാണ്.\nചിത്തവിക്ഷേപങ്ങള് രാജസഗുണത്തിന്റെ പ്രകടീഭാവമാണ്. സാത്വികത വളരുമ്പോള് മനസ്സ് അടങ്ങും.


ഉത്കണ്ഠ, നിരാശ, ഒപ്പം അതിജീവനത്തിന്റെ പുത്തൻ വഴികളും: 2021 സ്ത്രീകൾക്ക് സമ്മാനിച്ചത്...\nസർവേകൾ സൂചിപ്പിക്കുന്നത് മഹാമാരി പടർന്ന് തുടങ്ങിയപ്പോൾ മുതൽ ഗാർഹിക പീഡനങ്ങളും ഇന്റിമേറ്റ് പാർട്ട്ണർ വയലൻസും ക്രമാതീതം ആയി വർദ്ധിച്ചിരിക്കുന്നു എന്നാണ്\nകോവിഡ് 19ന്റെ അനന്തര ഫലങ്ങളെ കുറിച്ച് ആഗോള തലത്തിൽ നിരവധി പഠനങ്ങൾ നടന്ന് വരുന്നുണ്ട്. അതിൽ പ്രധാനപ്പെട്ടത് ആണ് പോസ്റ്റ് കോവിഡ് മെന്റൽ ഹെൽത് ഇഷ്യൂസ്. കോവിഡ് വന്ന് മാറിയവർ നേരിടുന്ന അതിഭീകരം ആയ മാനസിക പ്രശ്നങ്ങൾ അന്താരാഷ്ട്ര തലത്തിൽ ശ്രദ്ധ ആകർഷിച്ച് കൊണ്ടിരിക്കുകയാണ്. അതിനൊപ്പം നിൽക്കുന്ന മറ്റൊരു വിഷയം ആണ് കുടുംബത്തിന് അകത്ത് സ്ത്രീകൾ നേരിടുന്ന മാനസികവും ശാരീരികവും ആയ വെല്ലുവിളികൾ. സർവേകൾ സൂചിപ്പിക്കുന്നത് മഹാമാരി പടർന്ന് തുടങ്ങിയപ്പോൾ മുതൽ ഗാർഹിക പീഡനങ്ങളും ഇന്റിമേറ്റ് പാർട്ട്ണർ വയലൻസും ക്രമാതീതം ആയി വർദ്ധിച്ചിരിക്കുന്നു എന്നാണ്. ഈ വിഷയങ്ങളിലേക്ക് നമുക്ക് എത്തി നോക്കാം..\nവീട്ടിൽ ഇരുന്നുള്ള ജോലിയും വീട്ടുജോലിയും..\n2019-ൽ ആദ്യത്തെ ലോക്ക്ഡൗൺ നിലവിൽ വന്നപ്പോൾ മലയാളികൾ അത് ആഘോഷം ആക്കി. എന്നാൽ കുടുംബാംഗങ്ങൾ എല്ലാം എല്ലാ സമയവും ഒരുമിച്ച് വീട്ടിൽ ഉണ്ടായിരിക്കുക എന്നത് സ്ത്രീകളുടെ ജോലിഭാരം ഇരട്ടി ആക്കി എന്നാണു റിപ്പോർട്ടുകൾ സൂചിപ്പിക്കുന്നത്. 'ഐഡിയാസ് ഫോർ ഇന്ത്യ' എന്ന സന്നദ്ധ മാധ്യമ സംഘടന പറയുന്നത് ഇങ്ങനെ: "വികസ്വര രാജ്യങ്ങളിലെ സ്ത്രീകൾക്ക് കടുത്ത സമ്മർദ്ദം ആണ് കോവിഡ് മഹാമാരി നൽകിയത്.\nകുടുംബാംഗങ്ങൾക്ക് രോഗം പിടിപെടുമോ എന്നത് മുതൽ ഓരോ നേരവും സദ്യ ഒരുക്കണമല്ലോ എന്നത് വരെ നിരവധി ആശങ്കകൾ ദിനം പ്രതി അവർ അനുഭവിച്ച് പോന്നുവത്രേ. വീട് വൃത്തിയാക്കൽ മുതൽ എല്ലാ വീട്ടുജോലികളും പല ആവർത്തി ഓരോ ദിവസവും ചെയ്യേണ്ടി വരുന്നത് കൂടാതെ ഭർത്താവിന്റെ ലൈംഗിക താത്പര്യങ്ങൾ കൂടുന്നത് പോലും സ്ത്രീകൾക്ക് ഈ കഴിഞ്ഞ രണ്ട് വർഷങ്ങൾക്ക് ഉള്ളിൽ വൻ ഭീഷണി ഉയർത്തി. നിർഭാഗ്യവശാൽ നമ്മുടെ ആരോഗ്യ മേഖല ശാരീരിക ആരോഗ്യത്തിന് കൊടുക്കുന്നതിന്റെ പത്തിൽ ഒന്ന് പ്രാധാന്യം പോലും മാനസിക ആരോഗ്യത്തിന് കൊടുക്കുന്നുമില്ല."\nഇന്റിമേറ്റ് പാർട്ട്ണർ വയലൻസ്\nപുരുഷകേന്ദ്രീകൃത കുടുംബ വ്യവസ്ഥിതിയിൽ ഭാര്യ എന്നാൽ ഭർത്താവിന് തന്റെ എല്ലാ ഫ്രസ്‌ട്രേഷനുകളും ഇറക്കി വയ്ക്കാൻ ഉള്ള അത്താണി എന്നാണ് അർത്ഥം. അതിനാൽ ഭർത്താവിന്റെ തൊഴിലിടത്തെ പ്രശ്നങ്ങൾ, ജോലി നഷ്ടം, സാമൂഹ്യ ബന്ധങ്ങൾ നഷ്ടപ്പെടുമ്പോൾ ഉള്ള ദേഷ്യം, ഏറിയ ലൈംഗിക ചിന്തകൾ തുടങ്ങി എല്ലാ പ്രശ്നങ്ങളുടെയും വൈകാരിക ഭാരം ചുമക്കുന്നത് സ്ത്രീകൾ ആയിരിക്കും. അതിനൊപ്പം കുട്ടികളുടെ ഓൺലൈൻ വിദ്യാഭ്യാസവും അവരുടെ മേൽനോട്ടവും.\nലൈംഗിക അതിക്രമങ്ങൾ മുതൽ കുടുംബത്തിനകത്ത് നടക്കുന്ന അനീതികൾ വരെ നീളുന്ന വലിയൊരു ലിസ്റ്റ് 'ഇന്റിമേറ്റ് പാർട്ട്ണർ വയലൻസ്' എന്ന വിഭാഗത്തിൽ പെടും\nലൈംഗിക അതിക്രമങ്ങൾ മുതൽ കുടുംബത്തിനകത്ത് നടക്കുന്ന അനീതികൾ വരെ നീളുന്ന വലിയൊരു ലിസ്റ്റ് 'ഇന്റിമേറ്റ് പാർട്ട്ണർ വയലൻസ്' എന്ന വിഭാഗത്തിൽ പെടും. പലപ്പോഴും ഇതിന്റെ എല്ലാം കാരണങ്ങൾ മനസ്സിലാക്കി സഹിച്ച് ജീവിക്കാൻ ആണ് സ്ത്രീകൾ ശ്രമിക്കുക. അതിന്റെ ഫലം ആയി ആങ്‌സൈറ്റി, ഡിപ്രഷൻ മുതലായ ആരോഗ്യ പ്രശ്നങ്ങൾ ഉടലെടുക്കുകയും ചെയ്യുന്നു.\n2021 അതിജീവനത്തിന്റെ വർഷം\nകോവിഡ് മഹാമാരി ലോകത്തിന്റെ വ്യവസ്ഥ തന്നെ മാറ്റി മറിച്ച്, മനുഷ്യർക്ക് ചുറ്റും മരണവും ദുരിതവും മാത്രം വിതച്ചപ്പോൾ 2021 അതിജീവനത്തിന്റെ വർഷം ആയിരുന്നു. പോയ വർഷത്തെ തിരിച്ചടികളിൽ നിന്ന് കര കയറാൻ തങ്ങളാൽ ആകുന്നത് എല്ലാം ചെയ്ത് പുതിയ നോർമലിൽ കാലുറപ്പിച്ച് നിൽക്കാൻ മനുഷ്യർ പഠിച്ച വർഷം. ഉദ്യോഗത്തിലും വ്യക്തിജീവിതത്തിലും സാമൂഹ്യ ജീവിതത്തിലും എല്ലാം പുതിയ തുടക്കങ്ങൾ കുറിച്ച് ഇനിയുള്ള ജീവിതത്തിന് ഒരു പുത്തൻ ഉണർവോടെ ആളുകൾ പ്രയത്നിച്ച തുടങ്ങിയ വർഷം.\nപക്ഷെ ഇപ്പോഴും ഇവിടെ തളം കെട്ടി നിൽക്കുന്ന ചില ഭീകരതകൾ ഉണ്ട്. ഓമിക്രോൺ പടർന്ന് പിടിക്കുമ്പോൾ വീണ്ടും ലോകം വാതിലുകൾ കൊട്ടി അടക്കുകയാണ്. നാളെ എന്താണ് എന്ന് വ്യക്തമായി ധാരണ ഇല്ലാതെ, ഏത് നിമിഷവും താനോ തനിക്ക് ചുറ്റും ഉള്ളവരോ അപ്രത്യക്ഷം ആയേക്കാം എന്ന ബോധ്യത്തോടെ ജീവിതത്തെ നേരിടാൻ തയ്യാർ ആയ മനുഷ്യർ. ഈ അവസ്ഥ നൽകുന്ന മാനസിക വെല്ലുവിളി ചെറുതല്ല.\nഈ സാഹചര്യത്തിൽ ലോകത്ത് എമ്പാടും ഉള്ള ആരോഗ്യ പ്രവർത്തകർ സ്ത്രീകൾക്ക് നൽകുന്ന ചില അതിജീവന തത്വങ്ങൾ ഉണ്ട്.\n1. തനിക്ക് സംവദിക്കാവുന്ന, തന്റെ പ്രശ്നങ്ങൾ മുൻവിധി ഇല്ലാതെ കേട്ടിരിക്കും എന്ന് ഉറപ്പുള്ള സൗഹൃദങ്ങൾ ഉണ്ടാക്കുക.\n2. യാതൊരു അതിക്രമവും - മാനസികമോ ശാരീരികമോ ആകട്ടെ - ഒരു കാരണവശാലും സഹിച്ച് നിൽക്കാതിരിക്കുക. നോ പറയേണ്ട ഇടത്ത് നോ പറയുക തന്നെ ചെയ്യുക.\n3. നല്ല ഉറക്കം ഉറപ്പ് വരുത്തുക, സ്വന്തം ശരീരം ശ്രദ്ധിക്കുക. കാരണം അവനവനെ ശ്രദ്ധിക്കാൻ മറ്റൊരാൾക്ക് കഴിയില്ല.\nവീടിനുള്ളിൽ സമാധാനം ഉറപ്പ് വരുത്തുക. അത് ഇല്ലാത്ത പക്ഷം എന്താണ് തടസ്സം എന്നത് കണ്ടെത്തി, സമാധാനം നശിപ്പിക്കുന്ന ആളിനോട് മാന്യമായി ചർച്ച ചെയ്യുക\n4. താങ്ങാൻ ആകാത്ത നിരാശ, സങ്കടം തുടങ്ങിയവ മടിക്കാതെ ഒരു കൗൺസിലിങ് എക്സ്പേർട്ടിനോട് തുറന്ന് പറയുക. അങ്ങനെ ഒരാളെ അറിയാത്ത പക്ഷം അടുത്തുള്ള ആശുപത്രിയിൽ എത്തി കാര്യം പറയുക. അവർ നിങ്ങളെ മുന്നോട്ട് നയിക്കും.\n5. വീട്ടുജോലികൾ ഒറ്റയ്ക്ക് ചെയ്യാതെ വീട്ടിൽ ഉള്ള എല്ലാവരോടും ഒന്നിച്ച് ചെയ്യാൻ ആവശ്യപ്പെടുക.\n6. താത്പര്യമില്ലാത്ത ലൈംഗിക ബന്ധം - അത് ഭർത്താവിനൊപ്പം ആണെങ്കിൽ പോലും - തുടരാതിരിക്കുക.\n7. ഗർഭധാരണം, പ്രസവം, ഗർഭനിരോധനം തുടങ്ങിയ കാര്യങ്ങളിൽ വ്യക്തവും വ്യക്തിപരവും ആയ തീരുമാനങ്ങൾ എടുത്ത് നടപ്പിലാക്കുക.\n8. സ്വന്തം ആയി പണം സമ്പാദിക്കുക. സ്വന്തം ആവശ്യങ്ങൾ സ്വയം നിറവേറ്റുക.\n9. വീടിനുള്ളിൽ സമാധാനം ഉറപ്പ് വരുത്തുക. അത് ഇല്ലാത്ത പക്ഷം എന്താണ് തടസ്സം എന്നത് കണ്ടെത്തി, സമാധാനം നശിപ്പിക്കുന്ന ആളിനോട് മാന്യമായി ചർച്ച ചെയ്യുക. ആവശ്യമെങ്കിൽ നിയമപരം ആയോ വൈദ്യശാസ്ത്രപരം ആയോ അയാളെ നോർമൽ ആകാൻ സഹായിക്കുക.\n10. സ്വന്തം ആയി ഒരു ഹോബി എങ്കിലും രൂപപ്പെടുത്തുക. അവനവന്റെ ഏറ്റവും വലിയ പ്രയോറിറ്റി സ്വന്തം തൃപ്തി ആണെന്ന് മനസ്സിൽ പറഞ്ഞ് വയ്ക്കുക.\nഈ വിഷയത്തിൽ പ്രശസ്ത കൗൺസിലിങ് വിദഗ്ധയും ട്രെയ്‌നറും ആയ സജിത റഷീദ് പറയുന്നത് ഇങ്ങനെ:\n"കുടുംബത്തിൽ സമാധാനം നശിക്കുമ്പോൾ അത് ഏറ്റവും കൂടുതൽ ബാധിക്കുന്നത് കുട്ടികളെ ആണ്. അവരുടെ വ്യക്തിത്വ രൂപീകരണത്തെ തന്നെ അത് ദോഷം ആയി ബാധിക്കും. വീടിനുള്ളിൽ അതിക്രമങ്ങളും പീഡനങ്ങളും കൂടി വരികയും അത് തുറന്ന് പറയാൻ പഴയ പോലെ സാമൂഹ്യ ഇടങ്ങൾ ഇല്ലാതിരിക്കുകയും ചെയ്യുന്നത് ആണ് കൂടി വരുന്ന ആത്മഹത്യയ്ക്ക് കാരണം. മാനസിക സമ്മർദ്ദം താങ്ങാവുന്നതിലും അപ്പുറം ആയാൽ മനസ്സ് കൈവിട്ട് പോകുക തന്നെ ചെയ്യും. സ്വന്തം മനസ്സിന് മുകളിൽ ഒരു നിരീക്ഷണം ഏർപ്പെടുത്തുക എന്നത് ആണ് ആദ്യ പടി. അതിക്രമങ്ങളെ നിയമപരം ആയും നിരാശയെ വൈദ്യശാസ്ത്രപരം ആയും നേരിടാൻ ഈ നാട്ടിലെ സ്ത്രീകൾ പഠിക്കണം. അതിന് അവർ കുടുംബത്തെ ആശ്രയിക്കാതെ സ്വന്തം കാലിൽ നില്കാറാകണം."\n2022ൽ ഒരു പ്രതിജ്ഞ\nടോക്സിക്ക് ആയ ബന്ധങ്ങളെ അവഗണിക്കുക എന്നത് ആകട്ടെ 2022-ൽ സ്ത്രീകൾ എടുക്കുന്ന ആദ്യ പ്രതിജ്ഞ. തന്റെ വ്യക്തിത്വം നഷ്ടപ്പെടുത്തുന്നതും തന്റെ മേൽ അധികാരം സ്ഥാപിക്കുന്നതും ആയ എല്ലാ ബന്ധങ്ങളോടും ബൈ പറയാൻ ഉള്ള ആർജവം സ്ത്രീകൾക്ക് കൈവരട്ടെ.\nസ്വന്തം ഭാവി ജീവിതത്തെ കുറിച്ച് വ്യക്തം ആയ ലക്ഷ്യങ്ങൾ ഉണ്ടാകുക, അത് നടത്തി എടുക്കാൻ വേണ്ട പ്ലാൻ രൂപപ്പെടുത്തുക എന്നത് ആകട്ടെ രണ്ടാമത്തെ പ്രതിജ്ഞ. ചുറ്റും ഉള്ളവർക്ക് വേണ്ടി മെഴുക് തിരി പോലെ എരിഞ്ഞ് തീരുന്ന സ്ത്രീജന്മങ്ങൾ ഇന്നലെകളിലെ കാഴ്ചകൾ മാത്രം ആകേണ്ടതാണ്.\nസ്വന്തം ശരീരത്തിനും മനസ്സിനും മേൽ പൂർണ്ണം ആയ അധികാരവും നിയന്ത്രണവും നേടുക എന്നത് ആകട്ടെ മൂന്നാമത്തെ പ്രതിജ്ഞ. മറ്റൊരാൾക്ക് വേണ്ടി ശരീരമോ ജീവിതമോ വ്യക്തിത്വമോ പണയം വച്ചുകൊണ്ട് സ്ത്രീകൾക്ക് ഒന്നും നേടാനോ നില നിർത്താനോ ഇല്ല - അത് കുടുംബം ആയാലും ദാമ്പത്യം ആയാലും സാമൂഹ്യ നിലനിൽപ്പ് ആയാലും.


ലഹരി ഉപയോഗം തടയാൻ എക്സൈസ് സ്കൂളിലേക്ക്; നാളെ തുടക്കം - Samakalika Malayalam\nലഹരി ഉപയോഗം തടയാൻ എക്സൈസ് സ്കൂളിലേക്ക്; നാളെ തുടക്കം\nപാലക്കാട്: വിദ്യാർഥികളിലെ ലഹരി ഉപയോഗത്തിനു തടയിടാനുള്ള പ്രവർത്തനങ്ങളുമായി എക്സൈസ് വകുപ്പ്. ഇതിന്റെ ഭാഗമായി സംസ്ഥാനത്തെ ഓരോ സ്കൂളിലും ഓരോ ഉദ്യോഗസ്ഥനെ വീതം ചുമതലപ്പെടുത്താനാണ് പദ്ധതി ആവിഷ്കരിച്ചിരിക്കുന്നത്. ‘വൺ ഓഫീസർ, വൺ സ്കൂൾ’ എന്നാണു പദ്ധതിയുടെ പേര്. നാളെ തുടക്കമാകും.\nസംസ്ഥാന എക്സൈസ് കമ്മീഷണർ മുതൽ സിവിൽ എക്സൈസ് ഓഫീസർ വരെയുള്ള അയ്യായിരത്തോളം ഉദ്യോഗസ്ഥർക്ക് ഓരോ സ്കൂളിന്റെ ചുമതല ഉണ്ടായിരിക്കും. സ്കൂൾ പരിസരത്തെ ലഹരി വസ്തുക്കളുടെ സംഭരണം, വിൽപന, ഉപഭോഗം എന്നിവ തടയുന്നതിനും വിദ്യാർഥികളെയും അധ്യാപകരെയും രക്ഷിതാക്കളെയും ഉൾപ്പെടുത്തി ബോധവത്കരണ പ്രവർത്തനം നടത്തുന്നതിനും ഉദ്യോഗസ്ഥൻ നേതൃത്വം നൽകണം.\nസ്കൂൾ പരിസരം പരിശോധിച്ച്, സമീപത്തെ വ്യാപാര സ്ഥാപനങ്ങളിൽ ലഹരി വസ്തുക്കളുടെ വിൽപന ഇല്ലെന്ന് ഉറപ്പാക്കണം. ജില്ലകളിലെ തിരഞ്ഞെടുക്കപ്പെട്ട സ്കൂളുകളിൽ എക്സൈസ് കമ്മീഷണർ മിന്നൽ സന്ദർശനം നടത്തി ഉദ്യോഗസ്ഥന്റെ പ്രവർത്തനത്തെക്കുറിച്ചു വിലയിരുത്തൽ നടത്തും.\nലഹരി പദ്ധതി ഓഫീസർ എക്സൈസ് വകുപ്പ് വൺ ഓഫീസർ വൺ സ്കൂൾ കമ്മീഷണർ


23 വര്‍ഷം ക്വാറന്‍റീന്; മഹാമാരി തുടക്കവുമായി മേരി | Things You May Not Know About 'Typhoid Mary' - Malayalam BoldSky\n12 min ago ബുധന് കുംഭം രാശിയിലേക്ക്; രണ്ടാഴ്ചക്കാലം ശ്രദ്ധിക്കേണ്ട രാശിക്കാര്\n2 hrs ago കോവിഡ് വൈറസ് ഹൃദയത്തെ ബാധിക്കുന്ന ലക്ഷണങ്ങള്\nMovies ബിഗ് ബോസിലേക്ക് നായികനായകന് താരവും? വിന്‍സി അലോഷ്യസിന് പറയാനുള്ളത് ഇതാണ്\nAutomobiles 2021 HR-V എസ്‌യുവിക്ക് കരുത്തേകാൻ ഹോണ്ട സിറ്റിയുടെ അതേ ഹൈബ്രിഡ് എഞ്ചിനും\nNews പീഡനത്തിനിരയായ കന്യാസ്ത്രീക്കെതിരെയുള്ള പരാമര്‍ശം; പിസി ജോര്‍ജിനെ ശാസിക്കാന് ശുപാര്‍ശ\n| Published: Thursday, May 7, 2020, 19:05 [IST]\nഇന്ന് ലോകം മുഴുവന് ഒരു യുദ്ധത്തിലാണ്. കൊറോണവൈറസ് എന്ന അതിഭീകരവ്യാപനത്തിനെതിരേയുള്ള യുദ്ധത്തില്. ലോകത്തിന്റെ മുക്കും മൂലയും വരെ ഇതിനെതിരേ പൊരുതിക്കൊണ്ടിരിക്കുകയാണ്. ലോകത്തിന്റെ ഓരോ കോണിലും വരെ എങ്ങനെ ഈ വൈറസിനെ തുരത്താം എന്നുള്ളതാണ് ആലോചിച്ച് കൊണ്ടിരിക്കുന്നത്. കേരളത്തില് രോഗവ്യാപനശേഷി കുറഞ്ഞുവെങ്കിലും ലോകത്തിന്റെ പല കോണുകളില് നിന്നും കേള്‍ക്കുന്ന വാര്‍ത്ത അത്ര ശുഭകരമല്ല എന്നുള്ളത് തന്നെയാണ്.\nഎന്നാല് ഇത് ആദ്യത്തെ പ്രാവശ്യമല്ല ഇത്തരം ഒരു മഹാമാരി നമ്മുടെ ജീവനെടുക്കുന്നത്. 1918-ല് ആരംഭിച്ച് രണ്ട് വര്‍ഷത്തോളം നീണ്ട് നിന്ന സ്പാനിഷ് ഫ്‌ളൂ എന്ന ഭീകരനാണ് ലോകത്തിലെ ഏറ്റവും ആളുകളെ ആക്രമിച്ച രോഗം. ഇതില് 500 മില്ല്യണ് ആളുകളാണ് ലോകത്തിന്റെ പലഭാഗങ്ങളിലും രോഗബാധിതരായത്. 50 മില്ല്യണിലധികം ആളുകളാണ് മരണപ്പെട്ടത്. എന്നാല് ഇതിനേക്കാള് ഒരു വ്യക്തിയുടെ പേരില് രോഗം അറിയപ്പെടുന്നതിനെക്കുറിച്ച് ആലോചിച്ച് നോക്കൂ. ടൈഫോയ്ഡ് എന്ന മഹാമാരിയാണ് ടൈഫോയ്ഡ് മേരിയുടെ പേരില് അറിയപ്പെടുന്നത്. ഇതിനെക്കുറിച്ച് നമുക്ക് നോക്കാം.\nയഥാര്‍ത്ഥ പേര് മേരി മലന്\nടൈഫോയ്ഡ് മേരി എന്നറിയപ്പെടുന്ന വ്യക്തിയുടെ യഥാര്‍ത്ഥ പേര് മേരി മലന് എന്നായിരുന്നു. 1869 സെപ്റ്റംബര് 23 ന് അയര്‍ലണ്ടിന്റെ വടക്ക് ഭാഗത്തുള്ള കുക്ക്‌സ്റ്റോണ് എന്ന ചെറിയ ഗ്രാമത്തിലാണ് അവര് ജനിച്ചത്. കൗണ്ടി ടൈറോണിലെ ജന്മനാട് അയര്‍ലന്റിലെ ഏറ്റവും ദരിദ്ര പ്രദേശങ്ങളിലൊന്നായിരുന്നു. പക്ഷേ കൗമാരത്തില് തന്നെ അവര് പുതിയ ജീവിതരീതി തിരഞ്ഞെടുക്കുന്നതിന് വേണ്ടി ഗ്രാമത്തില് നിന്നും പുറത്തേക്ക് എത്തി. പാചകക്കാരിയായായിരുന്നു ഇവരുടെ തുടക്കം. ന്യൂയോര്‍ക്കിലേയും പരിസരപ്രദേശങ്ങളിലേയും വീടുകളില് പാചകക്കാരിയായി മേരി ജോലി ചെയ്തു. എന്നാല് മേരിയുണ്ടാക്കുന്ന ഭക്ഷണത്തിലൂടെ തന്നെ മേരി പാചകക്കാരികള്‍ക്കിടയിലെ താരമായി മാറി.\nമേരി നില്‍ക്കുന്ന വീട്ടില് രോഗം\nഅയര്‍ലന്റില് ജനിച്ച മേരി അമേരിക്കയിലെ ഓരോ സമ്പന്ന കുടുംബത്തിലും പാചകം ചെയ്ത് പെട്ടെന്നാണ് പേരെടുത്തത്. തനിക്കറിയാവുന്ന വിഭവങ്ങള് മറ്റുള്ളവര്‍ക്കും ചെയ്ത് കൊടുത്ത് സന്തോഷത്തോടെ കഴിയുകയായിരുന്നു മേരി ഈ സമയം. എന്നാല് അപ്പോഴാണ് മേരി ജോലിക്ക് നില്‍ക്കുന്ന വീടുകളില് എല്ലാം ഒരേ തരത്തിലുള്ള രോഗം കണ്ടെത്തിയത്. 1900-1907 കാലഘട്ടങ്ങളില് ഏഴ് കുടുംബത്തിലാണ് മേരി പാചകക്കാരിയായി ജോലി ചെയ്തിരുന്നത്. മേരി ജോലി ചെയ്യുന്ന കുടുംബങ്ങളിലെല്ലാം ഇത് കത്തിപ്പടരാന് തുടങ്ങിയത് വളരെ പെട്ടെന്നായിരുന്നു.\n1900-ല് മേരി ജോലി ചെയ്തിരുന്ന കുടുംബത്തിലെ ആളുടെ മകള്‍ക്കാണ് രോഗം പ്രത്യക്ഷപ്പെട്ടത്. പിന്നീട് 1901-ല് മേരി മറ്റൊരു കുടുംബത്തിലേക്ക് വന്നു. അവിടേയും എല്ലാ കുടുംബാംഗങ്ങള്‍ക്കും രോഗം സ്ഥീരികരിക്കപ്പെട്ടു. ടൈഫോയ്ഡ് ആയിരുന്നു രോഗം. മേരി ജോലി ചെയ്തിരുന്ന കുടുംബത്തിലെ മറ്റ് ജോലിക്കാരില് മൂന്ന് പേര് ടൈഫോയ്ഡ് കാരണം മരണപ്പെട്ടു. പിന്നീട് മറ്റൊരു വീട്ടിലെത്തിയ മേരി അവിടെയുള്ളപ്പോഴും ആ കുടുംബത്തിലെ ഏഴ് പേര്‍ക്കും അസുഖം ബാധിച്ചു. പിന്നീട് നടന്നതെല്ലാം അപകടകരമായ കാര്യമായിരുന്നു.\nപതിനൊന്നില് പത്ത് പേരും\nപിന്നീട് 1906 ന്യൂയോര്‍ക്കിലെ ഒരു വീട്ടിലായിരുന്നു മേരി ജോലിക്ക് കയറിയത്. ഈ വീട്ടിലേയും 11ല് 10 പേരും അസുഖം വന്ന് ആശുപത്രിയിലായി. ഇതിന് ശേഷം മേപി ജോലിക്ക് നിന്ന മൂന്ന് വീടുകളിലും സമാന അനുഭവമാണ് ഉണ്ടായത്.1906-ല് കുടുംബത്തോടൊപ്പം വീടെടുത്ത് മാറിയ ഒരു സമ്പന്നകുടുംബത്തിലെ വ്യക്തി പോയപ്പോള് മേരിയേയും കൊണ്ട് പോയിരുന്നു. എന്നാല് പിന്നീട് ആ കുടുംബത്തിലെ പലര്‍ക്കും ടൈഫോയ്ഡ് ബാധിച്ചു.\nരോഗവ്യാപനം എങ്ങനെ എന്നതായിരുന്നു അടുത്ത ചോദ്യം. ജോര്‍ജ് സോപ്പര് എന്ന ഗവേഷകന് 1907-ല് അമേരിക്കന് മെഡിക്കല് അസോസിയേഷന്റെ ജേണലില് മേരിയാണ് രോഗം പരത്തുന്നതെന്ന് കണ്ടെത്തി. ഓരോ സ്ഥലത്തും രോഗം പരത്തുന്നതില് ആരോഗ്യവതിയായ ഒരു പാചകക്കാരിക്ക് പങ്കുണ്ട് എന്നാണ് റിപ്പോര്‍ട്ടില് പറഞ്ഞത്. കാരണം രോഗം ഓരോരുത്തരിലേക്കും എത്തുമ്പോഴേക്കും മേരി ആ സ്ഥലം ഉപേക്ഷിച്ച് പോവുമായിരുന്നു. മേരി അവസാനമായി ജോലിക്ക് നിന്നിരുന്ന വീട്ടിലെ ആളുടെ മകള് രോഗം വന്ന് മരിക്കുകയും മറ്റ് രണ്ട് ജോലിക്കാര് രോഗബാധിതരാവുകയും ചെയ്തതോടെ കാര്യങ്ങള് ഗുരുതരമായി.\nഇത്രയുമായപ്പോഴേക്ക് സോപ്പര് മേരിയെ സമീപിക്കുകയും രോഗപരിശോധന നടത്തുന്നതിന് സാമ്പിള് നല്‍കുന്നതിന് വേണ്ടി ആവശ്യപ്പെടുകയും ചെയ്തു. എന്നാല് അത് നിഷേധിക്കുകയായിരുന്നു മേരി ചെയ്തത്. എന്നാല് പിന്നീട് സോപ്പര് തന്നെ ഡോക്ടറുമായി എത്തുകയും ചെയ്തു. എങ്കിലും മേരി പരിശോധനക്ക് തയ്യാറായില്ല. ഇതിന്റെ പ്രതിഷേധവുമായി ഇവര് ബാത്ത്‌റൂമില് കയറി വാതിലടക്കുകയും സോപ്പറും ഡോക്ടറും പോയാല് മാത്രമേ പുറത്തേക്ക് വരുകയും ചെയ്യൂ എന്നും അറിയിച്ചു. ഇത് മാത്രമല്ല മേരിക്ക് യാതൊരു വിധത്തിലുള്ള രോഗലക്ഷണങ്ങളും ഉണ്ടായിരുന്നില്ല എന്നുള്ളതാണ് ഏവരേയും അത്ഭുതപ്പെടുത്തിയ കാര്യം.\nമേരി തന്നെയാണ് രോഗം പരത്തുന്നത് എന്ന് ന്യൂയോര്‍ക്ക് സിറ്റി ഹെല്‍ത്ത് ഇന്‍സ്‌പെക്ടര് ആണ് തിരിച്ചറിഞ്ഞത്. പൊതുജനാരോഗ്യത്തിന് ഇവര് ഭീഷണിയാണെന്ന് കാണിച്ച് പൊലീസ് മേരിയെ അറസ്റ്റ് ചെയ്യുകയായിരുന്നു. ഇടക്കിടെ എന്നല്ല കൈകഴുകുന്നത് വളരെ വിരളമായി മാത്രമാണ് അവര് ചെയ്തിരുന്നത് എന്ന് അവര് പറഞ്ഞു. പക്ഷേ എന്ത് തന്നെയായാലും മേരിയെ ബ്രദര് ദ്വീപിലെ ഒരു ക്ലിനിക്കില് ഏകദേശം മൂന്ന് വര്‍ഷത്തോളം ഐസോലേഷനില് ആക്കുകയായിരുന്നു അടുത്ത നടപടി.\nഅതിന് ശേഷമാണ് മേരിയുടെ യൂറിന് ടെസ്റ്റ് ചെയ്തത്. ഇതില് മേരിയുടെ പിത്താശയത്തില് ധാരാളം ടൈഫോയ്ഡ് ബാക്ടീരിയകളെ കണ്ടെത്തുകയും ചെയ്തു. അതിനെത്തുടര്‍ന്ന് മേരിയുടെ പിത്താശയം എടുത്ത് മാറ്റണം എന്ന് പറഞ്ഞെങ്കിലും അതിന് മേരി തയ്യാറായില്ല. മാത്രമല്ല താന് ഒരിക്കലും രോഗവാഹകയാണെന്ന് സമ്മതിക്കുന്നതിന് മേരി തയ്യാറായില്ല. ഈ സമയത്താണ് മേരിയെ മാധ്യമങ്ങളില് ടൈഫോയ്ഡ് മേരി എന്ന പേരില് അറിയപ്പെടാന് തുടങ്ങിയത്. പിന്നീട് ഇത്തരം രോഗവാഹകരെ ഇതില് കൂടുതല് ഐസൊലേഷനില് താമസിപ്പിക്കാന് സാധിക്കില്ല എന്ന് സ്റ്റേറ്റ് കമ്മീഷണറുടെ ഉത്തരവു പ്രകാരം ഇവരെ ഇവിടെ നിന്നും മോചിപ്പിച്ചു.\nഎന്നാല് പുറത്തിറങ്ങുന്നതിന് മുന്‍പ് ഇനി മുതല് പാചകക്കാരിയായി തുടരില്ലെന്നും മറ്റുള്ളവരിലേക്ക് രോഗത്തെ എത്തിക്കില്ലെന്നും മുന്‍കരുതലുകള് സ്വീകരിച്ചോളാം എന്നുമുള്ള ഉറപ്പിന്‍മേല് മേരിയെ പുറത്തേക്ക് വിട്ടു. എന്നാല് മേരി വീണ്ടും ചെറിയ ചെറിയ ജോലികള്‍ക്ക് ശേഷം പാചകമേഖലയിലേക്ക് തന്നെ തിരിച്ച് വന്നു. മേരി ജോലി ചെയ്തിടത്തൊക്കെ രോഗത്തേയും പകര്‍ന്ന് നല്‍കിയാണ് അവിടം വിട്ടത്. സോപ്പര് ശ്രമിച്ചിട്ടും മേരിയെ കണ്ടെത്താന് സാധിക്കാത്ത അവസ്ഥയിലേക്ക് കാര്യങ്ങള് എത്തി.\nഎന്നാല് ഭീകരാവസ്ഥ ഇതാണ്\nഅതിന് ശേഷം മേരി വീണ്ടും വളരെ ഭീകരമായ ഒരു അവസ്ഥയാണ് ന്യൂയോര്‍ക്കില് ഉണ്ടാക്കിയത്. 1915-ല് ന്യൂയോര്‍ക്ക് സിറ്റിയിലെ ആശുപത്രിയില് പാചകക്കാരിയായ പോയ മേരി അവിടെ നിന്നും 25-ലധികം പേര്‍ക്ക് രോഗം പകര്‍ന്ന് നല്‍കുകയാണ് ഉണ്ടായത്. ഇത് മനസ്സിലാക്കിയ ഉടനേ തന്നെ മേരി അവിടെ നിന്നും താമസം മാറി. ഒടുവില് മേരിയെ കണ്ടെത്തുകയും അവിടെ നിന്ന് വീണ്ടും ഇവര് ക്വാറന്റൈന് ചെയ്യപ്പെടുകയും ചെയ്തു. നീണ്ട 23 വര്‍ഷമാണ് ഇവര് ക്വാറന്റൈന് ചെയ്യപ്പെട്ടത്. പിന്നീട് മേരി തന്റെ ജീവിതം മുഴുവന് ഈ ആശുപത്രിയില് തന്നെയായിരുന്നു. മരിക്കുന്നതിന്റെ ആറ് വര്‍ഷം മുന്‍പ് ഇവര്‍ക്ക് ഹൃദയാഘാതമുണ്ടായി.\n1938 നവംബര് 11 നാണ് ന്യൂമോണിയ ബാധിച്ച മേരി മരിക്കുന്നത്. പോസ്റ്റ്‌മോര്‍ട്ടം നടത്തിയെന്നും ഇല്ലെന്നും തരത്തിലുള്ള രണ്ട് അഭിപ്രായങ്ങളാണ് ഉണ്ടായിരുന്നത്. വര്‍ഷങ്ങള്‍ക്ക് മുന്‍പ് നടന്ന ഈ കാര്യത്തില് ഇന്നും യാതൊരു തരത്തിലുള്ള സ്ഥിരീകരണവും ഉണ്ടായിട്ടില്ല. എന്തായാലും 23 വര്‍ഷക്കാലം ക്വാറന്റൈന് ചെയ്യപ്പെട്ട വ്യക്തിയായി ലോകത്തെ ഞെട്ടിച്ച പേരുമായി ടൈഫോയ്ഡ് മേരി ജീവിച്ചു. ഇന്നും കൊറോണക്ക് മുന്‍പില് മനുഷ്യന് തോല്‍ക്കാതിരിക്കുന്നതിന് അധികൃതരും ആരോഗ്യവകുപ്പും പറയുന്ന എല്ലാ നിര്‍ദ്ദേശങ്ങളും നാം പാലിക്കേണ്ടത് അത്യാവശ്യമാണെന്ന് മേരിയുടെ ജീവിതം നമ്മെ ഓര്‍മ്മിപ്പിക്കുന്നു.\nRead more about: disease pandemic മഹാമാരി രോഗം\nThings You May Not Know About 'Typhoid Mary'\nThings You may not know about the most famous infectious disease carrier typhoid mary. Read on\nStory first published: Thursday, May 7, 2020, 19:05 [IST]


3 May 2017 1:50 PM GMT\nഹരിയാനയിലെ ഭൂമി ഇടപാട് കേസില് അന്വേഷണം നേരിടുന്ന മലയാളി വ്യവസായി സിസി തമ്പിയുടെ ഓഫീസുകളില് എന്‍ഫോഴ്‌സ്‌മെന്റ് വിഭാഗം പരിശോധന നടത്തി. കഴിഞ്ഞ യുപിഎ സര്‍ക്കാരിന്റെ ഭരണകാലത്ത് ഹരിയാനയിലെ ഫരീദാബാദില് 400 ഏക്കറോളം കാര്‍ഷിക ഭൂമി വാങ്ങിക്കൂട്ടിയതാണ് കേസ്.\nഇതിന് പുറമേ ഭൂമി ഇടപാടുകളുമായി ബന്ധപ്പെട്ട് വിദേശത്തു നിന്നുള്ള കള്ളപ്പണം വെളുപ്പിക്കല് നടന്നതായും എന്‍ഫോഴ്‌സ്‌മെന്റ് വകുപ്പിന് സംശയമുണ്ട്. കേരളമുള്‍പ്പെടെ ഇന്ത്യയിലെ മറ്റ് സംസ്ഥാനങ്ങളിലും ഗള്‍ഫിലും റിയല് എസ്റ്റേറ്റ് മേഖലയില് പ്രവര്‍ത്തിക്കുന്ന ഹോളിഡേ ഗ്രൂപ്പിന്റെ ചെയര്‍മാന് ആണ് സിസി തമ്പി. റിയല് എസ്റ്റേറ്റിന് പുറമെ റിസോര്‍ട്ടുകള് വിദ്യാഭ്യാസ സ്ഥാപനങ്ങള് തുടങ്ങിയവയടക്കം ഹോളിഡേ ഗ്രൂപ്പ് നടത്തുന്നുണ്ട്. 1981ലാണ് ഗ്രൂപ്പ് പ്രവര്‍ത്തനം ആരംഭിച്ചത്. ഹരിയാനയില് നടത്തിയ ഇടപാടുമായി ബന്ധപ്പെട്ട് വിദേശ വിനിമയ മാനേജ്‌മെന്റ് (ഫെമ) ലംഘിച്ചിട്ടുണ്ടെന്ന സംശയത്തെ തുടര്‍ന്നാണ് ഇയാളെ ചോദ്യം ചെയ്യാന് വിളിച്ചുവരുത്തിയത്. എന്നാല് ഇയാള് ഇതിന് തയ്യാറായില്ല. തുടര്‍ന്ന് ലുക്കൗട്ട് നോട്ടീസ് പുറപ്പെടുവിച്ചു.\nഇയാള് ഇതിനെതിരെ ഹൈക്കോടതിയെ സമീപിച്ചെങ്കിലും പരാജയപ്പെട്ടിരുന്നു. തുടര്‍ന്ന് ഡിസംബറില് ഇയാളെ ചോദ്യം ചെയ്യാനായി ചെന്നൈയില് നിന്നും എന്‍ഫോഴ്‌സ്‌മെന്റ് വകുപ്പ് കസ്റ്റഡിയിലെടുക്കുകയായിരുന്നു. നേരിട്ടുള്ള വിദേശ നിക്ഷേപം(എഫ്ഡിഐ) മുഖേനെ തമ്പി 400 ഏക്കറിലധികം ഭൂമി ഹരിയാനയില് വാങ്ങിയെന്നാണ് ഇഡിയുടെ കണ്ടെത്തല്. ഇതിന് രാഷ്ട്രീയ പ്രമുഖരുടെ സഹാവുമുണ്ടായിട്ടുണ്ടെന്നാണ് സംശയം.\nഇതിനിടെ തമ്പിക്കെതിരായ ലുക്ക് ഔട്ട് നോട്ടീസ് പിന്‍വലിക്കാനും പാസ്‌പോര്‍ട്ട് മടക്കി നല്‍കാനും മദ്രാസ് ഹൈക്കോടതി ഫെബ്രുവരിയില് എന്റഫോഴ്‌സ്‌മെന്റ് വകുപ്പിനോട് നിര്‍ദ്ദേശിച്ചിരുന്നു.\nCCThampy enforcement highcourt LookoutNotice nri NRIBusinessMan


ഹൂസ്റ്റൺ ഇമ്മാനുവേൽ മാർത്തോമാ യുവജനസഖ്യം രക്തദാന ക്യാമ്പ് നടത്തി | Malayalam News\nഹൂസ്റ്റൺ: ഇമ്മാനുവേൽ മാർത്തോമ്മ യുവജനസഖ്യത്തിന്റെ ആഭിമുഖ്യത്തിൽ ഗൾഫ് കോസ്റ്റ് റീജിയണൽ ബ്ലഡ് സെന്ററിന്റെ (Gulf coast region blood center) സഹകരണത്തോടെ നടത്തിയ രക്തദാന ക്യാമ്പ് വിജയകരമായി. ഇമ്മാനുവേൽ മാർത്തോമാ ദേവാലയാങ്കണത്തിൽ വച്ച് ജൂലൈ 28ന് ശനിയാഴ്ച രാവിലെ 11 മണിക്ക് ആരംഭിച്ച ക്യാമ്പ് ഇടവക വികാരി റവ: ഏബ്രഹാം വർഗീസ് ഉത്ഘാടനം ചെയ്തു.\n2018 സമ്മർ വി.ബി.എസ്സിനോടനുബന്ധിച്ചായിരുന്നു ക്യാമ്പ് സംഘടിപ്പിച്ചത്. 11 മുതൽ മൂന്നു മണി വരെ നടത്തപ്പെട്ട രക്തദാന സംരംഭത്തിൽ ഇടവക അംഗങ്ങൾ ,യുവജനസഖ്യ അംഗങ്ങൾ ഉൾപ്പെടെ 40 ൽ പരം ആളുകൾ രജിസ്റ്റർ ചെയ്യുകയും, 26 പേരിൽനിന്നു നിന്ന് രക്തം ശേഖരിക്കയും ചെയ്തു.\nസണ്ടേസ്കൂളും യുവജനസഖ്യവും സേവികാ സഖ്യവും കൈകോർത്ത് പിടിച്ചു നടത്തിയ വി.ബി.എസ്സും, സ്കൂൾ ഓഫ് ഗമാലിയെയും രക്തധാന സംരംഭം വിജയകരമാക്കുന്നതിൽ പൂർണ പിന്തുണ നൽകി. വികാരി റവ: ഏബ്രഹാം വർഗീസ്, അസിസ്റ്റന്റ് വികാരി റവ: സജി ആൽബിൻ, അനി ജോജി, ലിനോ സാമുവേൽ തുടങ്ങിയവർ ഈ സംരംഭത്തിന് നേതൃത്വം നൽകി.\nയുവജനസഖ്യം സെക്രട്ടറി ജിജോ വർഗീസ് അറിയിച്ചതാണിത്.\nPosted on August 11, 2018 Author siteadminCategories America\nPrevious Previous post: ഏലിയാമ്മ എബ്രഹാം നിര്യാതയായി\nNext Next post: സെന്റ് ആന്റണീസ് കൂടാരയോഗം പിക്‌നിക്ക് നടത്തപ്പെട്ടു


മരിച്ച അമ്മക്കുറുക്കന്‍റെ വയര് കീറി കുഞ്ഞുങ്ങളെ പുറത്തെടുത്തു; അവർക്ക് പുനർജ്ജന്മം നൽകി; മാതൃകയായി ഈ ഇരുപത്തിനാലുക്കാരൻ | PravasiExpress\nHome Good Reads മരിച്ച അമ്മക്കുറുക്കന്‍റെ വയര് കീറി കുഞ്ഞുങ്ങളെ പുറത്തെടുത്തു; അവർക്ക് പുനർജ്ജന്മം നൽകി; മാതൃകയായി ...\nവഴിയരികിൽ ഒരാൾ മറിക്കാൻ കിടക്കുകയാണെങ്കിൽപോലും തിരിഞ്ഞു നോക്കാതെ സ്വാർത്ഥരായി ഓടുന്നവരുടെ കാലമാണിത്.സ്വന്തം കൂടപ്പിറപ്പിനോടുപോലും സ്നേഹം കാണിക്കാതെ കൊലവിളിനടത്തുന്നവരുടെ ലോകം. എന്നാൽ ഇതിൽ നിന്നെല്ലാം വ്യത്യസ്തനാവുകയാണ്. ഇംഗ്ലണ്ടിലെ സസെക്‌സ് കൗണ്ടിയിലുള്ള ക്രിസ് റോൾഫ് എന്ന ഇരുപത്തിനാലുകാരനായ ഗ്രാമീണ കർഷകൻ. നമ്മളൊന്നും സ്വപ്നത്തിൽ പോലും ചിന്തിക്കാത്ത ഒരു കാര്യം ചെയ്താണ് ക്രിസ് ലോകത്തിന്റെ പ്രശംസ പിടിച്ചുപറ്റിയത്. അക്ഷരാർത്ഥത്തിൽ പറഞ്ഞാൽ നമ്മളിലാരും ചെയ്യാൻ മുതിരാതെ ഒരു കാര്യമാണ് ക്രിസ് ചെയ്തത്.\nരാത്രി ഏറെ വാക്കി വീട്ടിലേക്ക് വണ്ടിയോടിച്ചുവരുന്ന ക്രിസ് ഹെഡ്‌ലൈറ്റിന്റെ വെട്ടത്തിൽ യാദൃച്ഛികമായിട്ടാണ്, പരിക്കേറ്റു മരിച്ചു കിടക്കുന്ന ഗർഭിണിയായ ആ കുറുക്കന്റെ ശരീരം കാണാൻ ഇടയായത്. പരിക്കേറ്റു മരിച്ചു കിടക്കുന്ന കുറുക്കൻ ഗർഭിണിയാണെന്നും അതിന്റെ വയറ്റിൽ നിന്നും ജീവന്റെ തുടിപ്പുകൾ ശ്വാസം കിട്ടാതെ പിടയുന്നതും ക്രിസ് കണ്ടു.അയാൾ ഡോക്ടറോ നഴ്സോ ഒന്നുമായിരുന്നില്ല. ആശുപത്രികളുമായി വിദൂരബന്ധം പോലുമുണ്ടായിരുന്നില്ല തൊഴിൽപരമായി അയാൾക്ക്. പക്ഷേ, അയാൾ ഒട്ടേറെ വളർത്തുമൃഗങ്ങളെ പോറ്റിയ പരിചയമുള്ള ഒരു കർഷകനായിരുന്നു.\nആ കുറുക്കന്റെ വയറ്റിനുളിൽ ഒന്നിലധികം കുഞ്ഞുങ്ങൾ അപ്പോഴും കിടന്നു പിടയ്ക്കുന്നുണ്ടെന്നും, താൻ ഉടനടി എന്തെങ്കിലും ചെയ്തിലെങ്കിൽ അവിടെ ഒന്നിലധികം മരണങ്ങൾ നടക്കുമെന്നും മനസിലാക്കിയ ക്രിസ് തിരികെനടന്ന് കാറിൽ സൂക്ഷിച്ചിരുന്ന കത്തിയെടുത്ത് കൊണ്ടുവന്ന് മരിച്ചു കിടന്ന ആ കുറുക്കന്റെ വയറ്റിൽ ക്രിസ് ഒരു എമർജൻസി സി സെക്ഷൻ ചെയ്തു. വയറിനുള്ളിൽ വീർപ്പുമുട്ടിക്കിടന്ന നാലു കുറുക്കൻ കുഞ്ഞുങ്ങളെ അയാൾ വയറുകീറി പുറത്തെടുത്തു. നാലാമത്തെ കുറുക്കൻ കുഞ്ഞും പുറത്തുവന്നപ്പോഴേക്കും നേരം പാതിരാത്രി.\nതന്റെ ഫാമിലെ ആടുകളിൽ ഇതുപോലെ സിസേറിയൻ ചെയ്യുന്നത് നേരിൽ കണ്ട് മുന്പരിചയമുണ്ടായിരുന്നു ക്രിസിന്. ആ ഒരു ധൈര്യത്തിനായിരുന്നു അയാളിത് ചെയ്തത്. കുഞ്ഞുങ്ങളെ തന്റെ കോട്ടിന്റെ പോക്കറ്റിലിട്ട് ക്രിസ് വേഗം വണ്ടിയോടിച്ച് അധികം ദൂരെയല്ലാതെ സ്ഥിതിചെയ്യുന്ന തന്റെ അമ്മയുടെ വീട്ടിലെത്തി. എന്തായാലും ക്രിസിന്റെ ഈ ഉദ്യമം കൊണ്ട്4കുറുക്കൻ കുഞ്ഞുങ്ങൾക്കാണ് ജീവൻ കിട്ടിയത്.\nഇപ്പോൾ ആ കുറുക്കൻ കുഞ്ഞുങ്ങൾക്ക് ഏഴാഴ്ച പ്രായമുണ്ട്. അവയുമൊത്തുള്ള ചിത്രങ്ങൾ ക്രിസ് സാമൂഹ്യമാധ്യമങ്ങളിൽ തന്റെ അനുഭവകഥയോടൊപ്പം പങ്കുവെച്ചിരുന്നു. ജിഞ്ചർ, ബിസ്‌ക്കറ്റ്, ബിഗ് ടിപ്പ് , ലിറ്റിൽ ടിപ്പ് എന്നിങ്ങനെയാണ് അവർക്ക് ക്രിസ് ഇട്ടിരിക്കുന്ന പേരുകൾ. ആ കുഞ്ഞുങ്ങളെ പരിചരിച്ചത് ക്രിസിന്റെ അമ്മയായിരുന്നു. ആദ്യമാദ്യമൊക്കെ ഇടയ്ക്കിടെ പാലുകുടിക്കണമായിരുന്നു പിള്ളേർക്ക്. പിന്നെ പതുക്കെ അത് രണ്ടു മണിക്കൂർ ഇടവിട്ടാക്കി, എന്നിട്ട് മൂന്ന് മണിക്കൂർ ഇടവിട്ട്. ഇപ്പോൾ പാലുകുടി നിർത്തി പൂർണ്ണമായും ഖരാഹാരമാക്കി. പ്രദേശത്തെ കുറുക്കന്മാരുടെ ക്ഷേമത്തിനായി പ്രവർത്തിക്കുന്ന ‘ദി ഫോക്സ് പ്രോജക്ട്’ എന്ന എൻജിഒയുടെ സഹായം അവർക്ക് ലഭ്യമാവുന്നുണ്ട്.\nപലരും കുറുക്കന്മാരെ ഇണക്കി വളർത്തുന്നതിനെപ്പറ്റിയൊക്കെ പറഞ്ഞുകേട്ടിട്ടുണ്ടെങ്കിലും ക്രിസ് ആ ആശയത്തിന് എതിരാണ്. കുറുക്കന്മാർ പൂർണ്ണമായും വന്യജീവികളാണെന്നും, അവരെ നാട്ടിൽ വളർത്താൻ പാടില്ലെന്നും അയാള് വിശ്വസിക്കുന്നു. ആറുമാസം കഴിയുമ്പോഴേക്കും ഈ കുറുക്കൻ കുഞ്ഞുങ്ങൾ വളരുമെന്നും അപ്പോൾ അവരെ തിരിച്ച് കാടിനുള്ളിൽ കൊണ്ടുചെന്നാക്കാം എന്നുമാണ് ക്രിസിന്റെ തീരുമാനം.എന്തായാലും ഈ മിണ്ടാപ്രാണികളെ രക്ഷിക്കാൻ ക്രിസ് കാണിച്ച ധൈര്യത്തെ അങ്ങേയറ്റം പുകഴ്ത്തിക്കൊണ്ടിരിക്കയാണ് സമൂഹമാധ്യമങ്ങളെല്ലാം തന്നെ.\nPrevious articleകാശ്മീരില് മൂന്ന് വയസുകാരിയ്‌ക്കെതിരായ ലൈംഗികാതിക്രമം; തെരുവിലിറങ്ങി പ്രതിഷേധിച്ച് ജനം\nNext articleമുന് സുപ്രീം കോടതി ജഡ്ജി മദന് ലോകുറിനെ ഫിജിയിലെ സുപ്രീംകോടതി ജഡ്ജിയായി നിയമിച്ചു\nരാജ്യത്ത് അന്താരാഷ്ട്ര വിമാനങ്ങളുടെ നിരോധനം ഒക്ടോബർ 31 വരെ നീട്ടി


ട്രെയിനിന് തീപിടിച്ച് 26 മരണം :: Janmabhumi Daily\nട്രെയിനിന് തീപിടിച്ച് 26 മരണം\nSaturday 28 December 2013 10:28 pm IST\nഹൈദരാബാദ്: ആന്ധ്രയിലെ പുട്ടപര്‍ത്തിക്ക് സമീപം ട്രെയിനിനു തീപിടിച്ച് രണ്ട് കുട്ടികള് ഉള്‍പ്പെടെ 26 പേര് മരിച്ചു. പതിനഞ്ചു പേര്‍ക്ക് ഗുരുതരമായി പൊള്ളലേറ്റിട്ടുണ്ട്. ഇവരെ ആശുപത്രിയില് പ്രവേശിപ്പിച്ചു. മരണസംഖ്യ ഇനിയും ഉയരാന് സാധ്യതയുണ്ട്. ബാംഗ്ലൂര്-നാന്ദേദ് എക്‌സ്പ്രസാണ് (16594) അപകടത്തില്‍പ്പെട്ടത്. വെള്ളിയാഴ്ച രാത്രി 10.45 നായിരുന്നു ബംഗളൂരുവില്‍നിന്നു വണ്ടി പുറപ്പെട്ടത്. ഇന്നലെ പുലര്‍ച്ചെ മൂന്നരയോടെ പുട്ടപര്‍ത്തിക്കടുത്ത് കൊത്തച്ചെരുവ് റെയില്‍വെ സ്‌റ്റേഷന് സമീപത്തു വച്ചാണ് തീപ്പിടിത്തമുണ്ടായത്. തീവണ്ടിയുടെ ടു ടിയര് എസി കോച്ചിനാണ് തീപിടിച്ചത്. ഷോര്‍ട്ട് സര്‍ക്യൂട്ടാണ് അപകടകാരണമെന്നാണ് പ്രാഥമിക നിഗമനം എന്ന് റെയില്‍വേ അധികൃതര് പറഞ്ഞു. ഫോറന്‍സിക് വിദഗ്ദര് സംഭവസ്ഥലത്ത് എത്തി തെളിവുകള് ശേഖരിക്കുന്നുണ്ട്. ബോഗികളില് ഒന്നില് തീ കണ്ടതിനെ തുടര്‍ന്ന് ലോക്കോ പൈലറ്റ് വണ്ടി കൊത്തച്ചെരുവ് സ്‌റ്റേഷന് അടുത്ത് നിര്‍ത്തുകയായിരുന്നു. എന്നാല്, നിമിഷനേരം കൊണ്ടുതന്നെ തീനാളങ്ങള് ബോഗിയെ വിഴുങ്ങി. അപകടമുണ്ടായ കോച്ച് പൂര്‍ണമായും കത്തിനശിച്ചു. തീ പിടിക്കുമ്പോള് എസി ബോഗിയില് 67 യാത്രക്കാരാണ് ഉണ്ടായിരുന്നത്. ഇവരില് പലരും തീ പടര്‍ന്നു തുടങ്ങിയതോടെ ചാടി രക്ഷപ്പെട്ടതായാണ് കരുതുന്നത്. ഇരുട്ടും കനത്ത മൂടല്‍മഞ്ഞും കാരണം രക്ഷാപ്രവര്‍ത്തനം ഏറെ ദുഷ്‌കരമായിരുന്നു. കനത്ത പുക ശ്വസിച്ച് ശ്വാസംമുട്ടിയാണ് പലരും മരിച്ചിരിക്കുന്നത്. മരിച്ചവരുടെ ബന്ധുക്കള്‍ക്ക് അഞ്ചു ലക്ഷം രൂപയും ഗുരുതരമായി പരിക്കേറ്റവര്‍ക്ക് ഒരുലക്ഷം രൂപയും പരിക്കേറ്റവര്‍ക്ക് അമ്പതിനായിരം രൂപയും വീതം നഷ്ടപരിഹാരം നല്കുമെന്നു റെയില്‍വേമന്ത്രി മല്ലികാര്‍ജുന ഖാര്‍ഗെ അറിയിച്ചു. സ്വന്തം ലേഖകന്\nആന്ധ്രയില് ട്രെയിനിന് തീപിടിച്ച് 23 പേര് മരിച്ചു\nദല്‍ഹിയില് വീടിന് തീപിടിച്ച് നാല് മരണം\nമുംബൈയിൽ കെട്ടിടത്തിന് തീപിടിച്ച് നാല് മരണം\nഅഫ്ഗാനിസ്ഥാനിൽ ബസിന് തീപിടിച്ച് 36 മരണം\nഡെറാഡൂണ് എക്‌സ്പ്രസിന് തീപിടിച്ച്9മരണം


Prithviraj shares Alankrita Menon Prithviraj's new happiness, latest photos went viral| അലംകൃതയുടെ പുതിയ സന്തോഷം ഇതാണ്! ചിത്രങ്ങളുമായി പൃഥ്വിരാജ്! അച്ഛന്റെ മോള് തന്നെയെന്ന് ആരാധകര്! - Malayalam Filmibeat\nഅലംകൃതയുടെ പുതിയ സന്തോഷം ഇതാണ്! ചിത്രങ്ങളുമായി പൃഥ്വിരാജ്! അച്ഛന്റെ മോള് തന്നെയെന്ന് ആരാധകര്!\n| Published: Tuesday, August 18, 2020, 13:03 [IST]\nപൃഥ്വിരാജിന്റെയും സുപ്രിയയും മകളായ അലംകൃതയ്ക്കും ആരാധകരേറെയാണ്. മകളെക്കുറിച്ചുള്ള വിശേഷങ്ങള് പങ്കുവെച്ച് ഇരുവരും എത്താറുണ്ട്. പൃഥ്വിരാജും സുപ്രിയയും സോഷ്യല് മീഡിയയില് സജീവമാണ്. സിനിമാവിശേഷങ്ങളെക്കുറിച്ച് മാത്രമല്ല വ്യക്തിജീവിതത്തിലെ കാര്യങ്ങളെക്കുറിച്ച് പറഞ്ഞും ഇവരെത്താറുണ്ട്. നിമിഷനേരം കൊണ്ടാണ് പോസ്റ്റുകളും ചിത്രങ്ങളുമെല്ലാം വൈറലായി മാറാറുള്ളത്. അലംകൃതയെ ആലിയെന്നാണ് പൃഥ്വിയും സുപ്രിയയും വിളിക്കുന്നത്. ആരാധകര് അല്ലിയാണ് അലംകൃത.\nമമ്മൂട്ടിയുടെ പുതിയ ലുക്ക് കണ്ട് ദുല്‍ഖറും അമാലും പറഞ്ഞത്! മറിയത്തിന്‍റെ ഉപ്പൂപ്പയാണ്! ട്രോള്‍മഴ\nആടുജീവിതത്തിന്റെ വിദേശ ചിത്രീകരണം പൂര്‍ത്തിയാക്കിയാണ് പൃഥ്വിരാജ് കൊച്ചിയിലേക്ക് എത്തിയത്. ക്വാറന്റൈന് പൂര്‍ത്തിയാക്കിയതിന് ശേഷമായാണ് സുപ്രിയയ്ക്കും അലംകൃതയ്ക്കും അരികിലേക്ക് പൃഥ്വി എത്തിയത്. ഡാഡ തിരിച്ചുവന്നതോടെ അല്ലിയും സന്തോഷത്തിലാണ്. പിന്നീടങ്ങോട്ടുള്ള വിശേഷങ്ങളെല്ലാം പങ്കുവെച്ച് പൃഥ്വിയും സുപ്രിയയും എത്തിയിരുന്നു. കോവിഡ വ്യാപനത്തെക്കുറിച്ചും സുരക്ഷിതരായി ഇരിക്കേണ്ടതിനെക്കുറിച്ചുമൊക്കെ പറഞ്ഞ് അലംകൃത എത്തിയിരുന്നു. മകളുടെ കുറിപ്പും ചിത്രങ്ങളുമൊക്കെ പങ്കുവെച്ച് സുപ്രിയ എത്തിയിരുന്നു.\nപാ പെട്രോള് എന്ന ഹാഷ് ടാഗോടെ അലംകൃതയുടെ പുതിയ വിശേഷങ്ങളെക്കുറിച്ച് പറഞ്ഞെത്തിയിരിക്കുകയാണ് പൃഥ്വിരാജ്. കുട്ടികള്‍ക്കായുള്ള അനിമേറ്റഡ് ടെലിവിഷന് പരമ്പരയാണ് പാ പെട്രോള്. ബോറടി മാറ്റാനായി തന്റെ കളിപ്പാട്ടങ്ങളുടെ ചിത്രങ്ങള് വരച്ചെത്തിയിരിക്കുകയാണ് അലംകൃത. മകളുടെ വരകളുടെ ഫോട്ടോ പങ്കുവെച്ചാണ് പൃഥ്വിരാജ് എത്തിയത്. ഇതിനകം തന്നെ അല്ലിയുടെ ചിത്രങ്ങള് വൈറലായിക്കഴിഞ്ഞിട്ടുമുണ്ട്. നിരവധി പേരാണ് ചിത്രത്തിന് കീഴില് കമന്റുകളുമായെത്തിയിട്ടുള്ളത്.\nകൊവിഡ് വ്യാപനത്തെക്കുറിച്ചും നിലവിലെ അവസ്ഥയെക്കുറിച്ചുമൊക്കെ ഡാഡയും മമ്മയും സംസാരിക്കുന്നത് അല്ലിയും ശ്രദ്ധിച്ചിരുന്നു. ഇതിന് ശേഷമായാണ് കുറിപ്പുകളും ചിത്രങ്ങളുമൊക്കെയായെത്തിയത്. ഈ ദിനങ്ങൾ നീണ്ടുപോകുമെന്നും എല്ലാവരും ദയവായി വീടുകളിൽ തന്നെ തുടരണമെന്നുമാണ് അല്ലി കുറിച്ചത്. ടൈംസ് ഓഫ് ഇന്ത്യയെന്ന പേരായരുന്നു തന്‍റെ പത്രത്തിന് അലംകൃത നല്‍കിയത്.\nഅല്ലിയുടെ നോട്ട് ബുക്കുകൾ വെറുതേ മറിച്ചു നോക്കുമ്പോഴാണ് അവളുടെ കോവിഡ് കുറിപ്പ് കണ്ടത്. കോവിഡിനെ കുറിച്ചും അതുമായുള്ള പൊരുത്തപ്പെടലുകളെ കുറിച്ചുമുള്ള ഞങ്ങളുടെ സംഭാഷണം അവൾ എത്രമാത്രം ശ്രദ്ധിക്കുന്നുണ്ട് എന്ന് തിരിച്ചറിഞ്ഞത് അങ്ങനെയാണെന്ന് പറഞ്ഞ് സുപ്രിയയും എത്തിയിരുന്നു.\nPrithviraj shares Alankrita Menon Prithviraj's new happiness, latest photos went viral\nStory first published: Tuesday, August 18, 2020, 13:03 [IST]